Search Result of Renu Raj\nইউ পি এছ চিৰ প্ৰথম প্ৰচেষ্টাতে সফলতা অৰ্জন কৰা এগৰাকী ডক্টৰ; যিয়ে চিকিৎসা সেৱা ত্যাগ কৰিবলৈ সংকোচ কৰা নাছিল\nএজন অসামৰিক সেৱাৰ বিষয়াই হাজাৰ হাজাৰ লোকৰ জীৱন উন্নত কৰাৰ লগতে তেওঁলোকক লাভান্বিত কৰিব পাৰে\nমই লগানৰ 'লাখা'ৰ চৰিত্ৰটোৰ বাবদ নভবাকৈয়ে ২ লাখ টকা পাৰিতোষিক পাইছিলোঁ\nমই আশা কৰাতকৈ দুগুণ ধন পাইছিলো\nKuhi Tea Bar: Uncommon Refreshing Point and the Lady Behind\n“Welcome to our tea bar, madam. Please have your seat. What kind of tea would you like to have?” A smart mehkela-chadar clad elegant lady asked me as she approached towards us wearingawarm smile across her face. It was Renu Mahanta—the lady who runs the tea bar cum restaurant.\nA US official says the latest round of talks with the Taliban, now in their second week, has been "very productive," while strenuously denying Washington soughtafixed deadline for the withdrawal of its estimated 14,000 troops from Afghanistan.\nAizawl DC completes probe into Lunglei dist court rampage issue\nAizawl District Deputy Commissioner Kannan Gopinathan has completed his inquiry into the court rampage in which an unruly mob attacked the court buildings and residential quarters in south Mizoram's Lunglei district on September 22, Principal Secretary for Home Renu Sharma said.\nৰাজস্থানত প্ৰচণ্ড শীতে স্বাভাৱিক জনজীৱন কৰিলে ব্যাহত,তাপমাত্ৰা নামিল দুই- তিনি ডিগ্ৰী চেলচিয়াছলৈ\nবতৰ বিজ্ঞান বিভাগৰ পূৰ্বানুমান অনুসৰি, আগন্তুক কেইটামান দিনত ৰাজ্যখনত তাপমাত্ৰা অধিক অৱনমিত হোৱাৰ সম্ভাৱনা আছে ।\nকোকৰাঝাৰৰ দেৱৰগাঁও বিদ্যালয়ত পুতি থলে মধ্যাহ্ন ভোজনৰ চাউল,অধ্যক্ষলৈ সন্দেহৰ আঙুলি\nবিদ্যালয়ত মধ্যাহ্ন ভোজনৰ চাউল পুতি থোৱা ঘটনাৰ তদন্ত কৰা হব বুলি মন্তব্য কৰি ইতিমধ্যে কাৰণ দৰ্শোৱাৰ জাননি জাৰি কৰা হৈছে বুলি মন্তব্য প্ৰকাশ কৰিছে ।\nমই সৰ্বস্ব সহকাৰে বিবাহ পাশত আৱদ্ধ হৈছো; ৰাজকুমাৰ ৰাও\nমই সকলোৰে সৈতে বিবাহ পাশত আৱদ্ধ হৈছো\nকিৰগিস্তানত আয়োজন কৰা বিশ্ব শক্তি উত্তোলন প্ৰতিযোগিতাত অসম সন্তান আদিত্যৰাজ শৰ্মাৰ কৃতিত্ব\nআদিত্যৰাজে দিল্লী বিশ্ববিদ্যালয়ৰ পৰা ইতিহাসত স্নাতকোত্তৰ কলা (এমএ) অধ্যয়ন কৰি আছে।\nৰাজকুমাৰ ৰাও আৰু পাত্ৰলেখাৰ বিবাহ অনুষ্ঠানত উপস্থিত হ'ব হুমা কুৰেচি\nআন কিছুমান তাৰকা অতিথিও শনিবাৰে চণ্ডিগড়ত উপস্থিত হ'ব বুলি আশা কৰা হৈছে\nTAI flags fair remunerative price, revamping of auction system in AGM\n'Fair remunerative price would be instrumental in preventing the industry from slipping intoastate of depression that will affect the livelihood of one millions of workers'\nকোঁচ-ৰাজবংশীক জনজাতিকৰণৰ মৰ্যাদা নিদিলে ‘বিজেপি হটাও, কোচ-ৰাজবংশী বচাও' আন্দোলনৰ হুংকাৰ\nলগতে তেওঁ কয় যে, নৱেম্বৰ মাহৰ শেষলৈকে কোচ-ৰাজবংশী জাতীয় পৰিষদে জনগোষ্ঠীটোৰ নায্য প্ৰাপ্য আদায়ৰ দাবীত বিজনী চহৰস্থিত ঐতিহাসিক বুঢ়ী ঠাকুৰাণী থানত জনগোষ্ঠীয় পৰম্পৰাগত মাংগলিক ‘ধামাল’ কাৰ্যসূচীৰে গণ আন্দোলন ঘোষণা কৰাৰ কথা উল্লেখ কৰে ।\nঅশ্লীল চিনেমা নিৰ্মাণৰ গোচৰৰ মুখ্যনায়ক ৰাজ কুন্দ্ৰাই ডিলিট কৰিলে টুইটাৰ আৰু ইনষ্টাগ্ৰাম একাউণ্ট\nদুমাহ কাৰাগাৰৰ শাস্তি কটোৱাৰ পিছত জামিন লাভ কৰি মুক্ত আকাশলৈ উভতি আহিছিল\n২৪ দিনৰ ভিতৰত মৃত্যুদণ্ড বিহিলে ৰাজস্থানৰ ধৰ্ষণ কৰি হত্যা কৰা অভিযুক্তক\nছোৱালীজনীৰ মৃতদেহ এখন পথাৰত লুকুৱাই থোৱা অৱস্থাত পোৱা গৈছিল\nAll Rights Reserved 2021 © The Janambhumi | Total visits : 67267684


অনুভৱৰ বৰষুণ: ফচঙৰ প্ৰতিশোধ\nআই ঐঐঐঐ মৰিলোঁ ! বচোৱা বচোৱা বচোৱা..\nটুকলুৱে মাটিতে ঠেং কেইটা মেলি পেট পেলাই শুবলৈ লৈছিলহে কোনোবাই মৰণকাতৰ চিঞৰ মৰাত বিৰক্তিৰে মূৰ দাঙি ইফালে সিফালে চালে । মূৰটো অলপ মান তল ওপৰ কৰোঁতেই দেখিলে ঘৰৰ এটা চুকত পোৱালী বতা নিগনি এটাই কঁপি কঁপি চিঞৰি আছে । বেচেৰাই নিচিঞৰিবই বা কিয় তাৰ সমুখত যে স্বয়ং যম হিচাপে ফচং বহি আছে ! দৃশ্যটো দেখি টকলুৱে মুখ বিকটাই দিলে । সি কত বাৰ ফচঙক বুজাইছে এই বতা নিগনিবোৰ নামাৰিবলৈ, নাই নুশুনে । খাবলৈ মৰা হ’লেও দেখিবলৈ ভাল ,নাখায় নহয় । বাধা দিলে কয় সেই কনমানী জীৱটোৰে বোলে তাৰ পেটৰ চুক এটাও নভৰে । মাথো খেলিবলৈ ধৰে হেনো ! এবাৰ ওপৰলৈ দলিয়াই ওপৰতে থাপ মাৰি ধৰিব । আকৌ পলাই যাবলৈ সুবিধা দি চাই থাকিব ,পোৱালীটো পলাবলৈ চেষ্টা কৰিলেই থাপ মাৰি ধৰিব । এনেকৈ দলিয়াই ফৰ্মুটিয়াই কষ্ট দি দি পোৱালীবোৰ মাৰেগৈ । একদম নিষ্ঠুৰ উপায়েৰে । তাৰ পাছত পোৱালীটো খেলা ঠাইতে পেলাই কেনিবা যায়গৈ । কিমান বাৰ যে পোৱালীবোৰৰ মাকে আহি পোৱালীৰ শ লৈ টুকলুৰ আগত কান্দিছেহে ঠিক নাই । গিনিপিগ টুকলুক সিহঁতি নিজৰ জাতৰ বুলিয়েই ভাবি নিজৰ দুখবোৰ উজাৰি দিয়ে । টুকলুৰ ইচ্ছা থকা স্বত্বেও সিহঁতক অলপো সহায় কৰিব পৰা নাই । গতিকে আজি আকৌ তেনে এটা দৃশ্য দেখিবলৈ পাব বুলি ভাবি তাৰ মনটো বিতৃষ্ণাৰে ভৰি পৰিল ।\nঅলপ সময়ৰ বাবেহে । তাৰ পাছৰ দৃশ্যটো দেখি টুকলুৰ চকু ডাঙৰ হৈ গ’ল । ডাঙৰ নহ’বনে আৰু এইয়া দেখোন একেবাৰে ভূতৰ মুখত ৰাম নাম ! ফচঙে বতা নিগনিৰ পোৱালীটোক নি ভঁৰালৰ গাধৈত তুলি দি ধমকী এটা দি ক’লে- “আজিৰ পৰা যাতে তহঁতক ঘৰৰ ভিতৰত নেদেখোঁ । তহঁত ঘৰৰ ভিতৰত পিতপিতাই থাকিলে গিৰিহঁতে মোক জাতত ধৰি গালি পাৰে । এলেহুৱা নিষ্কৰ্মা বুলি কয় । তহঁতৰ বাবে মই এই অপবাদ কঢ়িয়াই লৈ ফুৰিব নোৱাৰোঁ । গতিকে তহঁতৰ বাকী সোপাকো ঘৰৰ ভিতৰত নোসোমাবলৈ কৈ দিবি । নহ’লে কথা বিষম হ’ব কিন্তু ।“ পোৱালীটোৱে কোনোমতে গাৰ সন্তুলন ৰাখি মূৰ জোকাৰি জোকাৰি ভঁৰালৰ ভিতৰলৈ সোমাই গ’ল । কথা কাণ্ড দেখি টুকলু নিশ্চিত হ’ল বগী বুঢ়ীয়ে ঠিকেই কৈছিল ফচং বৈৰাগী হ’ল !\nফচং বৈৰাগী হোৱা কথাটো বিয়পি পৰা বেছি দিন হোৱা নাই । সেই যে কজলাৰ লাথ খাই ফচঙৰ বিদেশ যাত্ৰা বাতিল হৈছিল বগী বুঢ়ীৰ মতে তেতিয়াৰ পৰাই তাৰ জীৱনৰ প্ৰতি মোহ কমি আহিল । আগৰ দৰে কাৰো লগত কাজিয়া নকৰে ,কাকো আমনি নকৰে আনকি বিশেষ দৰকাৰ নহ’লে কথাও নকয় । পখৰাই কেইবাবাৰো তাক বুজাবলৈ চেষ্টা কৰিছিল যি হৈ গ’ল হ’ল আৰু এতিয়া সেইবোৰৰ বাবেই জীৱনটোক এনেকৈ মোহ মায়াহীন কৰি পেলালে কেনেকৈ হ’ব । ফচঙে হেনো তেতিয়া ক’লে-“পাখৰু মই সেইবোৰ একোকে ভাবি থকা নাই অ’ । মোৰ নিজলৈকে লাজ লাগে মই যে কেনে প্ৰকৃতিৰ আছিলোঁ । মই চাগৈ কেতিয়াও মনৰ শান্তি ঘুৰাই নাপাম । “ পখৰাৰ মুখেৰে এই কথা শুনি বগী বুঢ়ী ,চাটৰি ,জেতুকী সকলোৰে চকু সেমেকি আহিছিল । জেতুকীয়েতো কজলাক বেবাই কৈ দিছিল-তই হ’ল বুলিয়ে ইমান জোৰেৰে লাথ নমৰা হলেও হৈছিল । বেচেৰাই ইমান আশা কৰিছিল বিদেশলৈ যাম বুলি ।\nমুঠতে ফচং সলনি হ’ল । যেতিয়াই তেতিয়াই আনক আমনি কৰি থাক ফচঙে আজিকালি যিমান পাৰে আনক সহায় কৰিবলৈ চেষ্টা কৰে । কেতিয়াবা বগী বুঢ়ীৰ নাতিবোৰ পানীত চৰি থাকিলে কাউৰী ৰখি থাকে , চাটৰিৰ পোৱালীয়ে পাণৰ গুৰি খুচৰিলে লাহেকৈ আঁতৰাই আনে । নহ’লে গিৰিহঁতে সিহঁতক মাৰিবও পাৰেতো ! এনেকৈয়ে ফচঙে ঢেৰ সহায় কৰি ফুৰে ।\n-ইমান চকীদাৰী কৰাৰ পাছতো আমাৰ জাতিটোৱে বদনাম পাই । ভাল নালাগে বুজিছ ফচং । তহঁতৰে ভাল খাবলৈ বুলি নিগনি এটা ধৰিলি আৰু তাকে দেখি গিৰিহঁতে মৰমতে মাছ ভাত খাবলৈ দিব ।\nবতা নিগনিটোক গাধৈত তুলি চোতালত যোগা-আসন কৰি থকা ফচঙৰ কাষত বহি পখৰাই বৰ দুখৰে ক’লে । তাৰ কথা শুনি ফচঙে মূৰৰ পাছফালে উঠাই থোৱা পাছঠেংটো নমাই তালৈ প্ৰশ্নবোধক দৃষ্টিৰে চালে । ফচঙৰ দৃষ্টি বুজিব পাৰি পখৰাই মুৰটো মাটিত পেলাই ক’বলৈ ধৰিলে\n-আমাৰ এই অঞ্চলত গৰু চোৰ ওলাইছে বুজিছ । দুদিনমানৰ আগতে সিচুকৰ কেইবাটাও গৰু চুৰ কৰিলে । গৰু চুৰ কৰিলে মানুহে কিন্তু অপবাদ পাইছে আমাৰ জাতিটোৱে ! আমি হেনো কেৱল খাবহে জানো ! চকীদাৰীৰ নামত ৰাতিটো নেগুৰ পকাই শুই থাকোঁ ! দুটামানকটো সিহঁতৰ ঘৰৰ পৰা মৰিয়াই খটিয়াই খেদি পঠালে । কিন্তু আমিহে জানো চোৰটো ধৰিবলৈ আমি কিমান চেষ্টা কৰি আছোঁ । ৰাতি মেলা চকু মেল খায়ে থাকে তথাপি চোৰে জানো কেনেকৈ চুৰ কৰিব পাৰিছে ! একদম শান্তি নোহোৱা হৈছে জা’ন ।\nপখৰাৰ কথা শুনি ফচঙৰ দেহৰ ওপৰেদি যেন বিজুলীৰ দৰে কিবা এটা পাৰ হৈ গ’ল । তাৰ চকুযোৰ উজ্জ্বলি উঠিল ! হাতোৰাৰ নখবোৰ মাটিত সোমাই গ’ল ! কেনেবাকৈ পখৰাৰ ওচৰত ধৰা পৰে বুলি ‘বৰ বেয়া কথা হৈছে পাই পাখৰু , বাৰু তই বহচোন মোৰ কাম এটা আছে’ বুলি কৈ জাপ কেইটামান মাৰি সেইঠাইৰ পৰা আঁতৰি আহি ঘৰৰ মূধচত বহিল গৈ । জাপ কেইটা মাৰি আহোঁতে বাটতে বতা নিগনি এটা পাই ধৰি আনিলে আৰু মূধচত আৰামকৈ বহি বতা নিগনিটোক এহাতেৰে ধৰি আনখন হাতেৰে বেটে বল কোবোৱা দি কোবাই দিলে ।\nফচং অট্টহাস্য কৰি উঠিল । ইমানদিনে বাট চাই থকা ক্ষণটো তেনেই কাষতেই চোন । এনে এক ক্ষণৰ বাবেই সি সকলোৰে কাষত কত অভিনয় কৰিব লগা হ’ল । কত বাৰ মুখৰ আগত পাইয়ো নিগনি এৰি দিব লগা হ’ল ! ফচঙে বেলিটোৰ ফালে চালে । তাৰ পাছত দীঘল দি পৰি কাকূতি কৰিবলৈ ধৰিলে\n-পৰভু মই বহুদিন কষ্ট খালোঁ । মোৰ বিদেশলৈ যোৱা সপোন, ৰজা হোৱা সপোন যিটো কজলাই পণ্ড কৰিলে সেই কজলাক তুমি নিনিলেও চোৰক লৈ যাবলৈ কোৱা । চোৰে তাক নিলে পখৰাৰো ভাত উকলিব । মইয়ে এইখন ঘৰৰ প্ৰধান জন্তু হৈ পৰিম । পৰভু এইবাৰ মোলৈ চোৱা ...তুমি যদি মোলৈ চোৱা মই শপত খাই কৈছোঁ কোনোদিনে নিগনি নামাৰোঁ । টুকলুৰ শপত ,কেৱল এন্দুৰ মাৰিম আৰু মাছেৰে ভাত খাম !\nএদিন দুদিন নহয় ফচঙৰ এই কাকূতি-মিনতি এসপ্তাহলৈকে চলিল । কিন্তু তাৰ পাছত এমাহ পাৰ হ’ল । চোৰে ফচঙহঁতৰ ঘৰৰ কাষৰে এঘৰৰ গৰু চুৰ কৰি লৈ গ’ল তথাপি সিহঁতৰ গোহালিত নোসোমাল । মাজতে পখৰাই আনন্দ মনৰে খবৰ দিলেহি বোলেহি তাৰ বন্ধু এটাই চোৰ এটাক জখম কৰি পঠাইছে । কোনোমতেহে চোৰটো পলাল বোলে । ফচঙৰ এইবাৰ চোৰ জাতিটোলৈকে খঙ উঠিল । হেৰৌ চুৰ কৰিবই যদি নাজান চোৰ কৰিবলৈ আহ কিয় ? আৰু আৰামত খাই বৈ গা ধৰোৱা এই কজলাক নিনি সেই খীণ মিন গৰুবোৰ চুৰ কৰিছে কিয় ? চোৰ হ’লে ফচংহঁতৰ দৰে হ’ব লাগে । ভালৰো ভালটোৰ ওপৰত চকু দিব লাগে ! নাই এই চোৰবোৰৰ পৰা একো নহ’ব । ইহঁতৰ ওপৰত ভৰসা কৰি থাকিব নোৱাৰি । সিয়েই কিবা এটা কৰিব লাগিব । এনেকৈ সদায় সদায় নিমাখিত হৈ পৰা অভিনয় আৰু সি কৰিব নোৱাৰে । কিবা এটা কৰিবই লাগিবই ,প্ৰতিশোধ ল’বই লাগিব !\nসিদ্ধান্তটো লোৱা পাছৰ দুটা দিন ফচঙে কেৱল ভাবিলে আৰু ভাবিলে । পাছৰদিনা তাৰ মুখখন আকৌ উজ্জ্বলি উঠিল । সি কোনোমতে এটা দিনলৈ বাট চালে ।\nনিৰ্দিষ্ট দিনটোৰ ৰাতি এটা বাজিছে । গাঁৱেৰে বিয়া এখনত পেট ভৰাই ভোজ খাই পখৰাই সুখৰ ঘুমটি মাৰিছে । মূধচত বহি থকা ফচং লাহেকৈ গোহালিৰ ফালে আগবাঢ়িল । তাৰ দুয়োখন হাতোৰাত দুটা ভোট জলকীয়া । ফচঙৰ পৰিকল্পনা অনুসৰি সি প্ৰথমে শুই থকা কজলাৰ চকুত জলকীয়া দুটা সানি দিব । তাৰ পাছত পোৰণিত ডেডাউৰি পৰা কজলাৰ গালত কেইটামান চৰ শোধাব । আৰু লগতে কৈ আহিব ভবিষ্যতে ফচঙৰ কাম-কাজ বা সপোনত বিধি পথালি দিলে ইয়াতকৈ বেয়া পৰিণাম হ’ব !\nসৌটো কজলা শুই আছে । একদম নিশ্চিন্ত হৈ । ঘৃণাত ওলাই আহিব খুজা থুখিনি কোনোমতে গিলি ফচং নিগনি ধৰা খোজেৰে কজলাৰ কাষ চাপি গ’ল । কজলাই সাৰ পাব লাগিলে কথা বিষম হ’ব । এবাৰতে বিহু দেখি থৈছে আকৌ এবাৰ তাৰ লাথ খোৱাৰ ইচ্ছা ফচঙৰ নাই ।\nকজলাই সাৰ নাপালে । তাৰ মুখৰ কাষত ৰৈ ফচঙ অকণমান সময় ৰ’ল । যোৱা অলপদিনৰ সময়বোৰ ফৰফৰকৈ তাৰ চকুৰ আগত ভাহি আহিবলৈ ধৰিলে । লাথত বতাহত ওপঙি পৰা দৃশ্যটোলৈকে ! খঙত দাঁত কেইটা কৰচি ভোট জলকীয়া দুটাত নখকেইটা জোৰেৰে ভৰাই কজলাৰ চকুত মাৰিবলৈ লৈছিলহে\nবিকট চিঞৰেৰে ফচং চিঞৰি উঠিল । তাৰ চিঞৰ শুনি কজলাহঁতো জাপ মাৰি উঠিল । ফচঙে আকৌ এবাৰ টেঁটুফালি চিঞৰিলে\nইতিমধ্যে পখৰা আৰু তাৰ লগৰবোৰ আহি পাইছিল । পলাব বিচৰা অচিনাকী মানুহ দুটাক সিহঁতি মাটিত বাগৰাই পেলালে । চিঞৰ বাখৰবোৰ শুনি ঘৰৰ গিৰিহঁতৰ লগতে ওচৰ পাজৰ মানুহবোৰো শুৱাৰ পৰা উঠি আহিল । পখৰাৰহঁতৰ কবলৰ পৰা উদ্ধাৰ কৰি মানুহদুটাক লৰালৰিকৈ পঘা দুডালে বান্ধি পেলালে । এই কেইটাই যে গৰুচোৰকেইটা সেইটো কাৰো বুজিবলৈ বাকী নাথাকিল । সকলোৱে একমুখে পখৰাহঁতৰ বিশেষকৈ পখৰাক প্ৰশংসা কৰিলে । পখৰাৰ বুকু ফুলি গ’ল । ঘৰৰ গিৰিহঁত জনে আক গোহালিৰ ফালে গৈ অচেতনৰ দৰে পৰি ফচঙক দেখি লৰালৰিকৈ ঘৰৰ ভিতৰৰ পৰা পানী এজগ আনি তাৰ গাত ঢালি দিলে । জন্ম হোৱাৰে পৰা গাত পানী লাগিবলৈ নিদিয়া ফচং পানীৰ স্পৰ্শ পাই জাপ মাৰি উঠি ভঁৰালত সোমাল গৈ । তাত গৈ সি আকৌ লুটি খাই পৰিল । লগতে নিজৰ দশাৰ কথা ভাবি তাৰ চকুৰ পৰা ধাৰাসাৰে চকুপানীও ওলাবলৈ ধৰিলে ।\nসকলোৰে আগত ভয়ত অচেতন হৈ পৰা বাবে ফচঙে কান্দিছিল নে ? নহয় । ফচং ভয়ত অচেতন হৈ পৰা নাছিল । আচলতে তাৰ ভাগ্যই বেয়া আছিল নহ’লে জানো ইমান দিনে সি আশাপালি থকা চোৰ কেইটা আজি আহে নে ! যি কেইটা চোৰ সিহঁতৰ গোহালিলৈ অহাটো সি কামনা কৰিছিল সেই কেইটাক আজি সিয়েই ধৰাই দিলে । ইয়াতকৈ দুখৰ কথা কিবা হ’ব পাৰে নে ? পিছে ফচং এইবাবেও অচেতন হৈ পৰা নাছিল । ফচং অচেতন হৈছিল বেলেগ এটা কাৰণত ,সম্পূৰ্ণ বেলেগ কাৰণত ।\nফচঙে যেতিয়া কজলাৰ চকুত জলকীয়া কেইটা সানিবলৈ লৈছিল ঠিক তেতিয়াই তাৰ দৰেই আহি চোৰ কেইটাও কজলাৰ কাষ পাইছিলহি । দুই পক্ষই নিজৰ লক্ষ্যত ইমান মগ্ন হৈ পৰিছিল যে ইটোৱে সিটোৰ উপস্থিতিৰ কথা গমেই নাপালেই । আৰু ফচঙে জলকীয়া সানিবলৈ হাতোৰা দঙাৰ সময়তেই চোৰ এটাৰ খোজ ফচঙৰ নেজত পৰে । ফচঙৰ নেজত কোনোবাই গচকিব ! ইমান সাহ ! সকলো কথা পাহৰি ফচং চিঞৰি উঠিছিল মানে একপ্ৰকাৰে দম দি উঠিছিল । ফচঙৰ সেই দমত চোৰ কেইটাই ভয় নাখালেও কাষতে শুই থকা কলজাই ভয় খাই এনে এটা জাপ মাৰিল যে তাৰ এটা ঠেং আহি ফচঙৰ হাতোৰাত পৰিলহি । যান্ত্ৰণাত ততা-ভুকুতা খাই ফচঙে হাতত থকা জলকীয়া কেইটা মুখত ভৰাই টেঁটুফালি চিঞৰি উঠিছিল । তাৰ সেইবাৰৰ চিঞৰত পখৰা আৰু তাৰ লগৰবোৰ পাইছিলহি আৰু চোৰ কেইটাক ধৰিছিলহি । কৌতুহল ,প্ৰশংসা আদিত সকলো মচগুল হৈ থাকোঁতে ফচং পৰি আছিল হাতোৰা বিষ আৰু জলকীয়া পোৰণিত প্ৰায় অৰ্ধ-চেতন হৈ ! যি বা গিৰিহঁতে দেখিলে তেওঁও পানীহে ঢালিলে !! কথাবোৰৰ ভাবি ভাবি ফচং উচুপি উঠিল ।\nএসপ্তাহৰ পাছত ঘৰৰ পাছফালে থকা গেজেপনি মৰা বাঁহনি খনত জীৱ জন্তুৰ সভা বহিল । বনৰজা হৈ সভাত সভাপতিৰ আসন শুৱনি কৰা জহামাল এটাই এসোপা মান প্ৰশংসা কৰি বীৰ পুৰস্কাৰ হিচাপে পখৰাৰ ডিঙিত সিংহৰ নখৰে সজা মালা এডাল পিন্ধাই সেই অঞ্চলৰ নেতা পাতি দিলে । হাড় ভগা লতা এডাল হাতোৰাত মেৰাই লৈ অদূৰৰ গছ এডালৰ তলত বহি থকা ফচঙে জহামালটোৱে কোৱা শুনিলে-\nযিহেতু ফচঙেও এইক্ষেত্ৰত চিঞৰ দুটা মাৰি পখৰাক সহায় কৰিছিল, সেইবাবে বনৰজাৰ তৰফৰ পৰা এই শিয়ালৰ দাঁত দুটা ফচঙক নিচুকনি বঁটা হিচাপে দিয়া হৈছে । ফচং আগবাঢ়ি আহ ! ফচং ক’ত ? ফচং ফচং....!!!\nPosted by মাধুৰীমা at 06:35\nশংকৰাব্দ ভাস্কৰাব্দ 31 May 2014 at 07:36\nভাল লগিল পঢ়ি…\nমাধুৰীমা 8 June 2014 at 03:09


জল জীৱন মিছন, অসমত মুকলি ৮৪ টা পদ । কিদৰে কৰিব আবেদন চাওক । Jal Jeevan Mission, Assam Jobs 2020 - Dimpu Baruah\nHome CENTRAL GOV জল জীৱন মিছন, অসমত মুকলি ৮৪ টা পদ । কিদৰে কৰিব আবেদন চাওক । Jal Jeevan Mission, Assam Jobs 2020\nজল জীৱন মিছন, অসমত মুকলি ৮৪ টা পদ । কিদৰে কৰিব আবেদন চাওক । Jal Jeevan Mission, Assam Jobs 2020\nDATA ONE September 30, 2020 CENTRAL GOV,\nশেহতীয়াকৈ Jal Jeevan Mission, Assam য়ে অসমৰ বিভিন্ন জিলাৰ বাবে ৮৪ টা পদত চাকৰি.ৰ বাবে আবেদন বিচাৰি বিজ্ঞাপন মুকলি কৰিছে । কত কিদৰে আবেদন কৰিব জানিবলৈ আমাৰ এই লিখনি সম্পূৰ্ণকৈ পঢ়ক ।\nখালী পদৰ সংখ্যা-\n৩৫ বছৰ লৈকে ।\nক) 3–YEAR Full-time Diploma in CIVIL ENGINEERING fromarecognized University/Institution with minimum 55% marks.\nখ) At least 1year of experience in rural development works related to supervision in construction.\nলগতে পঢ়ক- অসম চৰকাৰৰ অৰ্থনীতি আৰু পৰিসংখ্যা বিভাগত মুকলি ১৩৩ টা পদত চাকৰি । অৰ্হতা- মেট্ৰিক পাছৰ পৰা ।\nলগতে পঢ়ক - অসম চৰকাৰৰ নিযুক্তি । মুকলি গাঁওবুঢ়াৰ ২৯ টা পদ । অৰ্হতা- দশম মান ।\nকিদৰে আবেদন কৰিব\nইচ্ছুক প্ৰাৰ্থীসকলে অনলাইন আবেদন কৰিব পাৰিব । অনলাইন আবেদনৰ লিংক তলত দিয়া হৈছে ।\nআবেদন ফৰ্ম - ইয়াত ক্লিক কৰক\nচৰকাৰী বিজ্ঞাপন - ইয়াত ক্লিক কৰক ।\nTags # CENTRAL GOV\nWritten by DATA ONE at September 30, 2020\nLabels: CENTRAL GOV


প্ৰেমৰ বিলৈ – মেঘালী দিহিঙীয়া – ফটাঢোল\nআমাৰ এতিয়া প্ৰেম কৰাৰ দিন উকলিল ৷ বয়স হৈছে ৷ চেনি খোৱাৰ দিন চলি আছে বাৰু, সেইটো বেলেগ কথা ৷ প্ৰেমৰ এই আকালৰ দিনত আগৰ সেই ফটা কাহিনীবোৰ সুঁৱৰিবলৈকে কিবা ভাল লাগে দিয়কচোন, এই বয়সে ভাটি দিয়াৰ দিনতো গাটো কিবা ৰমৰমাই উঠে ৷ হওঁতে নফটা বুলিবলৈ এটাও নহ’ল, যিমানবাৰ প্ৰেমালো গোটেইকেইবাৰ ফটাই ওলাল ৷ তাৰে বহনিবিধ বৰ মৰমৰ, বুকুত এচপ’লিন সানি সাঁচি থৈছিলো আজি বোলো ৰাইজৰ লগতে ভগাই লওঁ ৷\nতেতিয়া ক্লাছ এইটত ৷ সৰুতে মানে মই দেখিবলৈ বৰ বেয়া নাছিলোঁ, বিউটিএপ নথকাৰ দিনতো দেখোন ৰাস্তাই ঘাটে হাই ছুইটি, হাই বিউটিফুল এইবোৰ শুনিয়েই থাকো ৷ ২০০৩ নে ২০০৪ চনৰ কথা, পাহৰিছোঁ ৷ জুলাই মাহ, গৰমৰ বন্ধ ৷ ঘৰৰপৰা অলপ দূৰৈত হাইস্কুল এখনত কিবা গ্ৰীষ্মকালীন শিবিৰ পাতিলে, ইংৰাজী বিজ্ঞান আৰু গণিতৰ পাঠদান হ’ব ৷ দুপৰীয়া দুপৰীয়া বাৰীয়ে পুখুৰীপাৰে টলৌ টলৌকৈ ঘূৰি ফুৰো বন্ধৰ দিন পাই ৷ হাতত নলুৱা কটাৰী এখন থাকেই তাকে লৈ গছ বনবোৰো ঘপিয়াই ফুৰোঁ ৷ মায়ে এদিন চুলিজোকোৰা দুটামান দি ক’লে বোলে এনেই এনেই দিনবোৰ পাৰ কৰাতকৈ দুপৰীয়া কিবা অকণ পঢ়ি আহিবি যা ৷ গ’লোঁ ৷ নহ’লে গৰুপিতন খোৱাৰ ভয় ৷ দুদিনমান ক্লাছ কৰি বেয়া নালাগিল, নতুন ল’ৰা ছোৱালী অলপো লগ পালোঁ, ছাৰকেইজনে পঢ়ায়ো বৰ ধুনীয়াকৈ ৷ দুদিনমান পাছত মন কৰিলোঁ লাষ্টৰ বেঞ্চত বহা হেনচু বয় এটাই দেখোন বৰকৈ চাই থাকে এইফালে, কাষত বহাকেইটাই ফিচিঙা ফিচিঙি কৰি কিবাকিবি জোকাই থাকে ৷ বেয়া নালাগিলচোন, ক্লাছটোৰ ভিতৰতে আটাইতকৈ হেনচু সেইপিচেই আছিল ৷ সেই ক্লাছ এইটতে জিমলৈ যোৱা ডেকাহেন থুলন্তৰ চেহেৰা ৷ অহুকাণে পহুকাণে শুনিলো দাদাই হেনো তেতিয়াৰ নৰ্থইষ্ট চেনেলত ৱুগী ৱুগী নে কিবা প্ৰগ্ৰেমবোৰত ডান্সো কৰেগৈ মাজে মাজে ৷ শুনি ভাল লাগিবৰ কথাই দিয়কচোন ৷ দিন বাগৰিল, চকুৰ চাৱনি দিনকদিনে বেছি তীব্ৰ হৈ আহিল ৷ মাজে মাজে হেনচু হাঁহি এটাও মাৰে চকুত চকু পৰিলে ৷ লগে লগে লগত বহা দুটামানৰ সুহুৰি দুটামান, সৰুকৈ উকি এটাও ৷ বাপ্পা ঐ, দেহা শিৰশিৰাই যায়চোন কিবা ৷ ম’ষ্ট হেনচু বয়টোৱে লাইন দিয়া দেখি চকুচৰহা দুজনীমানে টেলেকা টেলেক কৰে, বুকুখন এহাতমান ডাঠ হৈ আহে তেতিয়া ৷ ক্লাছত প্ৰশ্ন কৰিবলৈ দিয়ে, টপ্ কৈ কৰি দেখাওঁ ৷ দুদিনমানৰ মূৰে মূৰে পৰীক্ষা পাতি থাকে, সদায় ময়েই বেছি নম্বৰ পাওঁ ৷ দাদাই তেতিয়া মুখখনত এনেকুৱা এক্সপ্ৰেছন দিয়ে যেন পৰীক্ষাত সৰহ নম্বৰ মই নহয় তেৰাইহে পাইছে, লাগিলে নিজে আলুগুটিকে পাওক ৷ বেয়াও লাগে দেহি, মাজে মাজে নিজৰ নম্বৰটোকে গৈ দি থৈ আহিম যেন লাগে, ছাৰে প্ৰশ্ন এটা সুধিলে টপৰাই কওঁ, মুখখন মেলি ভেবা লাগি এনেকৈ চায় যে বুকুত তোলপাৰ লাগি যায় এনে লাগে যেন ইচ্ সোণাইক নেক্সট আনচাৰটো শিকাই থৈ আহো পত্ কৈ উঠি ক’ব পৰাকৈ ৷\nদিনকদিনে প্ৰেম আৰু বেছি উথলিবলৈ ধৰিল ৷ গাৰ কাষেৰে পাৰ হৈ যাওঁতে ফিচিককৈ হাঁহি এটা মাৰি থৈ যায়, বুকু ভৰি যায় দেহি ৷ লগৰকেইটাক টো ক’বই নালাগে, কি উকি সিহঁতৰ ৷ মুখেৰে এদিনো মাতবোল নকৰাকৈয়ে জুলাই মাহৰ গৰম বঢ়াদি পেৰেমো বাঢ়িবলৈ লাগিল দোপতদোপে ৷\nআৰু তাৰ পাছত এদিন…প্ৰচণ্ড বৰষুণ ৷ মায়ে বোলে আজি যাব নালাগে দে, বতৰ বৰ বেয়া ৷ মই বোলো নাই যামেই, বৰষুণ টো অলপ এৰক দহমিনিট দেৰি হ’লেও হ’ব নহ’লে পঢ়া বহুত খতি হয় এদিনতে ৷ মায়ে আইঅ’ মোৰ সৰুআইজনী বুলি টপককৈ চুমা এটা খালেহি, ইফালে কি জানে জীয়েকৰ এই গেলা ডাৱৰীয়াও ছাতি ধৰি চাইকেল চলাই ক্লাছলৈ যোৱাৰ কি উৎপাত লগাৰ গুৰিটো ক’ত ৷ গ’লোঁ ৷ লগত আৰু এজনী, ঘৰৰ ওচৰৰে ৷ দহমিনিট মান দেৰিয়েই হ’ল, পিছে ক্লাছ আৰম্ভ হোৱা নাই গোটেইজাক বাৰাণ্ডাতে ৰৈ বৰষুণ দিয়া চাই আছে ৷ গেটৰমুখতে চাইকেলখন লৈ ছাতি ধৰি দৌৰাদৌৰিকৈ সোমাই গ’লোঁ, পিঠিত মস্ত বেগটো ৷ সেইখিনি সময়তে ঘটিলেই নহয় অঘটনটো ৷ দৌৰাদৌৰিত চাবলৈকে নহ’ল গেটৰপৰা ক্লাচৰুমলৈ সোমাই যোৱা দীঘলীয়া পদূলিটো যে ৰঙামাটিৰে ভৰা আৰু বৰষুণ পৰি তেলহেন পিছল হৈ আছে ৷ ভৰিটো পিছলি বাগৰি পৰিলোঁ ৷ লগত যোৱাজনী আকৌ মোতকৈ এখোপ চৰা ৷ নিজেতো পিছলিলেই লগতে মোকো প্ৰচণ্ড খুণ্ডা এটা মাৰি মহতিয়াই লৈয়ে গ’ল আৰু দুয়োজনী একেলগে সেই বুঢ়ী আইৰ সাধুত থকা জাতিলাও টোৰ নিচিনাকৈ ৰঙামাটিৰ পদূলিৰে বাগৰি বাগৰি গৈ বাৰাণ্ডাত উঠিলোগৈ ৷ নীলা হালধিয়া ফুটফুটীয়া ফ্ৰকটোৰ লগতে মোৰ প’ণ্ডচ পাউদাৰ সানি যোৱা গালদুখন আৰু বেণী গুঁঠি যোৱা চুলিটাৰি বোকাৰে লুতুৰি পুতুৰি হৈ কোনজনী কোন চিন ধৰিব নোৱাৰা হ’ ল ৷ বাৰাণ্ডাত ৰৈ থকা লগৰজাকে যিকেইটা গিৰ্জনি মাৰা হাঁহি এৰিলে, ভৈয়াই ঐ আজিও মনত পৰিলে বুকু গিৰগিৰাই উঠে ৷ চকুচৰহা কেইজনীয়ে সেই চান্সতে বান্দৰী বুলি চিঞৰিবলৈ নেৰিলে ৷ ল’ৰামখাৰ কথাটো ক’বই নেলাগে, কাণতাল মাৰি যোৱাকৈ উকি দুটামান মাৰি এনেকুৱা জোকালে যে ফাঁট মেলা বসুমতী পাতালে লুকাওঁ হেন গতি হ’ল আমাৰ দুয়োজনীৰে ৷ আৰু বুকু ফাটি যোৱা কথাটো হ’ল সেই টেঁটুফলামখাৰ সবাতোকৈ আগত সেই হেনচু ডেকাই আছিল ৷ জহনীমৰাটো কটা ৷\nহেনচুৱে বোকাসুন্দৰী মোক চিনি পায়েই জোকালে নে নাপায়েই জোকাই পালে সেই কথা আজিলৈকে নাজানিলোঁ পিছে লাজে অপমানে একো নাই হৈ সেই বোকাময় চেহেৰাৰেই কান্দি কাটি ছাতি নোলোৱাকৈয়ে ঘৰ পালোহি আৰু সেইদিনাই মোৰ প্ৰথম প্ৰেমৰ ফটা আখ্যানৰ অন্ত পৰিল ৷ হেনচুক ওচৰত পোৱাহ’লে পিতায়ে দুপৰীয়া বাৰী লুৰুকিবলৈ বুলি বনাই দিয়া নলুৱা কটাৰিখনেৰেই মুখত যোগ বিয়োগ পূৰণ হৰণ গোটেইকেইটা চিন আঁকিলোহেঁতেন যেন লাগি থাকিল ভালেদিনলৈকে ৷\nতাৰপাছত দুদিন নোযোৱাকৈ থাকি কোনোমতে শেষৰ পৰীক্ষাটো দি থৈ আহিলোগৈ ৷ সকলোতকৈ বেছি নম্বৰ পাই পুৰস্কাৰ এটাও আনিলোঁ আৰু সেই দুদিনত হেনচুক এনেকুৱা জ্বলন্ত চাৱনি দিলো যে হেনচুৱে মিচিকি হাঁহি মাৰা দূৰৰ কথা, চকুৱে চকুৱে চাবলৈকে ভয় কৰা হ’ল ৷\nবচ্, এয়াই স্কুলীয়া জীৱনৰ প্ৰথম ফটা প্ৰেম ৷ তাৰপাছত হেনচুক আৰু কোনোদিনে দেখাও নাই আৰু সহপাঠী বুলি কাৰোলৈ প্ৰেমেও উক দিয়া নাই ৷ বছৰেকত এবাৰমান হেনচুলৈ কিবা কাৰণত মনত পৰিলেই সেই বোকাৰে লুতুৰি পুতুৰি নিজৰ কিম্ভূত কিমাকাৰ ৰূপটো মনলৈ আহে আৰু লগে লগে এই ফটা প্ৰেমৰ গাঁথা পুনৰবাৰ চিৰালফটা দিয়ে ৷\n« দ’স্তানা – মণীষা কাকতি\nআমাৰ বেটা-বেটীবোৰ – কৃষ্ণা বৰা ফুকন »\nআৰে, প্ৰেম কৰিলে ইমানকণ লটিঘটি সহ্য কৰিব পাৰিবই লাগিব আকৌ। মজা লাগিল\nVal lgl apunar fota prem\nআয়ৈ দেহি !\nBhal lagil nijor school aru tuition dinbor monot pori gol..\nএনেকুৱা ফটা প্ৰেম ময়ো কৰি পাইছো |\nএটা দুটা কৰি কৰি বহুত টা!\nচকুপানী ওলাল অ মোৰ\nসত্য কাহিনী মানে এইটোহে আছিল । মনত এতিয়াও আশা আছে মানে হেনচৌয়ে কিজানি চেলফী দেখি চিনিব পাৰেই বা ………!\nবেচেৰী বুকা সুন্দৰী\nপ্ৰেমত ঘুৰিছে ভুমণ্ডল\nএইকণ কি কষ্ট।\nআপোনাৰ লিখনিবোৰে LAXMI NATH BEZBARUADEV লৈ মনত পেলাই দিয়ে ।আগুৱাই যাওক ।শুভেচ্ছা জনালো


বগৰী খোৱা দিনবোৰ - খজেন ডেকা - সাহিত্য ডট অৰ্গ\nবগৰী৷ এবিধ মজলীয়া আকাৰৰ কাঁইটীয়া জোপোহা গছ বা তাৰ ফল৷ পাতৰ আকাৰ সৰু সৰু, বৃত্তাকাৰ৷ বৈজ্ঞানিক নাম Zizyphus jujube৷ আহিন-কাতি মাহত বগৰী ফুলিবলৈ ধৰে আৰু মাঘ-ফাগুণ মাহত বগৰী পকিবলৈ ধৰে৷ বগৰী ফুলৰ পৰা মানুহৰ বিষ্ঠাৰ দৰে সামান্য ফুৰফুৰীয়া গোন্ধ এটা ওলায়৷ বতাহত উৰি অহা বগৰী ফুলৰ ৰেণু সাধাৰণতে সৰু ল’ৰা-ছোৱালীৰ নাসাৰন্ধ্ৰত প্ৰৱেশ কৰিলে পানীলগা জ্বৰ হয়৷ ৰাস্তাৰ কাষ, শ্মশান, নদীৰ পাৰৰ বালিয়া মাটি আদিত সাধাৰণতে বগৰী গছ হোৱা দেখা যায়৷ অৱশ্যে বৰ্দ্ধিত জনসংখ্যাই সকলো ক্ষেত্ৰতে প্ৰভাৱ পেলোৱাৰ দৰে বগৰী গছৰ ওপৰতো প্ৰভাৱ পেলাইছে৷ দুখীয়া শ্ৰেণীৰ মানুহে খৰিৰ অভাৱত গৰাকীবিহীন বগৰী গছবোৰ কাটি খৰি হিচাপে ব্যৱহাৰ কৰাৰ ফলত আগৰদৰে য’তে-ত’তে বগৰীৰ গছ দেখিবলৈ পোৱা নাযায়৷ মানুহৰ বাৰীতো দুই-একৰ ঘৰত বগৰী গছ দেখা যায়৷\nমাটিৰ গুণাগুণ ভেদে বগৰীৰ সোৱাদ বেলেগ হোৱা দেখা যায়৷ সোৱাদৰ ফালৰ পৰা টেঙা, বালিয়া, মিঠা, কেঁহা অনেক জাতৰ বগৰী গছ যিদৰে আছে, তেনেদৰে আকাৰৰ ফালৰ পৰাও হৰেক ৰকমৰ বগৰী আছে৷ জাতৰ ফালৰ পৰাও বিভিন্ন জাতৰ বগৰী আছে৷ যেনে- থলুৱা বগৰী, বন বগৰী, আহোম বগৰী, নগা বগৰী আদি৷ অৱশ্যে আনবোৰ বগৰীৰ জাতৰ নাম মই নাজানো৷ কোনোবাই জানে যদি জনালে সুখী হ’ম৷ আজিকালি আকৌ সৰু আপেলৰ সমান আকৃতিৰ বগৰীও পোৱা যায়৷ হাইব্ৰিড বগৰী৷ আমাৰ এইফালে বহু মানুহে এই হাইব্ৰিড বগৰীৰ খেতি কৰি যথেষ্ট ধন উপাৰ্জন কৰিছে৷ প্ৰতি কিলোগ্ৰামৰ দাম ষাঠি টকা৷ অতি ৰসাল আৰু সোৱাদ যুক্ত এইবিধ বগৰী প্ৰকৃততে বগৰীৰ শ্ৰেণীত পৰেনে নপৰে মই নাজানো৷ আমাৰ অসমীয়া বনগীত, বিহুগীততো—বাৰী কাষৰ বগৰী…., . নৈৰ কাষৰ বালিয়া বগৰী ….. বুলি উল্লেখ থকা পোৱা যায়৷\nনতুন প্ৰজন্মৰ দুই এজনৰ বাদে অসমৰ মানুহৰ চিনাকি নাম বা বতৰৰ ফল বগৰী৷ মহিলাসকলৰ বাবে এটি জনপ্ৰিয় ফল বগৰী৷ এই লেখা পঢ়ি থকাৰ সময়তো হয়তো দুই এক মহিলাৰ জিভাৰ পানী পৰিব পাৰে৷ অৱশ্যে পুৰুষ হ’লেও ময়ো মহিলাৰ সমানে বগৰী খাই ভাল পাওঁ৷ আমাৰ ল’ৰালিকালত লগ-সমনীয়াৰ সৈতে নদীৰ পাৰে পাৰে পকা বগৰী বিচাৰি ফুৰাটোও আছিল অনাবিল আনন্দৰ অন্যতম উৎস৷ ঘৰৰ পৰা লগত নিয়া নিমখ, জলকীয়াৰ সৈতে বহু কষ্ট কৰি কাঁইটৰ আচোঁৰ খাই পাৰি অনা বগৰী খোৱাৰ আনন্দই আছিল বেলেগ৷ সৰহকৈ পাৰিব পাৰিলে পকেট ভৰ্তি কৰি ঘৰৰ আই, বাইহঁতলৈ বগৰী লৈ অহাটোও আছিল আন এক ফুৰ্ত্তিৰ কথা৷ বগৰীৰে মাৰ্বল খেলা, খলি গুটি খেলাৰ কথাও মনত পৰে৷ বগৰী খাই থাকোঁতে কেতিয়াবা গুটিটো পেটৰ ভিতৰলৈ যায়৷ তেতিয়া ডাঙৰবোৰে আমাক জোকাই কৈছিল- “বগৰীৰ গুটি খাইছ নহয়, তোৰ মূৰ ফুটি বগৰী গছ গজিব৷ ভয়ত আমাৰ তৎ নোহোৱা হৈছিল৷ ” যেতিয়া বুজি পোৱা হ’লো তেতিয়া আমিও কৈছিলো—“ভালেই হ’ব৷ মূৰত বগৰী গছ গজিলে গছডাল লৈ দৌৰি থাকিম৷ কাকো খাবলৈ নিদিওঁ৷ সকলো বগৰী অকলে খাম৷ “\nআগতে গাঁৱৰ জীয়ৰী-বোৱাৰীহঁতে নদীত গা ধুবলৈ গৈছিল৷ যাওঁতে লগত নিমখ-জলকীয়া লৈ গৈছিল৷ লগত বাঁহৰ হাকুটি এডাল৷ হাকুটিৰে নৈৰ পাৰৰ বগৰী গছত কোবাই কোবাই বগৰী পাৰে৷ গা ধোৱাৰ আগতে নৈৰ পাৰত বহি লৈ নিমখ-জলকীয়া সনা বগৰী খাই খাই কথাৰ মহলা মাৰে৷ পাহৰি থাকে ইতিমধ্যে কাম কৰি ভাগৰ লগাৰ কথা৷ আমিও মাজে মাজে গছত উঠি গছডাল জোকাৰি দিছিলোঁ৷ বগৰীবোৰ সৰি পৰে৷ পকা বগৰী বুটলিবলৈ হেতা-ওপৰা লাগে৷ এই সময়তে হাকুটিৰ কোবত, ফৰ্মুটিৰ কোবত বগৰী গছৰ অৱস্থা নোহোৱা হয়৷ ডাল-পাতবোৰ সৰি পৰে৷ আগতে আমাৰ গাঁৱৰ মানুহবোৰে বিশেষকৈ মহিলাসকলে বগৰী ডলাত দি শুকুৱাইছিল৷ শুকুৱা বগৰীবোৰ গুটিৰে সৈতে ঢেকীত খুন্দি গুৰি কৰে৷ বগৰীৰ গুড়াবোৰ নিমখ, জলকীয়া সানি খাবলৈ বৰ ভাল লাগে৷ পানীত তিয়াই খাবলৈয়ো বৰ সোৱাদ লাগে৷ আন কিছুমানে শুকান গোটা বগৰীবোৰ পানীত তিয়াই থৈ দিয়ে৷ কিছুসময় তিয়াই থৈ দিয়াৰ পাছত যেতিয়া কোমল হয় তেতিয়া হাতেৰে মোহাৰি মোহাৰি বগৰীৰ গুটিবোৰ এৰোৱাই পেলায়৷ পানীখিনি বগৰীৰ চৰ্বত হৈ পৰে৷ নিমখ দিয়া চৰবতখিনি খাবলৈ বৰ সোৱাদযুক্ত হৈ পৰে৷ আজিকালি বহুতে বগৰীৰ আচাৰ বনোৱাও দেখা যায়৷\nবহুতে হয়তো ভাবিব পাৰে লিখিবলৈ ইমানবোৰ বিষয় থাকোঁতে মইনো এই বগৰী পুৰানখন লিখিব লাগে কিয়? বিশেষ এটা কাৰণত এইকেইদিন মোৰ মনলৈ বাৰে বৰে বগৰীৰ কথা আহি আছে৷ তাতে এতিয়া বগৰী খোৱাৰ বতৰ৷ কেইদিনমান আগতে দৰঙী ৰাজকুমাৰ প্ৰণৱ নাৰায়ণ দেৱৰ সৈতে এখন সাংগঠনিক সভালৈ গৈছিলোঁ৷ উদ্যোক্তাসকলৰ সৈতে আমাৰ চিনাকি নাই৷ ফোনেৰে যোগাযোগ৷ এঠাইত গৈ ৰৈ আছোঁ৷ ১০.০০ বাজিছে৷ দেৱে চাহ খোৱাৰ প্ৰস্তাৱ দিলে৷ মই নাখালোঁ৷ আজিকালি মই যেতিয়াই তেতিয়াই চাহ-ভাত নাখাওঁ৷ ঔষধৰ সৈতে খোৱাৰ সময় মিলাব লাগে৷ তাতে আধা ঘণ্টামান সময় ৰোৱাৰ পিছত ফোনেৰে আমাক আন এঠাইলৈ মাতিলে৷ তাত গৈ আকৌ আধাঘণ্টা সময় অপব্যয় কৰিলোঁ৷ উদ্যোক্তা সকলৰ সৈতে দেৱৰ ফোনত কথা-বতৰা চলি থাকিল৷ শেষত যেনিবা এজন উদ্যোক্তাই মাতি নি আমাক সভাস্থলী পোৱালে৷ এখন প্ৰাথমিক বিদ্যালয়ৰ প্ৰাংগণ৷ কিন্তু বিদ্যালয়ৰ চাবি নাই৷ উদ্যোক্তাই চাবি বিচাৰি ইফালে-সিফালে গ’ল৷ নাই চাবি নাই৷ ইফালে সভালৈ মানুহ আহি আছে৷ ১২.৩০ বাজিল৷ লাহে লাহে ভোকটোও উঠি আহিছে৷ ৰাতিপুৱা ৮.১৫ বজাতে ভাত খোৱা৷ শেষত সিদ্ধান্ত হ’ল সভাখন মানুহৰ ঘৰত পাতিব৷ সেই অনুসৰি এঘৰ মানুহৰ ঘৰলৈ আমাক লৈ যোৱা হ’ল৷ গাড়ীৰ পৰা নামিয়েই দেখিলো গৃহস্থৰ পদূলি মুখতে এজোপা বগৰী গছ৷ পকা, আধাপকা, কেঁচা বগৰীৰে ভৰি আছে গছজোপা৷ গহস্থই বৰ যতন কৰি ৰাখিছে গছজোপা৷ ডালবোৰ হালি নাযাবৰ বাবে বাঁহৰ ঢোকা দি ৰাখিছে৷ লগত কেইজনীমান মহিলা আছিল৷ তাৰে কোনোবা এজনীয়ে গৃহস্থক সুধিলে বগৰী খাব পাৰিনে- বুলি৷ গৃহস্থই অ’ খাব পাৰি বুলি কোৱাৰ লগে লগে আৰু কোনে পায়৷ ডালৰ ঢোকা গুচাই ডাল তললৈ নমাই বগৰী খোৱাত লাগিলোঁ৷ মিঠা বগৰী৷ অৱশ্যে সেই মুহূৰ্তত বগৰী খোৱাৰ আনন্দতকৈ ভোক নিবাৰণৰ তাড়নাই হে মোৰ ক্ষেত্ৰত বেছি কাম কৰিছিল৷\n১.০০ মান বজাত সভা আৰম্ভ হ’ল৷ সভাৰ কাৰ্য্যসূচীখন ময়েই লিখি দিলোঁ৷ সভাত বহি থাকোঁতে বগৰী গছজোপা আমাৰ বিপৰীতফালে চকুৰ সমুখত থাকিল৷ সভা চলি থাকিল৷ আৰু মই? বগৰী গছজোপাৰ পকা বগৰীবোৰ চাই চাই মই বিচৰণ কৰি থাকিলো শৈশৱত গছত উঠি কাইটৰ আচোঁৰ খাই বগৰী পাৰি খোৱা দিনবোৰৰ মাজত৷ হাতত ফৰ্মুতি লৈ নদীৰ পাৰত, শ্মশানৰ মাজত বগৰীৰ তলে তলে ঘূৰি ফুৰা দিনবোৰৰ মাজত৷\n← সুবাস – জ্যোতিমণি দেৱী\nচিলাবোৰৰ বাবে – নূপুৰ হাজৰিকা →\nএজন সাধাৰণ দৰ্শকৰ দৃষ্টিত: শেহতীয়া #সোণালীবেল প্ৰতিযোগী (অচিন্ত বৰঠাকুৰ)


সামগ্ৰীৰ বাবে প্ৰচাৰ\nসামগ্ৰীৰ বাবে প্ৰচাৰ। আমাক সকলো বোৰৰ প্ৰয়োজন। টকা ৰাহি কৰক। সামগ্ৰীৰ সৈতে ক্ৰয় কৰক। সামগ্ৰীৰ সৈতে পৰিশোধ কৰক। সামগ্ৰীৰ সৈতে বিনিয়োগ কৰক। সম্পত্তিবোৰ ইউৰোপীয় ইউনিয়নলৈ স্থানান্তৰ কৰক। বজাৰবোৰ পোলেণ্ডলৈ স্থানান্তৰ কৰক।\nကုန်ပစ္စည်းအတွက်ပရိုမိုးရှင်း။ အရာအားလုံးလိုတယ်။ ငွေစုပါ။ ပစ္စည်းနှင့်ဝယ်ပါ။ ပစ္စည်းနှင့်ငွေပေးချေပါ။ ထုတ်ကုန်များနှင့်ရင်းနှီးမြှုပ်နှံပါ။ ပိုင်ဆိုင်မှုများကိုဥရောပသမဂ္ဂသို့ပြောင်းရွှေ့ပါ။ စျေးကွက်များကိုပိုလန်သို့ရွှေ့ပါ။ ငွေကြေးဖောင်းပွမှုသည်အန္တရာယ်ရှိစရာမလိုပါ။ ကုန်ပစ္စည်းသည်သီးခြားငွေကြေးတစ်ခုဖြစ်နိုင်သည်။\nপণ্য জন্য প্রচার. আমাদের সবকিছু চাই. অর্থ সংরক্ষণ করুন. পণ্য সঙ্গে কিনুন. পণ্য সঙ্গে পে. পণ্য সঙ্গে বিনিয়োগ. ইউরোপীয় ইউনিয়ন সম্পদ নূতন স্থান. পোল্যান্ড থেকে মার্কেটস স্থানান্তরিত. মুদ্রাস্ফীতি বিপজ্জনক হতে হবে তা নয়. পণ্য একটি স্বতন্ত্র মুদ্রা হতে পারে.\nKhuyến mãi cho hàng hóa. Chúng ta cần mọi thứ. Tiết kiệm tiền. Mua bằng hàng hóa. Thanh toán bằng hàng hóa. Đầu tư với sản phẩm Di dời tài sản sang Liên minh châu Âu. Di dời thị trường đến Ba Lan. Lạm phát không cần phải nguy hiểm. Hàng hóa có thể là một loại tiền tệ độc lập.\nโปรโมชั่นสําหรับสินค้า เราต้องการทุกอย่าง ประหยัดเงิน ซื้อกับสินค้าโภคภัณฑ์ ชําระด้วยสินค้า ลงทุนกับผลิตภัณฑ์ ย้ายสินทรัพย์ไปยังสหภาพยุโรป ย้ายตลาดไปยังโปแลนด์ อัตราเงินเฟ้อไม่จําเป็นต้องเป็นอันตราย สินค้าโภคภัณฑ์อาจเป็นสกุลเงินแบบสแตนด์อโลน\nमाल के लिए पदोन्नति। हमें हर चीज की जरूरत है । पैसे बचाओ। वस्तु के साथ खरीदें। माल के साथ भुगतान करें। उत्पादों के साथ निवेश करें। यूरोपीय संघ के लिए परिसंपत्तियों को स्थानांतरित करें । पोलैंड के लिए बाजार स्थानांतरित करें । महंगाई खतरनाक नहीं है। कमोडिटी एक स्टैंडअलोन मुद्रा हो सकती है।\nમાલ માટે પ્રમોશન. અમે બધું જરૂર. નાણાં બચાવવા. કોમોડિટી સાથે ખરીદો. માલ સાથે પે. ઉત્પાદનો સાથે રોકાણ. યુરોપિયન યુનિયન માટે અસ્કયામતો પુનસ્થાપિત. પોલેન્ડ બજારોમાં પુનસ્થાપિત. ફુગાવો જોખમી હોવો જરૂરી નથી. કોમોડિટી એકલ ચલણ હોઈ શકે છે.\n상품 프로모션. 우리는 모든 것이 필요합니다. 비용을 절감할 수 있습니다. 상품으로 구입하십시오. 상품으로 지불하십시오. 상품에 투자하십시오. 자산을 유럽 연합으로 이전합니다. 폴란드로 시장을 이전. 인플레이션은 위험할 필요는 없습니다. 상품은 독립 형 통화일 수 있습니다.\nಪ್ರಚಾರ ಸರಕುಗಳ. ನಾವು ಅಗತ್ಯವಿದೆ ಎಲ್ಲವೂ. ಹಣ ಉಳಿಸಲು. ಖರೀದಿ ಸರಕು. ಪಾವತಿ ಸರಕು. ಹೂಡಿಕೆ ಉತ್ಪನ್ನಗಳು. ಸ್ಥಳಾಂತರಿಸಲು ಸ್ವತ್ತುಗಳನ್ನು ಯುರೋಪಿಯನ್ ಯೂನಿಯನ್. ಸ್ಥಳಾಂತರಿಸಲು ಮಾರುಕಟ್ಟೆಗಳಲ್ಲಿ ಪೋಲೆಂಡ್. ಹಣದುಬ್ಬರ ಹೊಂದಿಲ್ಲ ಎಂದು ಅಪಾಯಕಾರಿ. ಸರಕು ಇರಬಹುದು ಒಂದು ಸ್ವತಂತ್ರ ಕರೆನ್ಸಿ.\nসংকটৰ সময় হৈছে সৰ্বশ্ৰেষ্ঠ সময়। এটা ভাগ্য গঢ়ি তোলা। সম্পদ স্থানান্তৰ। নতুন বজাৰ সৃষ্টি কৰক। এক মহাহতাশা হৈছে এক নতুন সম্ভাৱনা। মুদ্ৰাস্ফীতি বিৰোধী কাৰ্যসূচী। নতুন সমাধান। মুদ্ৰাস্ফীতি বিপদজনক হ'ব নালাগে। সামগ্ৰীটো এটা স্বতন্ত্ৰ মুদ্ৰা হ'ব পাৰে।\nInflation does not have to be dangerous. The commodity may beastandalone currency.\nপৰিচয় প্ৰপত্ৰ admin@enansa.com\nমধ্য-মহাদেশ। ইউৰোপীয় ইউনিয়ন। প'লেণ্ড।\nসম্পত্তি আৰু বজাৰ স্থানান্তৰ কৰক


জাতীয় উৎসৱ (?) পঞ্চায়ত নিৰ্বাচন কিয় বৰ্জন কৰিব লাগে ~ Shajahan Ali Ahmed\nFootpath Diary, NRC Assam, NRChow2helpU, Shajahan Ali Ahmed, Special Writing\nপঞ্চায়ত নিৰ্বাচন চলি থকা বাবে মানুহৰ মাজত ব্যাপক উৎসাহ পৰিলক্ষিত হৈছে৷ গণতান্ত্ৰিক দেশ এখনৰ নিৰ্বাচন সমূহৰ প্ৰতি মানুহ উৎসাহিত হ’লে গণতন্ত্ৰৰ ভেটি মজবুত হোৱা বুলি ক’ব পাৰি৷ বিশেষকৈ অসমত হোৱা প্ৰতিটো নিৰ্বাচনত সৰ্বাধিক উৎসাহিত হোৱা লোকসকল ধৰ্মীয় সংখ্যালঘুসকল৷\nসৰ্বসাধাৰণ ৰাইজৰ মাজত Shajahan Ali Ahmed\n১৯৮৩ চনত অসম আন্দোলনৰ উগ্ৰ সমৰ্থকসকলে নিৰ্বাচন বয়কোট কৰাৰ সময়তো গণতন্ত্ৰৰ ভেটি মজবুত কৰাৰ কামত মনে প্ৰাণে লাগি গৈছিল এইসকল লোকে৷ তাৰ ফলতেই নিৰ্বাচনৰ পিছৰ সময়তেই তেজেৰে গণতন্ত্ৰ ৰক্ষাৰ মূল্য দিব লগা হৈছিল৷ কলং, কপিলী ৰাঙলী হৈ পৰিছিল আৰু গণতন্ত্ৰৰ ভেটি মজবুত কৰাৰ আহ্বান দিয়া তদানিন্তত প্ৰধানমন্ত্ৰী ইন্দিৰা গান্ধীয়ে লোকৰ নিৰাপত্তা দিবতো দূৰৰ কথা আহত-নিহতৰ বাবে কোনো সাহায্যও প্ৰদান কৰা নাছিল৷ সেই ৰক্তাক্ত ইতিহাসৰ পাছতেই ১৯৮৫ চনৰ ১৫ আগষ্টত আন্দোলনকাৰী, অসম চৰকাৰ আৰু ৰাজীৱ গান্ধী নেতৃত্বাধীন কেন্দ্ৰীয় চৰকাৰৰ মাজত ত্ৰিপাক্ষিক চুক্তিৰ জৰিয়তে অশান্তময় পৰিৱেশ স্তিমিত হৈছিল সমান্তৰালকৈ হত্যাকাৰীসকলে মুক্তি পাইছিল৷ সেইসময়তেই এই সংখ্যালঘুসকলৰ অধিকাৰ ৰক্ষাৰ বাবে ৰাজনৈতিক দল গঠন হৈছিল৷ তাৰো আগত অৰ্থাৎ ১৯৮০ চনতেই আমছুৰ জন্ম হৈছিল৷ মাত্ৰ ২ বছৰ ছাত্ৰ সংগঠন কৰিয়েই আমছুৰ প্ৰতিষ্ঠাকালৰ সভাপতি আব্দুল হাই নাগৰিয়ে কংগ্ৰেছত যোগদান কৰিছিল৷ যিগৰাকী সংখ্যালঘু নেতাই নিজৰ নেতৃত্বত হোৱা সংখ্যালঘুসকলৰ প্ৰথমটো অধিকাৰ ৰক্ষাৰ আন্দোলনত স্বহীদ হোৱা লোকৰ পৰিসংখ্যা পাহৰি গৈছে৷ যাৰ নেতৃত্বত হোৱা আন্দোলনত এখন বাহু হেৰুৱাই শেষ বয়সত ভীক্ষা কৰি জীৱন পাৰ কৰা লোকৰ খবৰ লোৱাৰ আহৰি নাপালে৷ তাৰ সমান্তৰালকৈ সংখ্যালঘু কোটাত প্ৰতিবাৰেই মন্ত্ৰীত্ব লাভ কৰি দিছপুৰত সম্পত্তিৰ পাহাৰ সাজিলে সেইসকল নেতাই আজিৰ এই পঞ্চায়ত নিৰ্বাচনত টেটু ফালি, গলৰ শিৰা ফুলাই বক্তব্য দিয়ে৷ তেওঁলোকে প্ৰকৃততেই যে একো একোজন জাতিদ্ৰোহী লোক সেই কথা বহলাই নক’লেও হ’ব৷ অসমৰ মূলসূতিৰ লগত কোনো কালেই যাতে সংখ্যালঘু সৰ্বসাধাৰণ ৰাইজ মিলিব নোৱাৰে তাৰ বাবে সংখ্যালঘু অঞ্চলবোৰত শিক্ষা, স্বাস্থৰ পোহৰ পৰিব নিদিলে যাতায়তৰ দুৰৱস্থা কৰি ৰাখিলে৷\nৰাজনৈতিক অধিকাৰ সাব্যস্ত কৰাৰ বিষয়ে সচেতন লোকসকলৰ আৰ্থিক দুৰৱস্থা হোৱা বাবে এপাচি শাকত এটা জলকীয়া স্বৰূপ শিক্ষিত সমাজেও মুদ্ৰাৰ লোভত বিবেক বিক্ৰী কৰি আহিছে৷ যাৰ বাবে উন্নয়নৰ স্বাৰ্থত ৰাজনীতি হোৱা নাই৷ প্ৰেছাৰ কোকাৰত সৃষ্টি হোৱা চাপৰ দৰেই মানুহক সন্ত্ৰস্ত কৰি ৰখা হৈছে৷ আমছুৰ পৰা প্ৰাক্তন হোৱা প্ৰতিজন নেতাই কংগ্ৰেছত যোগদান কৰি ‘ভোৰৰ কপালত লাত্থি’ মাৰি দিছে৷ তেওঁলোকে যিহেতু সংখ্যালঘু মানুহৰ ‘পালচ্’ বুজি পায় সেইবাবে কি দিলে কাৰ মুখ বন্ধ হ’ব সেই কথা জানে৷ ফলত উন্নয়নৰ ৰাজনীতিয়ে স্থান নাপায়৷ তোষণৰ ৰাজনীতিত পটু দলটোৱে সংখ্যালঘুৰ ওপৰত চলি থকা প্ৰতিটো অত্যাচাৰৰ আধাৰশিলা স্থাপন কৰি থৈ গৈছে৷ তাৰ বাবেও মূলত এইসকল তথাকথিত সংখ্যালঘু নেতাই দায়ি৷ যুক্তিৰ সমৰ্থনত লিখিব গ’লে আৰব্য উপন্যাস এখনেই হ’বগৈ৷\nৰক্তাক্ত আন্দোলনৰ মূল আধাৰ অসমৰ বিদেশী সমস্যাৰ স্থায়ি সমাধানৰ বাবে বৰ্তমান ৰাজ্যত ১৯৫১ চনৰ ৰাষ্ট্ৰীয় নাগৰিক পঞ্জীৰ উন্নিতকৰণ চলি আছে৷ এই সমস্যা সমাধানৰ নামত আন্দোলন কৰি যিসকলে নেতা হ’ল, যিসকলে অহাবাৰৰ নিৰ্বাচনৰ টিকট নিশ্চিত কৰাৰ কৌশলত লিপ্ত হৈ আছে তেওঁলোকে পূৰ্বৰ দৰেই কিন্তু পৰিৱেশ ধূসৰ কৰাৰ চেষ্টাত ব্ৰতী হৈ আছে৷ সাধাৰণ ভাবে লক্ষ্য কৰিলেই বুজি পাব যে এজনো সংখ্যালঘু নেতাই জটিলতাৰে ভৰা NRCৰ দাবী/ আপত্তিৰ প্ৰক্ৰিয়াত দুৰ্গত বৈধ ভাৰতীয়ৰ পক্ষত থিয় দিয়া নাই৷ এজনো আমছুৰ প্ৰাক্তন সভাপতিয়ে বিনামূলীয়া সহায়ক কেন্দ্ৰ মুকলি কৰা নাই৷ অপ্ৰয়োজনীয় লোকে মহামান্য উচ্চতম ন্যায়ালয়ৰ সন্মুখত ছেলফি উঠাৰ বাহিৰে বোকা ছটিয়াই মানুহক দাবী/ আপত্তিৰ প্ৰতি অনিহাহে বৃদ্ধি কৰা অনুমান হৈ আছে৷ যিমান বেছি বৈধ ভাৰতীয়ৰ নাম NRC ৰ পৰা বাদ পৰিব সিমানেই তেওঁলোকৰ ৰাজনীতিৰ ভেটি মজবুত হ’ব৷ যাৰ বাবেই হয়তো সমস্ত যুৱ শক্তিক পঞ্চায়ত নিৰ্বাচনৰ জিন্দাবাদ মাৰা কামত লগাই দিয়া হৈছে, যাৰ বাবেই হয়তো পঞ্চায়ত নিৰ্বাচনৰ সভাবোৰত NRC ৰ বিষয়বোৰে বিশেষ স্থান নাপায়৷ অৱশ্যে হাস্যকৰ ভাবে একাংশ সংখ্যালঘু বিধায়কে বহু সময়ত ঘঁৰিয়ালৰ চকুলো টোকা দেখা যায়৷\nNRC ৰ দাবী আপত্তিৰ সময় শেষ হ’বলৈ সন্মুখত মাত্ৰ কেইটামান দিনহে বাকী আছে৷ প্ৰতিজন প্ৰকৃত ভাৰতীয় নাগৰিকে NRC ৰ দাবী আৰু আপত্তি প্ৰক্ৰিয়াত অংশ গ্ৰহণ কৰা দৰকাৰ৷ এই কাম নকৰিলে ভৱিষ্যত কিমান অন্ধকাৰাচ্ছন্ন হৈ পৰিব সেই কথা ক’ব নোৱাৰি৷ এতিয়াও সজাগ হোৱাৰ সময় আছে৷ কমপক্ষে যুৱ শক্তি যদি জাগ্ৰত হয় বহু সমস্যাই সমাধান হ’ব৷ সেয়েহে এইবেলি জাতীয় উৎসৱ বৰ্জন কৰি বা ন’টাৰ সদ্ ব্যৱহাৰ কৰি তথাকথিত নেতাসকলক শিক্ষা দিয়াৰ সমান্তৰালকৈ NRC ৰ কাম-কাজত যথোপযুক্ত সহায় কৰিব নোৱাৰি নে ?\nজাতীয় উৎসৱ (?) পঞ্চায়ত নিৰ্বাচন কিয় বৰ্জন কৰিব লা...\nHow to write note in Q.5 and Page D in the NRC Cla...\nদাবী আপত্তিৰ জটিল দিশবোৰঃ কিয় হোৱা নাই দাবী আপত্তি...


বিজ্ঞান বনাম ধৰ্ম (আৰহান ইনামূল) - সাহিত্য ডট অৰ্গ\nবিজ্ঞান বনাম ধৰ্ম (আৰহান ইনামূল)\nধৰ্ম আৰু বিজ্ঞানৰ মাজৰ সম্পৰ্ক অথবা সংঘাতৰ বিষয়ে গ্ৰীক-ৰোমানিয়ান যুগৰ পৰাই বিস্তৰ মাত্ৰাত বিভিন্ন মহলৰ মাজত আলোচনা, তৰ্ক হৈ আহিছে৷ এই আলোচনাসমূহত ভিন্ন মহলে ভিন্ন মত নিৰ্ণয় কৰা দেখা যায়; এচামে যদি দাবী কৰে যে বিজ্ঞান অবিহনে ধৰ্ম মাত্ৰ অন্ধবিশ্বাস আৰু ধৰ্ম অবিহনে বিজ্ঞান মাথোঁ ভোগবাদৰ আহিলাহে, তেন্তে আন এচামে মত পোষণ কৰে যে ধৰ্ম আৰু বিজ্ঞান একেটা মুদ্ৰাৰেই ইপিঠি -সিপিঠি, সেয়েহে দুয়োটাৰ সহাৱস্থান সম্ভৱ, তদুপৰি আৰু এচাম থাকে যি ধৰ্ম আৰু বিজ্ঞান দু্য়োটাকেই পৰস্পৰৰ পৰা স্বাধীন আৰু ধৰ্মই বিজ্ঞানক অথবা বিজ্ঞানে ধৰ্মক কোনো ক্ষতি কৰিব নোৱাৰে বুলি দাবী কৰি আহিছে৷ কিন্তু ধৰ্মৰ ভয়ংকৰ নিচাৰ পৰা নিজকে মুক্ত কৰি যিসকল লোকে প্ৰকৃতাৰ্থত বিজ্ঞানৰ সংজ্ঞা অনুধাৱন কৰিব পাৰিছে আৰু বিজ্ঞান মনষ্কতাৰ সপক্ষে দৃঢ়ভাৱে থিয় দি বৈজ্ঞানিক মানসিকতাৰ প্ৰসাৰতাৰ যোগেদি এখন প্ৰগতিশীল আৰু প্ৰকৃত সভ্য সমাজৰ কামনা কৰি আহিছে তেওঁলোকে পোনচাটেই এই কথা নুই কৰে যে ধৰ্ম আৰু বিজ্ঞানৰ সহাৱস্থান সম্ভৱ৷ ধৰ্মীয় নেতা, আধ্যাত্মিক গুৰু আৰু অন্য সাধাৰণ ধৰ্মানুৰাগীসকলে সততে হুমকি মাৰি কোৱা দেখা যায় যে ধৰ্ম আৰু বিজ্ঞানৰ মিলন অথবা সহাৱস্থান নোহোৱাৰ কোনো কাৰণেই নাই; এই কথাষাৰ হয়তো ৰাজনৈতিক দৃষ্টিকোণেৰে গ্ৰহণযোগ্য যেন লাগিব পাৰে কিন্তু এই কথা কদাপি সত্য হ’ব নোৱাৰে, সাধাৰণভাৱেই ই এটা ভ্ৰান্ত আৰু উদ্ভট ধাৰণা৷ বহুতেই প্ৰাচীন ভাৰতবৰ্ষ অথবা প্ৰাচীন মধ্য-প্ৰাচ্যত বিজ্ঞানৰ যি চমকপ্ৰদ বিকাশ হৈছিল তাৰ উদাহৰণ দি প্ৰায়েই দাবী কৰে যে সেই সময়খিনিত ধৰ্ম আৰু বিজ্ঞানৰ ইমান শান্তিপূৰ্ণ সহাৱস্থান সম্ভৱ হৈছিল বাবেই বিজ্ঞানৰ দ্ৰুত বিকাশ সম্ভৱপৰ হৈছিল। কিন্তু ইতিহাস জনা প্ৰত্যেকেই এই কথাক লৈ দ্বিধাবোধ নকৰে যে যুগে যুগে বিজ্ঞানৰ বিকাশমুখী গতিৰ সন্মুখত ধৰ্মই প্ৰধান অন্তৰায় হিচাপে থিয় দি আহিছে আৰু মানব সমাজত ধৰ্ম থকালৈকে দি যাব। ধৰ্ম আৰু বিজ্ঞানৰ মাজৰ সংঘাতৰ ইতিহাস বহু পুৰণি, তেনে কেইটামান সংঘাতৰ বিষয়ে তলত উল্লেখ কৰা হৈছে—\nপ্ৰাচীন সংঘাত – ইতিহাসে ঢুকি পোৱাৰ ভিতৰত আটাইতকৈ পুৰণি ধৰ্ম আৰু বিজ্ঞানৰ সংঘাতৰ তথ্য পোৱা যায় প্ৰাচীন বেবিলনত, এই সংঘাতৰ মূল কাৰণ আছিল “চন্দ্ৰগ্ৰহণ’’, ধৰ্মপুৰোহিতসকলে সাধাৰণ মানুহক এই বুলি শিক্ষা দি আহিছিল যে ঈশ্বৰৰ অস্থিৰতাৰ বাবেহে “চন্দ্ৰগ্ৰহণ” সংঘটিত হয়, আৰু এইটো এটা বেয়া লক্ষণ(OMEN), কিন্তু বেবিলনৰ স্থানীয় জ্যোৰ্তিবিদে পৰ্যবেক্ষণ আৰু গণনাৰ যোগেদি প্ৰমাণ কৰি দেখুৱালে যে “চন্দ্ৰগ্ৰহণ” এক প্ৰাকৃতিক পৰিঘটনা, ইয়াৰ পৰা চিন্তা কৰিবলগীয়াকৈ কোনো ঋণাত্মক প্ৰভাৱ মানৱ জাতিৰ ওপৰত নপৰে, এই সত্য উন্মোচনৰ পিছতো কিন্তু পুৰোহিত শ্ৰেণীটোৱে সেই বৈজ্ঞানিক সত্য মানি ল’ব বিচৰা নাছিল, তাৰ পিছত স্বাভাবিকতেই ধৰ্ম আৰু বিজ্ঞানৰ সংঘাত হৈছিল সেই প্ৰাচীন বেবিলনত৷\nঅন্য এক জনাজাত সংঘাত: – প্ৰায় সকলোৱেই জনা এই সংঘাত হৈছিল গেলিলিঅ’ আৰু গীৰ্জ্জাৰ মাজত, গেলিলিঅ’ই প্ৰকৃত ব্যাখ্যা আগবঢ়োৱাৰ আগলৈকে বাইবেলত উল্লিখিত কথাকেই সম্পূৰ্ণ শুদ্ধ বুলি মানি প্ৰচাৰ কৰি আহিছিল যে পৃথিবী বিশ্বব্ৰহ্মাণ্ডৰ কেন্দ্ৰ আৰু অন্যসকলো গ্ৰহ-নক্ষত্ৰই পৃথিৱীৰ চাৰিওফালে পৰিভ্ৰমণ কৰে, কিন্তু গেলিলিঅ’ই এই কথা ভুল বুলি দাবী কৰি সূৰ্য-কেন্দ্ৰিক সৌৰজগতৰ আৰ্হিহে শুদ্ধ বুলি দাবী কৰে, তাৰ ফলশ্ৰুতিত গেলিলিঅ’ক ইনকুইজিশ্যনত দোষী সাব্যস্ত কৰি গৃহ-বন্দীত্বৰ শাস্তি দিয়া হয়৷\nবৰ্তমান সময়ৰ সংঘাতসমূহ: –\n(১) সৃষ্টিবাদ বনাম বিবৰ্তনবাদ: – প্ৰায়বিলাক মুখ্য ধৰ্মই দাবী কৰে যে জীৱ-জগত সম্পূৰ্ণৰূপে ভগৱানৰ সৃষ্টি আৰু এক নিৰ্দিষ্টসময়ত (উদাহৰণস্বৰূপে খ্ৰীষ্টিয়ানসকলে বিশ্বাস কৰে যে ভগৱানে জীৱ-জগত প্ৰায় খ্ৰীষ্টপূৰ্ব ৪০০৪-ৰ পৰা ৮০০০-ৰ ভিতৰত মাত্ৰ ৬ দিনৰ সময় কালত সৃষ্টি কৰিছিল) ভগৱানে জীৱকুলৰ সৃষ্টি কৰিছিল৷ কিন্তু বিজ্ঞানে এই কথা পোনচাটেই নাকচ কৰে আৰু বিভিন্ন পৰীক্ষা-নিৰীক্ষাৰ যোগেদি “বিবৰ্তনবাদ” আৰু “প্ৰাকৃতিক নিৰ্বাচন”ৰ তত্ত্ব আগবঢ়ায়। এই সংঘাতৰ প্ৰাৱল্যৰ মান ইমানেই বেছি যে শৈক্ষিক পাঠ্যক্ৰমৰ পৰা “বিবৰ্তনবাদ”ক বাদ দিবলৈ এতিয়াও বহু ধৰ্মকৰ্তৃপক্ষই হেঁচা প্ৰদান কৰি আছে৷\n(২) সমকামীতা/স্বকামীতা, তৃতীয়লিংগ, LGBT সন্দৰ্ভত হোৱা সংঘাত: – মানৱীয় যৌনতা গৱেষক আৰু থেৰাপিষ্টসকলৰ মতে সমকামিতা অন্য সৰল-যৌনকামিতাৰ দৰেই সম্পূৰ্ণ প্ৰাকৃতিক আৰু জিনৰ প্ৰভাৱত এয়া হয়, ব্যক্তি বিশেষৰ নিজস্ব নিৰ্বাচন বা ৰুচিৰ ওপৰত নিৰ্ভৰ নকৰে, কিন্তু আনহাতেদি ধৰ্মান্ধতাৰ পৃষ্ঠপোষকসকলে দাবী কৰে যে সমকামীতা/স্বকামীতা, তৃতীয় লিংগ, LGBT আদি বিকৃত যৌন-মানসিকতাৰ ফলতেই হয় আৰু এয়া সম্পূৰ্ণ ৰূপে ব্যক্তিবিশেষৰ নিজস্ব নিৰ্বাচন বা ৰুচিৰ ওপৰত নিৰ্ভৰ কৰে৷\nওপৰত মাত্ৰ কেইটামান ধৰ্ম-বিজ্ঞান সংঘাত বিষয়ক উদাহৰণ দিয়া হৈছে, ধৰ্ম আৰু বিজ্ঞানৰ মাজৰ সংঘাতৰ এনে আৰু অজস্ৰ নজিৰ আছে৷ গতিকে এই কথা দৃঢ়তাৰে প্ৰতিষ্ঠা কৰিব পাৰি যে ধৰ্ম আৰু বিজ্ঞানৰ মাজৰ বন্ধুত্ব মৌলিকভাৱেই অসম্ভৱ হৈ আহিছে আৰু অসম্ভৱ হৈয়ে ৰ’ব৷\nবিজ্ঞানৰ কেইটামান মৌলিক উপাদান হ’ল “যুক্তি”(REASON), “প্ৰয়োগবাদ”(EMPIRICISM) আৰু “প্ৰমাণ”(EVIDENCE), আনহাতে ধৰ্মৰ মৌলিক উপাদানসমূহ হ’ল “উদ্ঘাটন বা প্ৰকাশবাদ” (REVELATION) (থিয়’লজি মতে প্ৰকাশবাদ মানে হ’ল কোনো দৈৱ অথবা অতিভৌতিক সত্বাৰ যোগেদি জ্ঞান অথবা সত্যক প্ৰকাশ কৰা), “আস্থা বা বিশ্বাস” (FAITH) আৰু “পূজ্যবাদ” (SACREDNESS), ধৰ্মীয় দৃষ্টিকোণেৰে চৌপাশৰ অথবা বিশ্বব্ৰহ্মাণ্ডৰ পৰিঘটনাসমূহক কেৱল দাৰ্শনিক(PHILOSOPHICAL) আৰু আধ্যাত্মিক(METAPHYSICAL) ব্যাখ্যাৰ যোগেদিহে উপস্থাপন কৰা হয়৷ “বিশ্বাস” (FAITH) হ’ল সমৰ্থনযোগ্য প্ৰমাণৰ অনুপস্থিতিত গ্ৰহণ কৰা একমত, ধৰ্মীয় দৃষ্টিকোণৰ পৰা ইয়াক অলংঘনীয় বুলি গণ্য কৰা হয়, কেতিয়াবা তেনে বিশ্বাসৰ অসাৰতা প্ৰতিষ্ঠা কৰা প্ৰমাণৰ উপস্থিতিতো অন্ধভাৱে তেনে বিশ্বাস গ্ৰহণ কৰি থকা দেখা যায়, সেয়েহে বৰ্তমান সময়তো পৃথিৱীখন চেপেটা বুলি বিশ্বাস কৰা মানুহৰ সংখ্যা নগণ্য নহয়৷ এই কথা কোনেও নুই নকৰে যে ধৰ্ম সম্পূৰ্ণৰূপে বিশ্বাসৰ ওপৰত আধাৰিত। কোনো কোনোৱে আকৌ বিজ্ঞানো বিশ্বাসৰ ওপৰত নিৰ্ভৰশীল বুলি দাবী কৰা দেখা যায়। সেয়া যি কি নহওঁক বিজ্ঞানে কেতিয়াও “বিশ্বাস”ক লৈ কোনো মতবাদৰ গ্ৰহণযোগ্যতা মানি নলয় কাৰণ বিজ্ঞানে কোনো পৰ্যবেক্ষণৰ পৰা আহৰিত তথ্যক নিৰ্দিষ্ট পদ্ধতিগত নীতিনিয়ম অনুসৰণ কৰি আৰু আৰ্হি-সূত্ৰ ব্যৱহাৰ কৰি বিশ্লেষণ কৰাৰ পিছতহে তাৰ গ্ৰহণযোগ্যতা (বিশ্বাসযোগ্যতা নহয়) বিচাৰ কৰে৷ উদাহৰণস্বৰূপে নিউটনে আপেল এটা সৰি পৰা দেখি এই কাণ্ডৰ আঁৰত এক শক্তি আছে বুলি কেৱল বিশ্বাসৰ ওপৰত নিৰ্ভৰশীল হৈ ৰোৱাহেঁতেন বিজ্ঞানে কেতিয়াও সেই শক্তিক স্বীকৃতি নিদিলেহেঁতেন৷ বিজ্ঞানে কোনো এটা পৰিঘটনাৰ ব্যাখ্যাক তেতিয়াহে স্বীকৃতি দিয়ে যেতিয়া তাক পৰীক্ষাৰ যোগেদি প্ৰমাণ কৰিব পাৰি অথবা তাৰ শুদ্ধ গাণিতিক উপস্থাপন কৰিব পাৰি। ধৰ্মৰ দৰে কেৱল আধ্যাত্মিক চিন্তাৰ পৰা উদ্ঘাটন কৰা কিছুমান দৰ্শনগত আৰু প্ৰায়েই পৰস্পৰ বিমুখ ধাৰণাৰ ওপৰত বিজ্ঞান নিৰ্ভৰশীল হৈ নাথাকে৷\nআমি “বিশ্বাস” আৰু “আস্থাৰ”ৰ মাজৰ পাৰ্থক্য জনা উচিত। বিজ্ঞানে প্ৰমাণিত সফলতাৰ যোগেদি আমাৰ আস্থা পাইছে কিন্তু ধৰ্মই বাৰম্বাৰ ইয়াৰ বিফলতাৰ যোগেদি আমাৰ আস্থা হেৰুৱাইছে। বিজ্ঞানে প্ৰদান কৰা উৰাজাহাজখনৰ প্ৰযুক্তিৰ ওপৰত আমাৰ আস্থা আছে বাবেই নিসংশয়ৰে আমি আকাশীপথেৰে ভ্ৰমণ কৰোঁ, কিন্তু প্ৰত্যেক বছৰেই পূজা কৰি অহাৰ পিছতো লুইতে কৰা গৰাখহনীয়া ৰোধ হোৱা নাই; স্বাভাবিকতেই তেনে ধৰ্মীয় বিশ্বাসৰ ওপৰত আস্থা হেৰাব৷\nপ্ৰয়োগবাদী বিকাশৰ যোগেদি বিজ্ঞানে আমাক দুৰাৰোগ্য বেমাৰৰ পৰা বচাই আহিছে, মহাকাশ ভ্ৰমণ সম্ভৱ কৰাইছে, জীৱৰ সূক্ষ্মতম সংগঠনলৈকে জানিবলৈ দিছে ইত্যাদি। মানৱ সভ্যতা থকালৈকে এইদৰেই অহৰহ বিজ্ঞানৰ বিকাশ হৈ থাকিব, আনহাতে ধৰ্মই আমাক কি দিছে “ইনকুইজিশ্যন”, এখনৰ পিছত আনখন ধৰ্মযুদ্ধ, অসহনশীলতা, সাম্প্ৰদায়িকতা, ধৰ্মীয় সন্ত্ৰাসবাদ ইত্যাদি, কিন্তু উদ্বেগৰ বিষয় যে তাৰ পিছতো আমাৰ মাজৰ সৰহ সংখ্যককেই অদ্যাপি ধৰ্মৰ ৰাগীত মতলীয়া হৈ আছে৷ ওপৰত কৈ অহা হৈছে যে ধৰ্ম আৰু বিজ্ঞান মৌলিকভাৱেই এটা আনটোৰ লগত খাপ নাখায়, আমাৰ চৌপাশৰ বিভিন্ন পৰিঘটনা, প্ৰাকৃতিক পৰিঘটনা, বিশ্বব্ৰহ্মাণ্ডৰ বিভিন্ন ঘটনাবোৰৰ ওপৰত ব্যাখ্যা আগবঢ়োৱা মতবাদবিলাক দুয়ো ক্ষেত্ৰতে ভিন্ন হয়, আমি আমাৰ চৌপাশৰ অথবা প্ৰাকৃতিক পৰিঘটনাবোৰ ইন্দ্ৰিয়ৰ যোগেদি বা বৈজ্ঞানিক সা-সঁজুলিৰ দ্বাৰা পৰ্যবেক্ষণ কৰি সেই পৰ্যবেক্ষণৰ ওপৰত পদ্ধতিগতভাৱে কৰা অধ্যয়নেই হ’ল বিজ্ঞান৷ প্ৰায় প্ৰত্যেকটো ধৰ্মতেই থকা এটা সাধাৰণ বিশ্বাস হ’ল যে মানৱদেহৰ ইন্দ্ৰিয়জাত চেতনাৰ উৰ্ধত আৰু এক আত্মিক অৱস্থিতি আছে যাৰ যোগেদি দৃশ্যমান বিশ্বব্ৰহ্মাণ্ডৰ আঁৰত থকা অন্য এখন জগতৰ অৱস্থিতিৰ উমান পাব পাৰি, ধৰ্মীয় বিশ্বাসত সেই জগতখনৰ অৱস্থিতিক সাধাৰণ ভৌতিক ধাৰণাৰে পাব নোৱাৰি বুলি গ্ৰহণ কৰা হয়, অৰ্থাৎ সেয়া এক অতিপ্ৰাকৃতিক ধাৰণা, গতিকে অতি-প্ৰাকৃতিক ধাৰণা অবিহনে ধৰ্মৰ কোনো প্ৰকৃত ভেটিয়েই নাই৷\nএইটো সত্য যে বিজ্ঞানৰো বহু সীমাবদ্ধতা আছে, এতিয়াও বিজ্ঞানে বহু প্ৰশ্নৰ উত্তৰ দিবলৈ সক্ষম হোৱা নাই, কিন্তু তাৰ অৰ্থটো এইটো নহয় যে যিসমূহ প্ৰশ্নৰ উত্তৰ অদ্যাপি বিজ্ঞানে দিব পৰা নাই সেই প্ৰশ্নসমূহৰ উত্তৰ আমি ধৰ্মীয় দৰ্শনৰ পৰা পাম৷ উদাহৰণস্বৰূপে এতিয়ালৈকে বিজ্ঞানে বিশ্বব্ৰহ্মাণ্ডৰ পৰিবৰ্তিত ৰূপ সন্দৰ্ভত (বহু বিজ্ঞানৰ লেখকেও এইখিনিতেই এটা ৰহস্যাবৃত ধাৰণাৰ সৃষ্টি কৰা দেখা যায় “বিশ্বব্ৰহ্মাণ্ডৰ সৃষ্টি” বুলি শব্দ-যুগলৰ ব্যৱহাৰ কৰি, কিন্তু সেয়া একান্তই অবৈজ্ঞানিক, কাৰণ হঠাতে সৃষ্টি হোৱা বিশ্বব্ৰহ্মাণ্ডৰ ধাৰণাক বিজ্ঞানে অদ্যাপি স্বীকৃতি দিয়া নাই), জীৱনৰ আৰম্ভণিৰ (?) সন্দৰ্ভত থিৰাংকৈ কোনো তত্ত্ব আগবঢ়াব পৰা নাই, কিন্তু সেইবাবেই আমি ধৰ্মীয় ধাৰণাকৃত “সৃষ্টিবাদ“ক গ্ৰহণ কৰাটো মাথোঁ মূৰ্খামি হ’ব৷ অন্যহাতেদি বহু বিজ্ঞজনেও এই দাবী কৰা দেখা যায় যে বিজ্ঞানে এই কাৰণেই আধ্যাত্মবাদক স্বীকৃতি নিদিয়ে কাৰণ বিজ্ঞানৰ প্ৰতিটো পৰ্যবেক্ষণৰ আৰম্ভণিতেই অতি-প্ৰাকৃতিক কাৰকসমূহক নেওচা দি আগবঢ়া হয়, কিন্তু এনে কথা দাবী কৰাসকলে এই কথা বিশ্লেষণ কৰি চাই নে যে যদি প্ৰকৃততেই তেনে কোনো অতিভৌতিক কাৰকৰ অৱস্থিতি থাকিলেহেঁতেন তেন্তে যুগ যুগ ধৰি প্ৰবাহমান বিজ্ঞানৰ গতিক প্ৰভাৱাম্বিত কৰিব পৰাকৈ তেনে কোনো কাৰকৰ কোনোধৰণৰ ক্ৰিয়া বাস্তৱ জগতখনত কিঞ্চিতমানৰো চকুত পৰাকৈ কিয় নাই? তেনেধৰণৰ অতি-ভৌতিক কাৰকৰ অৱস্থিতি দাবী কৰাসকলো আচলতে এনে কাৰক সন্দৰ্ভত সন্দিহান, নহলেনো আব্ৰাহাম কোভুৰে আৰু বৰ্তমানলৈকে তেওঁৰ পুত্ৰই আগবঢ়াই অহা প্ৰত্যাহ্বান গ্ৰহণ কৰিবলৈ কিয় কোনো এজন অতি-প্ৰাকৃতিক শক্তিৰ বিশ্বাসী লোক আগবাঢ়ি অহা নাই?\nঅৱশ্যে আমি এই কথা উলাই কৰিব নোৱাৰো যে বিজ্ঞানৰ বহু আৱিষ্কাৰ যেনে নিউক্লিয়েৰ বোমা, বাৰুদ, প্ৰদূষণ সৃষ্টিকাৰী যন্ত্ৰৰ ব্যৱহাৰে আমাৰ পৃথিৱীখনত ঋণাত্মক প্ৰভাৱ পেলাইছে, কিন্তু এই কথা আমি পাহৰি গ’লে নহ’ব যে বিজ্ঞান বুলি কোনো একক সত্বা নাই যাৰ ভুল-শুদ্ধৰ বোধশক্তি থাকিব, বিজ্ঞানৰ প্ৰভাৱ সম্পূৰ্ণৰূপে নিৰ্ভৰ কৰে ই প্ৰদান কৰা আৱিষ্কাৰ ব্যৱহাৰ কৰা মানুহৰ মানসিকতাৰ ওপৰত, এটা উদাহৰণ দিলেই এই কথা স্পষ্ট হ’ব যে বৰ্তমান বিশ্ব সভ্যতাক সংকটত পেলোৱা ধৰ্মীয় সন্ত্ৰাসবাদীসকলেও কিন্তু বিজ্ঞানকৃত অস্ত্ৰ-শস্ত্ৰ ব্যৱহাৰ কৰে৷ বিজ্ঞানৰ এনে নেতিবাচক দিশবোৰকেই সোঁৱৰাই মানৱ জাতিটোৰ বাবে বিজ্ঞান এক অভিশাপস্বৰূপ বুলি চিঞৰি অহাসকলে এই কথা অগ্ৰাহ্য কৰিব পাৰিবনে যে এই বিজ্ঞানৰ ফলতেই বৰ্তমান আমি তুলনামূলকভাৱে এক আৰামী আৰু নিৰাপদজনক উন্নত মানদণ্ডৰ জীৱন-যাপন কৰিবলৈ সক্ষম হৈছোঁ, নে তেওঁলোকে বিজ্ঞানৰ সকলো অৱদানক অগ্ৰাহ্য কৰি উভতি যাব বিচাৰিব সেই অন্ধকাৰ যুগলৈ য’ত জুইৰ আবিষ্কাৰ এক কল্পনা আছিল? বিজ্ঞানক জনহিতকৰ আৰু প্ৰতি-প্ৰকৃতি নোহোৱাকৈ নিশ্চয়কৈ ব্যৱহাৰ কৰিব পৰা হ’ব যেতিয়া বিজ্ঞানী, ৰাজনীতিক, উদ্যোগ পামৰ অধিকাৰী আৰু কৰ্মী আৰু সাধাৰণ নাগৰিকসকল প্ৰতিটো খোজতেই পৰিমেয় চিন্তা আৰু পৰস্পৰ-হিতকাৰী মানসিকতাৰে উদ্বুদ্ধ হৈ এই বিষয়ত সজাগ আৰু সচেতন হ’ব৷ কিন্তু ধৰ্মৰ ক্ষেত্ৰত, বৰ্তমানত বিশ্বৰ সৰহ সংখ্যক লোকে অনুসৰণ কৰা প্ৰতিটো আনুষ্ঠানিক ধৰ্মই কেন্দ্ৰস্থল হিচাপে গণ্য কৰে অতি-প্ৰাচীন কিছুমান ৰূপ-কথা অথবা পৰিবৰ্তিত সময়ৰ লগত খাপ নোখোৱা কিছুমান আওপুৰণি চিন্তাধাৰাক, আৰু এই চিন্তাধাৰাবোৰ প্ৰায়েই প্ৰতি-মানৱাধিকাৰ, প্ৰতি-স্বাধিকাৰ, প্ৰতি-সাম্যতা, প্ৰতি-প্ৰগতিশীল আৰু প্ৰতি-জীৱনমুখী কাৰক হিচাপেহে সক্ৰিয় হোৱা দেখা যায়৷ আজি পৰ্য্যন্ত সভ্যতাৰ পথত মানৱ জাতিটোক এখোজমানো আগবঢ়াই নিব পৰাকৈ ধৰ্মই কোনো প্ৰভাৱ পেলোৱা চকুত নপৰে, ধৰ্মানুৰাগীসকলে দাবী কৰে যে সামাজিক শৃংখলতা আৰু সাংস্কৃতিক ভাৱধাৰা কেৱল ধৰ্মৰ উপস্থিতিৰ বাবেহে বৰ্তি আছে, কিন্তু মানৱীয় চিন্তাৰ অধিকাৰী বুলি দাবী কৰাসকলে এই কথা গ্ৰহণ কৰিবনে যে কৰ্তব্যজ্ঞান, কৰ্তব্যনিষ্ঠা, কৰ্তব্যপৰায়ণতা, নিয়মানুৱৰ্তিতা, কৰ্মাণুৰাগ, দায়িত্বজ্ঞান, পৰোপকাৰিতা, সুন্দৰ আৰু সংস্কৃতিৰ সাধনা কেৱল ধৰ্মৰ প্ৰভাৱ আছে কাৰণতেই বৰ্তি আছে বুলি?\nওপৰত উল্লেখ কৰি অহা হৈছে যে আমাৰ মাজতে আৰু এচামলোক আছে যি ধৰ্ম আৰু বিজ্ঞানৰ সম্পৰ্ক তথা সংঘাতৰ বিষয়কলৈ এক নিৰপেক্ষ ভূমিকা পালন কৰে বুলি দাবী কৰে, কিন্তু তেওঁলোকৰ মানসিকতাক অলপ সূক্ষ্মভাৱে বিচাৰ কৰি চালে এটা কথা স্পষ্ট হয় যে তেওঁলোক এক সমান্তৰাল চিন্তা-ব্যৱস্থাৰ পৃষ্ঠপোষকহে, কথাটো এটা উদাহৰণৰ সহায়ত এইদৰে ব্যাখ্যা কৰিব পাৰি যে পেছাদাৰী বা শৈক্ষিক জীৱনত তেওঁলোকে এই কথা সত্য বুলি গ্ৰহণ কৰে যে বহু বিজ্ঞানী তথা বিজ্ঞানকৰ্মীৰ অক্লান্তশ্ৰম আৰু অধ্যৱসায়ৰ ফলতেই আমি আজি যন্ত্ৰ-পাতি বা অন্য সা-সঁজুলিসমূহ ব্যৱহাৰ কৰিবলৈ পাইছোঁ, কিন্তু যেতিয়াই তেওঁলোক সেই শৈক্ষিক/পেছাদাৰী জীৱনৰ পৰা ওলাই আহি সাধাৰণ জীৱন-যাপন কৰে তেতিয়া কিন্তু সেই যন্ত্ৰ-পাতি বা অন্য প্ৰযুক্তিগত আৱিষ্কাৰৰ কৃতিত্ব কিন্তু বিশ্বকৰ্মাকহে দিয়ে৷ বিজ্ঞানৰ বহু শিক্ষকে শ্ৰেণীকোঠাত ছাত্ৰ-ছাত্ৰীক জীৱৰ “ক্ৰমবিকাশ আৰু বিৱৰ্তন“ৰ শিক্ষা দিয়ে কিন্তু শ্ৰেণীকোঠাৰ বাহিৰৰ জীৱনত তেওঁলোকে একান্তভাৱে বিশ্বাস কৰে যে “যত জীৱ-চৰাচৰ, সৰ্ব ভগৱত সৃষ্ট”, আনকি তেওঁলোকে দ্বিধাবোধ নকৰাকৈ মানি লয় যে গোটেই বিশ্ব অথবা জীৱ-জগত ভগৱান বোলা সত্বা এটাই মুহূৰ্ত্ততে সৃষ্টি অথবা ধংস কৰে৷\nআৰম্ভণিৰে পৰাই ক্ষমতাত অধিষ্ঠিত আৰু ক্ষমতালোভীসকলৰ বাবে ধৰ্ম এক লাভজনক অস্ত্ৰ হিচাপে পৰিগণিত হৈ আহিছে, কাৰণ ধৰ্মৰ যোগেদিয়েই সাধাৰণ জনগণক আভুৱা ভাৰি অথবা আতংকিত কৰি শোষণ/ দমনৰ যোগেদি নিয়ন্ত্ৰণ কৰিবলৈ সহজ, বৰ্তমান সময়তো ৰাজনৈতিক মুনাফালোভীসকলেও ধৰ্মকেন্দ্ৰিক সাম্প্ৰদায়িকতাৰ যোগেদি আত্মস্বাৰ্থ অটুট ৰাখিবলৈ অহৰহ চেষ্টা কৰে৷ আনহাতে প্ৰকৃত বৈজ্ঞানিক মানসিকতাক গ্ৰহণ কৰাসকলে বিজ্ঞানৰ যোগেদি সত্যৰ উন্মেষণ কৰাতহে গুৰুত্ত্ব দিয়ে (উদাহৰণস্বৰূপে ডাইনী অথবা ভূত-প্ৰেত লম্ভা বুলি দাবী কৰা অস্বাভাবিক আচৰণ কৰি থকা মানুহৰ ক্ষেত্ৰত মনস্তত্ত্ব বিজ্ঞানৰ যোগেদি তেনে অস্বাভাবিকতাৰ কাৰণ বিচাৰ কৰিবলৈ চেষ্টা কৰে)৷ সত্যৰ অন্বেষণ আৰু সত্যৰ প্ৰকাশৰ এই অবিৰত যাত্ৰাত বিজ্ঞান কেতিয়াও থমকি নৰয়, যুগ যুগ ধৰি মানুহক আভুৱা ভাৰি অহা ধৰ্মইযে বিজ্ঞানৰ এই যাত্ৰাত আগলৈও হেঙাৰ হিচাপে থিয় দিব সেয়াও নিশ্চিত, তেনেস্থলত এয়া একান্তভাৱে আমাৰ মানসিকতাৰ ওপৰত নিৰ্ভৰ কৰিব যে আমি কোনটো পথ বাচি ল’ম, সত্যৰ নে ধৰ্মান্ধতাৰ?\n← বৰ বৰ চহৰৰ সৰু সৰু কথা (দিপাংকৰ মল্ল বৰুৱা )\nলখিমী (জয়ন্ত কুমাৰ ডেকা) →\nপ্ৰায় ভাগ ধৰ্মকে দেখা যায় ই এক ঠেক গণ্ডিৰ মাজত সীমাবদ্ধত। ইয়াত কোনো যুক্তিৰ স্থান নাই । তাৰ পৰিবৰ্তে সকলোৱে কিছুমান অন্ধবিশ্বাসক খামুছি ধৰি থাকে ।


জংঘল-চন্দামিতা শৰ্মা – ফটাঢোল\nপূৰ্বৰাত্ৰিৰ সুৰাৰ ৰাগী একেবাৰে নাইকিয়া হৈ যোৱা নাই। চকু সামান্য উখহি আছে। কুহুমীয়া পানীত গোলাপ জল মিহলাই কপাহৰ টুকুৰাৰে লাহে লাহে সামান্য হেঁচা দি চকুৰ তল মালিচ কৰিছোঁ। এনেয়ে আঠ বজাত সাৰ পোৱাই নহয়। পিছে আজি কথাটো অলপ বেলেগ । গুৰুত্বপূৰ্ণ অফিচ এটাৰ দায়িত্বশীল মুৰব্বীৰ লগতে সাহিত্য চৰ্চাৰ লগতো ওতোঃপ্ৰোতভাৱে জড়িত মই। সেই সুবাদতে কিছুমান সাহিত্যসেৱী লোকৰ যৌথ উদ্যোগত গঠিত হোৱা এটা সাহিত্যচৰ্চাৰ গোটে সম্বৰ্দ্ধনা জনাবলৈ এখন সভা আয়োজন কৰিছে। গতিকে তালৈ যোৱাৰ বাবে অলপ ভাল প্ৰিপিয়াৰেশ্যনৰ দৰকাৰ। কেইজনেনো পাইছে এনেকুৱা বঁটা! হঠাতে ঠুংকৈ হোৱা শব্দত লাহেকৈ ঘূৰি চালোঁ। আয়াজনীয়ে গ্ৰীণটিৰ কাপটো টেবুলখনত থওঁতে উঠা শব্দটো হজম নহ’ল। এনেই মুৰটো অকণমান টিংটিঙাই আছে। বিৰক্তিভৰা চাৱনি সহ্য কৰিব নোৱাৰি আয়াজনীয়ে লাহেকৈ আতৰি গ’ল। সিটো ৰুমৰ পৰা ভাহি আহিছে ৰাইমছৰ শব্দ । তাৰমানে ৰিকী অৰ্থাৎ মোৰ পাঁচবছৰীয়া ছোৱালীজনী কেতিয়াবাই উঠিল।\nচৰম যান্ত্ৰিকতাৰে বহাৰ পৰা উঠি সৰু টেবুল এখনৰ পৰা নিউজপেপাৰৰ দেহটো উঠাই ল’লোঁ। হেডলাইনকেইটা চাই থোৱা ভাল । নহ’লে সকলোৰে আগত মুখ মেলিবলৈ দিগদাৰ!\nসেই একেবোৰ খবৰ। একো নতুনত্ব নাই। দেশে লাভ কৰা প্ৰগতিৰ দীঘল তালিকা, পুলিচৰ গুলিত নিৰীহ জনতাৰ মৃত্যু , জনতাৰ ক্ষোভ ইত্যাদি ইত্যাদি। ধুৰ ! ফুলজাৰিৰ দৰে মুখৰ পৰা ছিটিকি পৰে বুদবুদ গ্ৰীণটিৰ কণিকা। লেতেৰা হয় নিউজপেপাৰ।\nলাহে লাহে খোজ ল’লোঁ বেডৰুমলৈ, নিৰ্বিকাৰ ভংগীত শুই থকা স্বামীলৈ চালোঁ। একো প্ৰতিক্ৰিয়া নেদেখুৱাই ৱাল আলমাৰিটো খুলি এফালৰ পৰা ঠাক- ঠাককৈ জাপি থোৱা কাপোৰ চাই গ’লোঁ। মুগাত সৰু সৰু বুটাবছা কাপোৰ সাজ নিৰ্বাচন কৰিলোঁ। আফটাৰঅল সাহিত্যৰ অনুষ্ঠান ।\nৰাইমছ বন্ধ হয় আৰু ৰিকী ওলাই আহে। হঠাত নিউজপেপাৰখন হাতত তুলি লয়। এয়া কি মাম্মী? আন্টিজনীক পুলিচে কিয় হাতত ধৰি আছে? পুলিচভেনত কিয় উঠাব খুজিছে? আন্টিজনীৰ নিজৰ গাড়ী নাই নেকি? মাম্মী, নামাতা কিয়? কোৱানা কিবা এটা।\nক’বলগা একো নাই। সাৱধান নহ’ল বাবে ধৰা পৰিল। মোৰ দৰে হ’লে কোনো চিন্তা নাই! কোনো প্ৰতিক্ৰিয়াই নাই। আচলতে মগজুৰ অংশবোৰে একে সময়তে ভালেমান কাম কৰি থাকে। কিছুমান কাম সকলো অংশৰ সামগ্ৰিক কাৰ্যৰ ফল, বেছিভাগেই অংশবিশেষৰ স্বতন্ত্ৰ কাম।এতেকে সমান্তৰালভাৱে বহু কাম একেলগে কৰিব পাৰি। কাকত পঢ়িব পাৰি, ৰিকীৰ কথা শুনিব পাৰি, দিনটোৰ চিকাৰৰ পৰিকল্পনা কৰিব পাৰি। সকলো কৰিব পাৰি। ৰিকীক কপালত চুমা এটা দি আয়াজনীক মাতি তাইক নিবলৈ দিলোঁ।\nতাৰ পিচত বহুত কা। ওঁঠৰ মাজত ধূমায়িত চিগাৰেট লৈ গা ধোৱা ঘৰত সোমোৱা। চিগাৰেট খোৱা মানা, কিন্তু কিয় জানো এৰিব পৰা নাই! তাৰপিছত ডায়েটিচিয়ানৰ পৰামৰ্শমতে প্ৰস্তুত কৰা ব্ৰেকফাষ্ট। তাৰপিছত অফিচ। যাওঁতে বাটত ৰিকীক স্কুলত ড্ৰপ।\nকিন্তু স্কুলৰ পৰাই পোনে পোনে অফিচ নহয়। আন ভালেমান কাম থাকে। আজি আছে স্বামীৰ বাবে বজাৰ। সন্ধিয়া প্ৰʼগ্ৰামটোত পিন্ধিবৰ বাবে মুগাৰে তৈয়াৰী কূৰ্টা পায়জামা এযোৰ। এইজন মানুহৰ বাবেইতো ইমান ফ্ৰী পাইছোঁ । তেওঁক এটা এনজিঅʼৰ মুৰব্বী পাতি থৈছোঁ। সুৰাত আসক্ত মানুহজনক টকা পালে আৰু একো নালাগে। সাংঘাটিক কামচোৰ মানুহ।\nঅফিচ পাওঁতে চাৰে বাৰ। ধেৎতেৰি পলমেই হ’ল। দেখিলোঁ গোটেই অফিচটো উঠি গৈ টিভি থকা কোঠাটোত ভিৰ কৰিছেহি। অফিচাৰেই বাহিৰত যেতিয়া টেনছন কিহৰ! আজি ৱানডে মেচ্চ এখন চলি আছে। চাৰি আৰু ছয়ৰ বাহাৰ।উত্তেজনাই উত্তেজনা। নিজৰ কোঠাত সোমালোঁ। আধাঘন্টাহে বহিম। পাৰ্লাৰ এখনত এপইণ্টমেণ্ট লোৱা আছে। চাহকাপ আহিল। পিছে পিছে সোমাই আহিল এজাক কেলেহুৱা।\n-কি হ’ল? কি লাগে?\n-আমাৰ ফাইলকেইটা আপোনাৰ টেবুলত আছে।\n-নাই নাই। একো ফাইল মোৰ টেবুলত নাই।\n-অনুগ্ৰহ কৰি চাওকচোন। হাতযোৰ কৰিছোঁ। আমাৰ অৱস্থা নোহোৱা হৈছে। ফাইলৰ চহী হ’লেহে কেইটামান পইচা পাম। ঘৰৰ অৱস্থা কাহিল।\n-আজিলৈ যাওকচোন। কিবা এটা কৰিম।আজি খুবেই ব্যস্ত ।\nওলাই গ’ল সেইসোপা। উফ ৰক্ষা! কাম এনেকৈ হয় নেকি? মুৰ্খ ক’ৰবাৰ।\nআগৰ চাহকাপ ঠাণ্ডা হ’ল। গৰম চাহ একাপ আহিল, লগত সুস্বাদু নাস্তা। জৈনবাবু পিছে পিছে আহিল। হাঁহি এটা মাৰি নিজৰ কান্ধত ওলমাই লোৱা বেগটোৰ পৰা পলিথিনেৰে মেৰিয়াই অনা শকত টোপোলা এটা মোৰ টেবুলত থৈ গ’লগৈ।\nসিদিনাৰ চহীটোৰ মূল্য।\nপাৰ্লাৰৰ পৰা ওলাই মুগাৰ কুৰ্তা পায়জামাযোৰ আৰু ৰিকীৰ বাবে ড’মিনজৰ পৰা পিজ্জা এটা লৈ ঘৰ পালোঁহি। সন্ধিয়া সাজি-কাচি মুগাৰ মেখেলা চাদৰ আৰু গলধনত পৰা খোপাৰে নিজকে ধুনীয়া দেখিলোঁ। ৰিকীক আয়াৰ লগত খেলি থাকোঁতে দুগালত চুমা খাই গাড়ীত বহিলোঁ। আজি ড্ৰাইভাৰক অনা নাই। সকলোতে নিব নোৱাৰোঁ নহয়।ড্ৰাইভিং ছিটত খমখমীয়া মুগাৰ কূৰ্টা পায়জামা পিন্ধি মালেছিয়ান পাৰফিউমেৰে সুবাসিত স্বামী। আয়োজক কমিটিয়ে আথে-বেথে আগবঢ়াই নিলে। মূল প্ৰগ্ৰাম এঘণ্টাৰ। এই কʼভিড কালত বেছি দীঘলীয়া কৰিব নোৱাৰি প্ৰʼগ্ৰাম শেষ হোৱাৰ পিছতহে হোটেল গ্ৰেণ্ডত সৰু পাৰ্টি এটা। বেছিভাগেই ডাবল ভেকচিন লোৱা আৰু অফিচাৰেই যেতিয়া চিন্তা কৰিবলগীয়া নহয় । খুব সুন্দৰকৈ সভা আৰম্ভ হ’ল। দেখিলোঁ স্বামীয়ে অলপ উচপিচ লগাইছে। আচলতে এইখিনি তেওঁৰ লগৰবোৰৰ লগত পাৰ্টিৰ সময়, তাতে আকৌ আজি বন্ধুমহলৰ পাৰ্টি এটাৰ ইনভাইটেচন আছে। সভাৰ মাজতে তেওঁক লাহেকৈ ক’লো – বেছি দিগদাৰি লাগিছে যদি যোৱা। এনেও তেওঁ এইচব সাহিত্য-চাহিত্য ভাল নেপায়। পিছে সমস্যাটো হ’ল গাড়ীখনক লৈ হে। আজি যে ড্ৰাইভাৰ অনা নাই।\nলাহেকৈ ক’লো- গাড়ীখন লৈ যোৱা। মোক আয়োজক কমিটিয়ে থোৱাৰ ব্যৱস্থা কৰিব।\nনকৈ পাৰোঁনে? অদূৰত বহি মোৰ পিনে এবাৰো নোচোৱাকৈ থকা সাহিত্যিক মহাশয় থাকোঁতে মোৰ চিন্তা কিহৰ! ৰক্ষা পৰিলোঁ তেওঁ যাম বুলি কোৱাত। পিছে তেওঁ মোৰ প্ৰস্তাৱত আধাহে মান্তি হ’ল, মানে মোৰ গোটেই প্ৰʼগ্ৰাম শেষ হোৱাৰ পিছত মই তেওঁক কল কৰিম আৰু তেওঁ মোক পিক আপ কৰিব। অগত্যা মান্তি হ’লোঁ মই। একো বেয়া আইডিয়া নহয়।\nনিৰ্দিষ্ট সময়ত সভা শেষ হ’ল। জাউৰি জাউৰি হাত চাপৰিৰ মাজত সম্বৰ্দ্ধনা গ্ৰহণ কৰিলোঁ। বুকু আত্মপ্ৰশংসাত গদগদ হ’ল। সভাৰ পিছত হোটেললৈ গ’লো, সাহিত্যিক মহাশয়ৰ লগত তেখেতৰ গাড়ীত! বুকুত নতুন উছাহ। তাৰপিছত বায়ুবেগে গাড়ী গৈ হোটেলৰ পদূলিত। নিমন্ত্ৰিত অতিথি দুই এজন গোট খাইছে। সাংবাদিক কেইজনক এটা এটা খাম দিলোঁ। নিউজ আহিব লাগিব যে সম্বৰ্দ্ধনাৰ, তাকো ডাঙৰ ডাঙৰ হৰফেৰে। পাৰ্টিত সকলো মচগুল। খুলি পেলাইছে অলপ আগতে সভাত ধাৰণ কৰা কৃত্ৰিমতাৰ আৱৰণ। দুদিনীয়া জীৱন, কচুপাতৰ পানীৰ দৰে। মৌজ – মস্তি নকৰিলে জীৱনৰ স্বাগেই নাথাকিবচোন!\nঅলপ অনুজ্জ্বল পোহৰে লুকা-ভাকু খেলি থকা ঠাইত আৰামেৰে বহি ল’লো সাহিত্যিক মহাশয়ৰ লগত। বহাৰ লগেলগে মোৰ মেনিকিউৰ কৰা হাত তেওঁৰ হাতৰ মুঠিত।\n-বহুদিনৰ পিছত। দীৰ্ঘদিনৰ প্ৰতীক্ষাৰ অন্তত।\n– কিয় লাষ্ট উইকত লগ পাইছোঁ দেখোন।\n– হ’লেও। বাই দ্য ৱে, কেনে চলিছে সংসাৰ? ৰিকীৰ কেনে?\n– একেই। পাৰ্থক্য কেৱল ৰিকী। তাইৰ লগত কিছু সময় কাটি যায়। তোমালোকে ভবা নাই?\n-মই ভাবিছিলোঁ, কিন্তু ৱাইফে ইচ্ছা কৰা নাই। এতিয়াই হেনো জঞ্জাল চপাবৰ মন নাই।\n-এয়া লোৱা। কেৱল তোমাৰ বাবে এইটো ডায়মণ্ড খটোৱা হাতঘড়ী।\n-আজি তাৰমানে চিকাৰ ভাল।\nমুখেৰে একো নকলোঁ। মাত্ৰ আমাৰ বাবে গোপনে ঠিক কৰি থোৱা কোঠাটোত সোমালোঁ।\nৰেডী কৰি থোৱা স্কটচৰ বটল শেষ হ’ল। মূষলধাৰ বৰষুণজাকৰ দৰে সময়খিনি পাৰ হোৱাৰ পিছত বিৰাজকৰা থমথমীয়া মৌন পৰিৱেশ ভংগ কৰি সদম্ভে বাজি উঠিল মোবাইলটো। স্ক্ৰীণত চকু থোৱাৰ লগে লগে ঢককৈ এটা খুন্দা মাৰিলে বুকুত। খৰধৰকৈ কাণত লৈ ক’লো,\n– তোমাৰ পাৰ্টি শেষ হ’ল নে?\n– -হা? অ’অ’। এই ধৰা শেষেই। নিব আহিছা নেকি?\n– -মানে এটা কথা হ’ল নহয়। তুমি বাৰু কিবা মেনেজ কৰিব পাৰিব নেকি? আই মিন মই অলপ এফালে আহিছিলোঁ। এতিয়া গৈ আছোঁ।\n– -এফালে মানে? ক’লৈ? তোমাৰতো বেলেগ ঠাইলৈ যোৱাৰ কথা নাছিল?\n– -নহয় মানে? ফ্ৰেইণ্ড এজনীক ড্ৰপ কৰিবলগা হ’ল।\n– -ফ্ৰেইণ্ড এজনী? কোন? কোন ফ্ৰেইণ্ড ওলাল হে?\nখং উঠিল মোৰ। মোৰ পইচাৰ বাবেই ইমান লাহ-বিলাহত চলি আছে৷ এতিয়া মোকেই কৈছে কোনোবা ফ্ৰেইণ্ডক থ’বলৈ যোৱাৰ বাবে মোক পিক আপ কৰাত অসুবিধা হ’ব বুলি। ইমান সাহস!\nকাণ-মূৰ গৰম হৈ আহিল। এই নিশা লোকৰ তিৰোতা এগৰাকীক লিফ্ট দিবলৈ হ’লে কম এলাপেচা বন্ধু হ’ব নালাগিব। নে এয়া কিবা পূৰ্বপৰিকল্পিত আয়োজন?\nউৰি গ’ল স্কটচৰ ৰাগী। খঙতে জোৰেৰে চিঞৰি সুধিলোঁ- কোন ফ্ৰেইণ্ড?\n– – ইমান চিঞৰিছা কিয়? তুমি চিনি পোৱা।\n– – মই চিনি পাওঁ?\n– – উম। তোমাৰ সেই সাহিত্যিক বন্ধু যে , তেওঁৰ ৱাইফ…।\nআটকধুনীয়া ৰুমটোত ভূঁইকঁপৰ এটা সৰু জোকাৰণি অনুভৱ কৰিলোঁ।\n« আপদীয়া পদ্য -অনসূয়া বৰঠাকুৰ


বিশ্বকৰ্মা পূজা, ভাদমহীয়া নাম ইত্যাদি… – শব্দ আখৰা\nPosted by pranjaldas88 on চেপ্তেম্বৰ 18, 2016 চেপ্তেম্বৰ 18, 2016\nআমি সৰুতে পূজা বুলিলে অকল দুখন পূজাৰ কথাহে বুজিছিলোঁ- সৰস্বতী পূজা আৰু দুৰ্গা পূজা। আমাৰ সৰুকাল অতিবাহিত হৈছিল চাৰিদুৱাৰত। কোনো ধৰণৰ চিন্তা-ভাৱনা নথকা পাখি মেলা শৈশৱ কাল। আক্ষৰিক অৰ্থতে আমি চৰাইৰ দৰে গোটেই গাঁওখন ঢপলিয়াই ফুৰিছিলোঁ। পঢ়াৰ বোজা নাছিল। টিউচন চিউচন লোৱাৰ কথাও নাছিল। পুৱা-গধূলি অলপমান পঢ়িছিলোঁ। মায়ে কেতিয়াবা কেতিয়াবা পঢ়াবলৈ বহিছিল। বেছিভাগ নিজেই পঢ়া-শুনা কৰিছিলোঁ। পঢ়ি উঠি ফলি কিতাপ সামৰি সদায় সৰস্বতী প্ৰাৰ্থনা গাবলৈ নাপাহৰিছিলোঁ- সৰস্বতী সৰস্বতী লোকে বোলে সৰস্বতী/ আমি বোলো আই/ যিখনি পাহৰোঁ দিবা সোঁৱৰাই/ খৰি খৰি খৰি বৰজৰ খৰি/ খৰিয়ে মেলিলে পাত/ আই সৰস্বতী কণ্ঠত থাক! সেই আই সৰস্বতীৰ পূজা ভাগলৈকে বছৰৰ আৰম্ভণিতেই বৰ হেঁপাহেৰে ৰৈ আছিলোঁ। পূজাৰ আগদিনা ছাৰ-বাইদেউৰ পৰিচালনাত গোটেই স্কুল ঘৰ চাফ চিকুন কৰিছিলোঁ, মণ্ডপ সাজিছিলোঁ, ৰাতিপুৱাতে উঠি ফুল বিচাৰি ঘূৰি ফুৰিছিলোঁ। পূজাৰ দিনা কোনোবাবাৰ স্কুলত খিচিৰি খুৱাইছিল, কোনোবাবাৰ পায়স। এবাৰ লুচি-ভাজি খুওৱাৰ কথাও মনত পৰে। শাৰী পাতি আটাইবোৰ বহি পৰম তৃপ্তিৰে সৰস্বতী পূজাৰ ভোগ খাইছিলোঁ। পূজাৰ দিনা আটাইতকৈ আকৰ্ষণীয় কথাটো আছিল অইনদিনাৰ দৰে সেইদিনা ফলি পুথি ল’ব লগা নাছিল। মায়েও সেইদিনা নপঢ়িলে একো কোৱা নাছিল। সৰস্বতীৰ পূজা দিনা পঢ়িবলৈ নাপায়!\nদুৰ্গা পূজালৈ এমাহমান আগৰে পৰা কেলেণ্ডাৰখন চাই চাই দিন গণিছিলোঁ। কেতিয়াবা কেতিয়াবা পূজালে’ আৰু ইমান দিন বুলি চিঞঁৰ মাৰিছিলোঁ। পূজাৰ কেইদিনমান আগতে মাহঁতে ভাইটি আৰু মোলৈ একে ৰঙৰ একে ডিজাইনৰ চোলা-পেণ্ট কিনি আনিছিল। সেইটোও পৰম আনন্দৰ কথা আছিল। একে একে কাপোৰ পিন্ধি দেউতাৰ চাইকেলত উঠি পূজা চাবলৈ গৈছিলোঁ। দুপৰীয়াৰ পৰা উৎপাত কৰোতে কৰোতে আবেলিৰ পৰলৈ দেউতাই ব’ল ব’ল বুলি ক’বলৈ বাধ্য হৈ পৰিছিল। পূজা মানে পূজা সেৱা কৰাতকৈ হৰেক ৰকমৰ বস্ত্তৰে বহা দোকান পোহাৰৰ মেলাখনৰ কথাহে বুজিছিলোঁ। পিষ্টল, ৰঙা ৰঙা কাগজত ক’লা ক’লা গুলীৰ নুৰিওৱা পেকেট, বেলুন, জেলেপি, খেলনা লৈ হুইছেল বজাই বজাই গধূলি ঘৰ সোমাইছিলোহি। ঘৰত পিষ্টলত গুলীৰ পেকেট ভৰাই লৈ পুলিচ-দকাইতৰ গুলীওৱা-গুলীৰ খেল খেলিছিলোঁ।\nতাৰ পিছত আমাৰ পৰিয়ালটো বালিপৰালৈ উঠি আহিলো। বালিপৰাতো কথাবোৰ একেধৰণৰে আছিল। চাৰিআলিটোৰ তেজপুৰ ৰ’ডত থকা সমূহীয়া পূজাঘৰটোত এখনেই সাৰ্বজনীন পূজা পতা হৈছিল। সেইখনতে মানুহবোৰ উবুৰ খাই পৰিছিলগৈ। দোকান-পোহাৰৰ মেলাবোৰ চৌপাশে বহিছিল। নৱমীৰ ৰাতি আৰতি প্ৰতিযোগিতা চাবলৈ অলপ দেৰিলৈকে আছিলোঁ। ধূণা লৈ লৈ ঢাকৰ তালে তালে নচা প্ৰতিযোগীবোৰক পৰম বিস্ময়েৰে চাইছিলোঁ।\nসৰস্বতী পূজা আৰু দুৰ্গা পূজাৰ বাদে দুই এঘৰত গাইগুটিয়াকৈ বিশ্বকৰ্মা পূজা আৰু শিৱৰাত্ৰিৰ আয়োজন কৰিছিল। শিৱৰাত্ৰিৰ পূজালৈ মাহঁতে আমাক কেতিয়াও পঠিওৱা নাছিল। কোনোবাই ফুচুলাই ভাঙৰ লাৰু বা ঘোটা খুৱাব বুলি ভয় কৰিছিল। বিশ্বকৰ্মা পূজাৰো বৰ বিশেষ আয়োজন নাছিল। গাড়ী-গোৰা থকা দুই এঘৰে মাহ-প্ৰসাদ খুৱাইছিল। বিশ্বকৰ্মা পূজাতকৈও সেইদিনা প্ৰাধান্য পোৱা কথাটো আছিল- ভাদমহীয়া নাম সামৰা। গোটেই ভাদ মাহটো আবেলি আবেলি নাম গাই গাই সামৰণিৰ দিনা নামঘৰত বিশেষ আয়োজন কৰিছিল। বহুকেইঘৰে সমূহীয়াকৈ শৰাই আগবঢ়াইছিল, বৰ দীঘলীয়া নাম-প্ৰসংগ চলিছিল। আমি সৰু সৰুবোৰে প্ৰসাদ দিয়াৰ সময়লৈকে নামঘৰৰ চাৰিওফালে দৌৰা-ঢাপৰা কৰি কোৰ্হাল কৰি ফুৰিছিলোঁ। প্ৰসাদ দিয়াৰ সময়ত হাত দুখন পেণ্টত মচি চাফা কৰি লৈ হাত পাতিছিলোগৈ।\nএতিয়া ভাবিলে বৰ পলকতে সেই দিনবোৰ সলনি হোৱা যেন লাগে। কোনোবা এবাৰ (বোধহয় ৯৯ চনত) বালিপৰা চাৰিআলিটোৰ লখিমপুৰ ৰ’ডত অইন এখন দুৰ্গা পূজা আয়োজন কৰা হৈছিল। একেখন সৰু ঠাইতে দুখন দুখন পূজা!- সেই কথাটোৱে আমাৰ মনতোক পুলকিত কৰি তুলিছিল। তাৰমানে মফচলীয় চহৰ বালিপৰাখনো লাহে লাহে উন্নতিৰ পথত আগবাঢ়িছে! তাৰ পিছৰ কোনোবা বছৰ অইন এটি পথটো অইন এখন পূজা হ’ল। এনেদৰে পূজাৰ সংখ্যাবোৰ বাঢ়ি গ’ল। সলনিবোৰ বোধহয় এনেকৈয়ে অলপ অলপকৈয়ে হৈছিল। এতিয়া বালিপৰা চাৰিআলিটোৰ চাৰিওটা পথতে চাৰিখন বেলেগ বেলেগ দুৰ্গা পূজা মণ্ডপ। দোকান-পোহাৰৰ সংখ্যাবোৰো বাঢ়ি গ’ল। মূল চাৰিআলিটোৰ চাৰিখন পূজা বাদ দিও ওচৰৰ পাজৰৰ এলেকাবোৰত সৰু বৰ দহ-বাৰখনমান পূজাৰ আয়োজন চলে।\nআজিকালি আমাৰ ঘৰলৈ বিভিন্ন সময়ত বিভিন্ন দল আহে- কোনোবাই জগধাত্ৰী পূজাৰ বাবে চান্দা বিচাৰে, কোনোবাই ক’ৰবাত মনসা পূজাৰ আয়োজন কৰে। ব’হাগ বিহুৰ সময়ত দুৰ্গা পূজা সদৃশ লক্ষ্মী, গণেশ, কাৰ্তিক, সৰস্বতী আটাইবোৰ মূৰ্তিৰে সৈতে বাসন্তী পূজাও পাতে। কেইদিনমান আগত বৰ ধুমধামেৰে গণেশ পূজাৰ আয়োজন চলিল। আগেয়ে দেৱালী বুলিলে আমি পদূলিত কলপুলি পুতি চাকি বন্তি জ্বলাই বোম, ফুলজাৰি ফুটুৱাৰ কথাহে বুজিছিলোঁ। আজিকালি আমাৰ সৰু চহৰখনত কেইবাঠাইটো কেইবাখনো কালী পূজাৰ আয়োজন কৰা হয়। আগেয়ে লক্ষী পূজাৰ দিনা সন্ধিয়া মায়ে গোঁসাইঘৰত লখী চৰিত পাঠ কৰে। আমাক কঠত বহি শুনি থাকিবলৈ কয়। ঘৰতে অনুষ্টুপীয়াকৈ মাহ-প্ৰসাদৰ আয়োজন কৰে। আজিকালি লক্ষ্মী পূজাৰো বিশাল আয়োজন চলে- আকৰ্ষণীয় মণ্ডপ, প্ৰতিমা, জাকজমক।\nভাবিলে এতিয়া আচৰিত লাগে। ইমানবোৰ পূজা-পৰ্বণ সংস্কৃতি লাহে লাহে আমাৰ মাজত সোমাই পৰিল। সহজ সৰল নাম-ধৰ্ম ৰীতি-নীতিৰ অসমীয়া মানুহবোৰে এতিয়া উত্তৰ ভাৰতীয় বলয়ৰ পূজা সংস্কৃতি আঁকোৱালি বিশৃংখলিত হৈ পৰা যেনহে অনুভৱ হয় মাজে মাজে। শংকৰদেৱে বোধকৰো সেই তাহানিতে এই আটাইবোৰ কথা পূৰ্বানুমান কৰিব পাৰিছিল। সেয়েহে হয়তো উত্তৰ ভাৰত ভ্ৰমণ কৰি আহিয়ে এক শৰণ ধৰ্মৰ ধাৰণাটো লৈছিল। কিন্ত্ত আজিকালি দেখোন দুৰ্গা পূজাৰ বিসৰ্জনৰ জাক-জমকত শংকৰদেৱৰ আৱিৰ্ভাৱ তিথিৰ কথা আমাৰ বহুতৰ মনলৈকে নাহে। আজি বিশ্বকৰ্মা পূজাও মহা ধুমধামেৰে আমাৰ চহৰখনত আয়োজন কৰা হ’ল। সৰু-বৰ বহুকেইটা মণ্ডপ। কোনোবাই নিজাববীয়াকৈ আয়োজন কৰিছে, ক’ৰবাত সন্থাৰ ফালৰ পৰা সমূহীয়াকৈ আয়োজন চলিছে। আমাৰ মানুহখিনিৰ বাবে বিশ্বকৰ্মা পূজা আয়োজনৰ ধামখুমীয়াত পৰি ভাদমহীয়া নাম সামৰা প্ৰথা স্তিমিত হৈ পৰিল। কেউফালে উৎসৱমুখৰ পৰিৱেশ। সকলোৰে ৰঙীণ মন। ভাত-পানী খাই উঠাৰ পিছত এতিয়াও কোনোবা পূজা মণ্ডপৰ পৰা ৰিণি ৰিণি হিন্দী গীতৰ কলি ভাঁহি আহিছে। মায়ে বিচনাত পৰি সুধিছে- “এইটো এতিয়া গোটেই ৰাতিটো বাজি থাকিব নহয় চাগে!”\nএৰাগাঁও, বালিপৰা, শোণিতপুৰ ।\nপূৰ্বৱৰ্তী পষ্ট সহযাত্ৰী\nপৰৱৰ্তী পষ্ট কথানদী- The River of Fables.


সকলোৰে নিৰানন্দ সৰ্বানন্দ...! - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nসকলোৰে নিৰানন্দ সৰ্বানন্দ…!\nজাতীয় নায়ক হৈ তেওঁ নাই। জাতি-মাটি-ভেটিক তেওঁ ৰক্ষা কৰিম বুলি কোৱা মানুহজনেই এতিয়া জাতি-মাটি-ভেটিক বিক্ৰী কৰিবলৈ ওলাইছে। দিল্লীৰ কুটীল ষড়যন্ত্ৰত তেওঁৰ মুখৰ মাত হেৰুৱাইছে। তেওঁৰ অন্তৰ আত্মাই এবাৰো ৰাজপথলৈ ওলাই অহা মানুহবোৰৰ প্ৰতিবাদী কণ্ঠ বুজিবলৈ চেষ্টা কৰা নাই।\nএদিন বিদেশী বহিষ্কাৰৰ বাবেই আই এম ডি টি আইন বাতিলৰ হকে আইনী যুঁজত নমা এই মানুহজনে এতিয়া চুবুৰীয়া বাংলাদেশৰ পৰা হিন্দু বাংলাদেশী আনিবলৈ কেন্দ্ৰীয় চৰকাৰে লোৱা পদক্ষেপৰ অন্যতম সমৰ্থক। নাগৰিকত্ব সংশোধনী বিধেয়কৰ বিৰুদ্ধে বাটে-পথে স্বতঃস্ফূতভাৱে হোৱা প্ৰতিবাদৰ ভাষা তেওঁ বুজিও নুবুজা ভাও ধৰি নীৰৱে আছে।\nতেওঁৰ মুখত কেৱল এটাই কথা- আপোনালোকে ধৈৰ্য্য ধৰক, জাতি-মাটি-ভেটিৰ ক্ষতি হ’ব পৰা কাম মই নকৰো। সেই মন্তব্যৰ বিপৰীতে দিল্লী নাগপুৰৰ আজ্ঞাবাহী ৰূপে তেওঁ নাগৰিকত্ব সংশোধনী বিধেয়কৰ বিৰু্দ্ধে আজিলৈকে টু এটা শব্দ ক’ব নোৱাৰিলে।\nনিয়মমাফিক আৰু কৌশলপূৰ্ণ উত্তৰেৰে এই প্ৰশ্নৰ সন্মুখীন হ’লেই এৰাই চলিব খোজা এসময়ৰ জাতীয় নায়ক মুখ্যমন্ত্ৰী সৰ্বানন্দ সোণোৱাল আজি সকলোৰে নিৰানন্দ সৰ্বানন্দ হৈ পৰিছে। অথচ এইজন মানুহক লৈয়ে ২০০৫চনত সদৌ অসম ছাত্ৰ সন্থাই বিশাল সমদলেৰে অসমৰ বিদেশী বিতাড়নৰ ক্ষেত্ৰত আইনী যুঁজত অৱতীৰ্ণ হৈ আই এম ডি টি আইন বাতিল কৰাৰ বাবে জাতীয় নায়ক আসনত বহাইছিল।\n২০০৫চনত সদৌ অসম ছাত্ৰ সন্থাৰ মুখ্য কাৰ্যালয় শ্বহীদ ন্যাসত গৈ তেওঁক আদৰি আনি আছুৰ নেতৃত্বই ঘোষণা কৰিছিল- এওঁহে আচলতে জাতীয় নায়ক। আৰু সেই অনুষ্ঠানত অংশ লৈ ঈশ্বৰ, ইনচা আল্লাহ আদি নাম লৈ তেওঁ ঘোষণা কৰিছিল- জাতি-মাটি-ভেটিৰ প্ৰতি থকা তেওঁৰ দায়িত্ববোধ আৰু কৰ্তব্যৰ কথা।\nৰাজনীতিত ভৰি দি কোনো নেতাই তেওঁৰ প্ৰতিশ্ৰুতি আৰু জাতীয় জীৱনৰ প্ৰতি দায়ৱদ্ধতা পাহৰি যায় বুলি উল্লেখ কৰি সেয়া তেওঁ কোনো কালেই নাপাহৰে বুলি প্ৰতিজ্ঞা কৰিছিল। সেই একেজন মানুহেই মাত্ৰ ১৪টা বছৰ পাছত বিদেশী অনাৰ বাবে দিল্লীৰ পৃষ্ঠপোষকতাত যি নাটকৰ অৱতাড়ণা কৰা হ’ল সেই প্ৰক্ৰিয়াৰ মুল অংশীদাৰ ৰূপে অসমৰ বদন হৈ ধৰা দিলে।\nলগত থাকিল অসম আন্দোলনৰ পটভূমিতে গঠন হোৱা অগপ দলৰ নেতৃত্ব লোৱা অতুল বৰা, কেশৱ মহন্তৰ দৰে আন এচাম লোক। যিসকলে অসমৰ পৰা বিদেশী বিতাড়ণৰ হকে আন্দোলন কৰি অসমচুক্তিক স্বাক্ষৰিত কৰাৰ লগতে অবৈধ বিদেশীৰ বিৰুদ্ধে যুঁজ কৰা বুলি ৰাইজৰ কাষ চাপি দুবাৰকৈ শাসনত অধিস্থিত হৈছিল।\nতেনে এচাম লোকক সংগী কৰি এই বদনসকলে অসমীয়া জাতীয় জীৱনৰ প্ৰতি ভয়ানক শংকা আৰু অনিশ্চয়তা নমাই অনাৰ এই কাৰ্যত দিল্লীক সহযোগ কৰিছে। ৰাইজৰ এই স্বতঃস্ফূত ক্ষোভে এনে পৰ্যায় পালেগৈ যে ছাত্ৰ সমাজ আজি ওলাই আহিছে এই বিধেয়কৰ বিৰুদ্ধে।\nএচাম ক্ষমতা লিপ্সু নেতাৰ বাবেই জাতীয় জীৱনৰ প্ৰতি অহা এই ভাবুকিক তেওঁলোকে অনুধাৱন কৰিও ৰাজনৈতিক আৰু ব্যক্তিগত স্বাৰ্থৰ বাবে মুখ বন্ধ কৰি দিল্লীৰ ঈশ্বৰসকলৰ সাম্প্ৰদায়িক ৰাজনীতিৰ খেলপথাৰ হৈ পৰা এই অসম মাতৃক তেওঁলোকে সেই ৰাজনীতি খেল খেলিবলৈ হেলাঙেৰে এৰি দিছে।\nঅথচ এওঁলোকেৰ সন্মুখতে চুবুৰীয়া ৰাজ্যৰ আন মুখ্যমন্ত্ৰীসকলে বিজেপিৰ সৈতে একেলগে থাকি শাসনত গাদীত অধিস্থিত হোৱাৰ পাছতো নাগৰিকত্ব সংশোধনী বিধেয়কৰ জৰিয়তে আৰু বাংলাদেশী অনাৰ বাবে যি পদক্ষেপ লৈছে তাৰ বিৰুদ্ধে মুকলিকৈ গৰ্জি উঠিছে।\nৰাইজৰ এই ক্ষোভ, জাতীয় দল-সংগঠনৰ প্ৰতিবাদ নেওচি নাগৰিকত্ব সংশোধনী বিধেয়কৰ বিৰুদ্ধে মাত মতা সকলক কোনো প্ৰশ্নৰ উত্তৰ দিব নোৱাৰা এইচাম নেতা-মন্ত্ৰীয়ে বাহিৰ ওলাবলৈও ভয় কৰা এক পৰিৱেশ সৃষ্টি হৈছে।\nতাৰপাছতো ৰাইজে কি বিচাৰে তাক আওকাণ কৰি কৌশলপূৰ্ণভাৱে নাগৰিকত্ব সংশোধনী বিধেয়কৰ পক্ষত থিয় হৈ জনতা-জনাৰ্দনৰ ক্ষোভৰ বলি হৈছে ফণীভূষণ চৌধুৰীৰ দৰে নেতা।যিজন নেতাই ইমান দিনে ৰাইজক ৰাইজৰ প্ৰতিনিধি ৰূপে অতি সাধাৰণ লোক হিচাপে প্ৰক্ষেপ কৰি আহিছিল, সেই ফণীভূষণ চৌধুৰী নামৰ নেতাজনেও দেখুৱাই দিলে ক্ষমতাৰ প্ৰতি তেওঁৰ লোভ কিমান।\nমন্ত্ৰিত্ব হেৰুওৱাই হুক হুকাই কান্দি উঠা এইসকল নেতাই মন্ত্ৰিত্ব লাভ কৰাৰ পাছত জাতীয় স্বাৰ্থক বিসৰ্জন দি কোনোমতে মন্ত্ৰীৰ গাদী ৰক্ষা কৰাত ব্যস্ত হৈ পৰিছে। সেয়েহে ৭ ডিচেম্বৰত মাণিকপুৰলৈ যাওঁতে এনে মুখাধাৰী নেতাসকলে ৰাইজৰ ৰোষৰ বলি হৈ দৌৰি গৈ আধাতে সভা এৰি সভাস্থলীৰ পৰা ওলাই যাব লগা পৰিৱেশ সৃষ্টি হোৱাৰ বাতৰিয়ে বিশেষ চৰ্চা লাভ কৰিছে।\nনলবাৰীত অসম আন্দোলনৰ সময়ত সক্ৰিয়ভাৱে অংশ লোৱা দিলীপ পাটগিৰীৰ দৰে ব্যক্তিয়ে প্ৰতিবাদকাৰীৰ সন্মুখত উত্তৰ দিব নোৱাৰি থৰকাছুটি হেৰুৱাইছে। কেব লাগে নে নালাগে স্পষ্টকৈ কওঁক বুলি প্ৰতিবাদকাৰীয়ে সোধা প্ৰশ্নত পৰিস্থিতিৰ প্ৰতি লক্ষ্য ৰাখি কেব নালাগে বুলি ক’লেও তেওঁ যি দলৰ সৈতে জড়িত সেই দলীয় নেতৃত্বই কেবৰ পক্ষত মাত মতাৰ পাছতো ইয়াৰ বিৰোধিতা কৰিবলৈ তেওঁলোকৰ সাহস নোহোৱা হৈছে। কিন্তু ৰাইজে তেওঁলোকক য’তেই পাইছে তাতেই জবাবদিহী কৰাৰ পৰিৱেশ সৃষ্টি হৈছে এতিয়া।\nদিলীপ পাটগিৰীৰ গাড়ীতেই অতুল বৰা বিৰোধী পোষ্টাৰ মাৰি প্ৰতিবাদকাৰীয়ে বুজাই দিছে- ৰাইজে নিবিচৰা এনে বিধেয়কৰ সমৰ্থনকাৰীসকলকো ৰাইজে সুদাই নেৰে। প্ৰয়োজনত ৰাইজে এই নেতাসকলৰ বিৰুদ্ধে যে গণক্ষোভৰ উদগীৰণ ঘটাই ইয়াৰ প্ৰত্যুত্তৰ দিব সেয়া বুজাই দিছে।\nকেৱল অসমৰ মন্ত্ৰী বা নেতাই নহয়, কেন্দ্ৰীয় মন্ত্ৰীৰ অৱস্থাও একেই হৈছে। নাহৰকটীয়া জয়পুৰত প্ৰতিবাদকাৰীয়ে কেন্দ্ৰীয় ৰাজ্যিক মন্ত্ৰী ৰামেশ্বৰ তেলীক জাউৰীয়ে জাউৰীয়ে প্ৰশ্ন সুধি মুখৰ মাত নাইকিয়া কৰিলে।\nমুখ্যমন্ত্ৰীৰ নাম ল’ব খোজা সময়তে গৰজি উঠা ৰাইজে কেন্দ্ৰীয় মন্ত্ৰীগৰাকীক ক’লে- আপুনি সৰ্বানন্দ সোণোৱালৰ নাম মুখত নানিব। তেওঁ এতিয়া জাতীয় নায়ক হৈ নাই। যি ৰাইজে তেওঁক জাতীয় নায়ক পাতিছিল, সেই ৰাইজেই তেওঁৰ পৰা এই সন্মান কাঢ়ি লৈছে।\nকেন্দ্ৰীয় মন্ত্ৰীগৰাকীয়ে ৰাইজে কোৱা কথা শুনি মূৰ জোকাৰি হয়ভৰ দিয়াৰ বাদে আন উপায় নাছিল। তেওঁকে সন্মুখত লৈ মুৰ্দাবাদ ধ্বনি দি ৰাইজে এই বাৰ্তাও মন্ত্ৰীজনক দিছে- ৰাইজে যদি তেওঁলোকৰ স্বাভিমান আৰু অসমীয়া জাতিৰ প্ৰতি কোনোবা দিল্লীয়ে জাপি দিয়া সিদ্ধান্তৰ বিৰুদ্ধে তেওঁলোকৰ দৰে নেতা মৌন হয় থাকে তেনেহ’লে ইয়াৰ ফল তেওঁলোকেও লাভ কৰিবলৈ সাজু থাকক।\nনাগৰিকত্ব সংশোধনী বিধেয়কৰ বিৰুদ্ধে ৭ ডিচেম্বৰ, ২০১৯ত শ্বহীদ ন্যাসত আয়োজন কৰা এক সংবাদমেলত আছুৰ নেতৃত্বই আওপকীয়াকৈ এই বিধেয়কৰ পক্ষত থিয় হোৱা আৰু ৰহস্যজনকভাৱে সমগ্ৰ বিষয়টোক লৈ কৌশলপূৰ্ণ স্থিতিৰে ৰাইজক বিভ্ৰান্তিৰ সৃষ্টি কৰা মুখ্যমন্ত্ৰীৰ পৰা জাতীয় নায়কৰ সন্মান কাঢ়ি লোৱাৰ ইংগিত প্ৰদান কৰিলে।\n২০০৫চনত যি জন মানুহে সৰ্বানন্দ সোণোৱালক জাতীয় নায়ক আখ্যা দিছিল, সেই একেজন মানুহেই ১৪ বছৰৰ পাছত ক’বলৈ বাধ্য হ’ল যে-এয়া এক পবিত্ৰ বস্তু। জাতিদ্ৰোহী, বিশ্বাসঘাতক, খিলঞ্জীয়াক প্ৰতাৰণা কৰা অপবিত্ৰ লোকৰ ঠাইত এইধৰণৰ পবিত্ৰ বস্তু থাকিব নোৱাৰে।\nমুখ্যমন্ত্ৰী সৰ্বানন্দ সোণোৱালৰ বিৰু্ধে এইদৰে গৰজি উঠিল একালৰ তেওঁৰেই আছুৰ সতীৰ্থ সমুজ্জ্বল ভট্টাচাৰ্য। ১৪ টা বছৰৰ ব্যৱধানত জাতিক প্ৰতাৰণা আৰু খিলঞ্জীয়াৰ স্বাৰ্থক বিসৰ্জন দি দিল্লীৰ নাগপুৰৰ সন্মুখত আঁঠু লোৱা এনে জাতিদ্ৰোহী নেতাৰ বিৰুদ্ধে এই স্থিতি গ্ৰহণ কৰি সমুজ্জ্বল ভট্টাচাৰ্যই পৰোক্ষ ইংগিত দিলে এতিয়া জাতীয় নায়ক হৈ তেওঁ নাই।\nইতিমধ্যে সৰ্বানন্দ সোণোৱালৰ স্থিতিক লৈ চৌদিশে প্ৰতিবাদৰ জোৱাৰ উঠিছে। অতুল বৰাৰ ভূমিকা দেখি ৰাইজে একালৰ আছুৰ এই নেতা তথা বৰ্তমান অগপৰ সভাপতিগৰাকীক ভেঙুচালি কৰি হাঁহিছে। কেশৱ মহন্ত, ফণীভূষণ চৌধুৰী, সৰ্বানন্দ সোণোৱাল আদি নেতাসকলে কি পৰ্যায়ৰ পৰা আৰু কি প্ৰতিশ্ৰুতিৰে ৰাজ্যবাসীৰ কাষলৈ গৈছিল সেয়া এতিয়া পাহৰিলে।\nআন এজনে এই জটিল সন্ধিক্ষণত প্ৰৰোচিত মন্তব্যৰে জাতীয় জীৱনৰ সৈতে ধৰ্মীয় ৰাজনীতিক একাকাৰ কৰি কেবৰ পক্ষত থিয় দিলেও সেয়া যে তেওঁৰ ব্যক্তিগত ৰাজনৈতিক মুনাফাৰ অংক সেয়া বুজিবলৈ কাৰো বাকী নাই। কিয়নো এইগৰাকী বাকচতুৰ নেতাই কেতিয়া কি কয় সেয়া পৰিস্থিতিৰ ওপৰত নিৰ্ভৰ কৰে।\nজাতীয় জীৱনলৈ তেওঁলোকৰ অৱদান এতিয়া বিদেশী। কিয়নো নাগৰিকত্ব সংশোধনী বিধেয়কৰ জৰিয়তে অসমক বিদেশী চৰণীয়া পথাৰ কৰি হিন্দু বাংলাদেশীক ৰঙা দলিচা পাৰি আনিব খোজা নৰেন্দ্ৰ মোডী বা অমিত শ্বাহৰ সেই সমদলত তেওঁলোকে জানি বুজি থিয় হৈ এনে জাতিধ্বংসী বিধেয়কৰ পক্ষে মাত মাতিছে।\nইয়াৰ মাজতে স্বতঃস্ফূতভাৱে ৰাজ্যজুৰি হোৱা জাতীয় দল-সংগঠনৰ প্ৰতিবাদ দেখি এচামে প্ৰতিবাদৰ নামত ৰাজপথত মিছিল উলিয়াই নাগিৰকত্ব সংশোধনী বিধেয়কৰ সপক্ষে থিয় দিছে। সেই প্ৰতিবাদী যাত্ৰাত চামিল হোৱা শাসকীয় দলৰ ছাত্ৰ সংগঠনৰ তথাকথিত এচাম নেতাই বুজিয়েই পোৱা নাই কেব কি?\nসাংবাদিকে সোধা প্ৰশ্নৰ উত্তৰত অতি হাস্যকৰভাৱে তেওঁলোকে উত্তৰ দিছে- কেব হ’লে অসম স্বাধীন হ’ব, অসমত হিন্দু লোক সংখ্যা বাঢ়িব ইত্যাদি গছত গৰু উঠা কথা। এইদৰে কেবৰ বিৰুদ্ধে ৰাইজে প্ৰতিবাদ সাব্যস্ত কৰাৰ সময়তো খিলঞ্জীয়াৰ স্বাৰ্থক আঘাত হানি অসম চুক্তিৰ গইনাৰে ৬ নং দফাৰ আধাৰত সাংবিধানিক ৰক্ষা কৱচ দিয়া আন এখন নাটক এওঁলোকে মঞ্চস্থ কৰিছে।\nঅসমক ত্ৰিপুৰাৰ দৰে কৰাৰ এই প্ৰচেষ্টা যদি সফল হয় তেতিয়াহ’লে দিল্লীৰ বা আন অসম বিৰোধী অসমীয়া বিদ্বেষী লোকসকলৰ সুবিধা হোৱাৰ বিপৰীতে অসমতে অসমীয়াৰ অস্তিত্ব নাইকিয়া হৈ পৰিব। তাৰপাছতো কেবৰ সমৰ্থনকাৰীসকলে অসমীয়া তথা অসমক বিদেশীৰ হাতত গতাই দিবলৈ সেউজ সংকেত দিয়া সময়ত মনত পৰে বিষ্ণু ৰাভাৰ সেই কথাবোৰলৈ- ‘অ অসমীয়া ডেকা দল, আজি তোৰ এই তেজাল বদন মলিন কিয় হ’ল? অসীম বাহুৰ বল জগতজুৰি দেখুৱা সিও যে তোৰ নাইকিয়া হ’ল। অ অসমীয়া সমনীয়া আগবাঢ়ি যাওঁ বল।’\nবাকী আমি জাতীয় নায়কৰ আসনত থোৱাসকল এতিয়া জাতীয় নায়ক হৈ নাই। তেওঁলোকৰ মন-মগজু বিক্ৰী হ’ল আৰু তেওঁলোক হৈ পৰিল খলনায়ক। দিল্লীৰ এই ৰাজনৈতিক ভূত্যসকলক কোনোবা এদিন ৰাইজে সন্মানিত কৰাৰ সলনি জাতীয় খলনায়ক উপাধিৰে অসন্মানিত কৰাৰ দিন সন্মুখত।\nনিৰ্বাচনৰ সময়ত এইজন জাতীয় নায়কক লৈ সকলো আশাবাদী আছিল। ৰাইজেই দিছিল শ্ল’গান- সকলোৰে আনন্দ সৰ্বানন্দ। আৰু আজিৰ পৰিস্থিতিত সেই একেই ৰাইজেই জাতিক প্ৰতাৰণা কৰা এই বিশেষ ব্যক্তিৰ বিৰুদ্ধে দিছে- সকলোৰে নিৰানন্দ সৰ্বানন্দ।


নিৰৱ নিঃস্তব্ধ- দিপশিখা ৰাজকোঁৱৰ\nনিঃস্তব্ধ সময়, দুৱাৰ খিৰিকী খুলি নিৰৱে বহি আছে জিলমিল।এৰা......... বহুদিনেই হ'ল তাই অসুস্থ হৈ থকা। বহুত কষ্টৰে পাৰ কৰি আহিছে তাই ইমান দিনে।সকলো শেষ হৈ গ'ল তাইৰ। আগতেই জনা হ'লে তাইৰ যে ইমান ডাঙৰ বেমাৰ আছে তেতিয়া হয়তো তাই আজি মৃত্যুৰ সৈতে যুঁজিব লগীয়া নহ'লহেঁতেন। অতীতৰ স্মৃতি সুঁৱৰি তাই নিৰৱে চকুলো টুকিছে। ডাঙৰ হৈ অহাৰ লগে লগে তাইৰ বেমাৰ বেছি ডাঙৰ হৈ আহিল। তথাপিও তাই জীৱনৰ সৈতে যুঁজি গৈছে। জোনাক ভালপোৱা জিলমিলে জোনাকত বহি অনুভৱৰ কবিতা লিখি বৰ সুখ অনুভৱ কৰে। পুৱা দুৱৰিৰ দলিছাত পৰি থকা নিয়ৰৰ মুকুতা বোৰ বৰ আকুলতাৰে চুই চায়। কেতিয়াবা তাই ভৱিষ্যত জীৱনৰ কথা চিন্তা কৰি হাবাথুৰি খায়। জীৱনৰ অন্তিম ক্ষণত তাই ভাগৰি পৰিছে।\nহঠাৎ মাকৰ হাতৰ পৰশত তাই ঘূৰি চাই দেখে মাকে তাইলৈ চায় ৰৈ আছে।মাকে নেদেখাকৈ চকুলোঁ মচি ক'লে-" মা তুমি!"\n"অ জিলমিল যাবলৈ হ'ল নহয় ।তই এতিয়াও ওলোৱা নাই।"- মাকে কৈ উঠিল।\n" মা মোৰ বৰ ভয় লাগিছে। মই জীয়াই থাকিব বিচাৰোঁ।মোৰ সপোন আছে"! - জিলমিলে কান্দি কান্দি কৈছে।" জিলমিল তই এনেকৈ ক'লে কেনেকৈ হ'ব।তোৰ ভাল হ'ব জিলমিল। একো চিন্তা নকৰিবি ।তই সাহস হেৰুৱায় নিদিবি।মোৰ কথা ভাবিবি। মই তোৰ লগত আছোঁ।"\nমাকে তাইক যিমান পাৰে শান্তনা দিছে। ক্ষন্তেকৰ বাবে দুয়ো মৌন হৈ ৰল।অলপ পিছত তাই মাক আৰু ককায়েকৰ সৈতে চিকিৎসালয়লৈ গ'ল।কাইলৈ তাইৰ অপাৰেশ্যন আছে।সকলোৱে প্ৰাৰ্থনা কৰিছে জিলমিলৰ অপাৰেশ্যন সফল হ'বলৈ। সম্বন্ধীয় আটাইবোৰ মানুহেই তাইৰ ওচৰলৈ গ'ল। তাইক লৈ যোৱা হ'ল অন্য এটা ৰূমলৈ। সকলোৱে পুৱা হোৱালৈ অপেক্ষা কৰি আছে।জিলমিলে এটা কবিতা লিখিব বিচাৰিলে-\n"জোনাক ভালপাওঁ মই\nপুৱাৰ সোণালী কিৰণৰ দৰে\nমোৰ জীৱন উজ্জ্বলাব বিচাৰোঁ\nপাখি মেলি উৰিব বিচাৰোঁ।"\nপ্ৰায় বিশ শাৰীমান লিখি খিৰিকীৰ ফাঁকেৰে অহা জোনাক চাই তাই শুই থাকিল। পুৱা অপাৰেশ্যন কক্ষলৈ যাওঁতে সকলোলৈ চাই হাঁহি হাঁহি গৈছিল জিলমিল। কিন্তু তাই ঘূৰি আহিল যেতিয়া তেতিয়া তাইৰ মুখত হাঁহি নাছিল। সপোনবোৰ লৈয়েই তাই গুচি গ'ল।আনক বুজনি দি নিজেই অবুজন হৈ হেৰাই গ'ল,জোনাক ভালপোৱা জিলমিল।জোনাকত বহি অচিনাকী চৰাইজনীৰ লগত কথা পাতিবলৈ জিলমিল আৰু নাই।দূৰ সীমনাত বিলীন হৈ গ'ল জিলমিল। সেইদিনা অচিনাকী চৰাই জনীয়েও যেন বুজি পাইছিল সকলো। তাইও নিৰৱ,নিঃস্তব্ধ হৈ পৰিছিল।।


মায়ানগৰী মুম্বাইত শোকাৱহ ঘটনা! মৃত্যু ১১ জন – News Time Assam by Pratham Khabar\nঘৰ/পৰিৱেশ/মায়ানগৰী মুম্বাইত শোকাৱহ ঘটনা! মৃত্যু ১১ জন\nমুষলধাৰ বৰষুণত চাৰি মহলীয়া ব্লিডিং হঠাতে ভাঙি শিশু আৰু মহিলাৰ মৃত্যু\nমায়ানগৰী মুম্বাইত শোকাৱহ ঘটনা৷ পুৱতি নিশা হঠাতে ভাঙি পৰে এটা চাৰিমহলীয়া অট্টালিকা৷ মৃত্যু হয় এঘাৰজন আৰু আহত হয় ১৩ জনকৈ লোক৷ আহতসকলৰ অধিকাংশই শিশু আৰু মহিলা৷ যোৱা কিছুদিন ধৰি মুম্বাইত মুষলধাৰ বৰষুণ দি থকাৰ মাজতে আজি পুৱতি নিশা মালাৰ অঞ্চলত এটা চাৰি মহলীয়া ব্লিডিং হঠাতে ভাঙি পৰে৷\nবিধস্ত বিল্ডিঙৰ ভগ্নাৱশেষৰ মাজৰ পৰা এঘাৰটা মৃতদেহ উদ্ধাৰ কৰাৰ লগতে তেৰটাকৈ শিশু আৰু মহিলাক জীৱন্তে উদ্ধাৰ কৰি হাস্পতালত ভৰ্তি কৰে দু্ৰ্যোগ প্ৰশমনৰ উদ্ধাৰকাৰী দলে৷ ঘটনাথলীলৈ যোৱা পথছোৱা ঠেক হোৱা বাবে যথেষ্ট অসুবিধাৰ সন্মুখীন হৈছে উদ্ধাৰকাৰী দলে৷ অভিযোগ অনুসৰি বিধ্বস্ত ব্লিডিংটো অবৈধভাৱে নিৰ্মিত আছিল৷ একেদৰে অঞ্চলটোৰ প্ৰায়বোৰ বিল্ডিঙৰে অৱস্থা তথৈৱচ৷ পুনৰ এনে দুৰ্ঘটনা ঘটাৰ আশংকা কৰিছে স্থানীয়লোকে৷ মহাৰাষ্ট্ৰ চৰকাৰে সমস্ত ঘটনাৰ সন্দৰ্ভত তদন্ত ঘোষণা কৰিছে৷\nFirebreaks Mumbai News Time Assam


কাঠফুলা: পুষ্টিৰ বাবে এক নতুন বিকল্প — Vikaspedia\nএখন সুস্থ সমাজ গঢ়িবলৈ হ’লে নিতান্তই সকলো স্তৰৰ লোকৰে সু-স্বাস্থ্যৰ প্রয়োজন-\nগেলা-পচা কাঠসমূহত গজা যিকোনো কাঠফুলা বিষাক্ত\nকিন্তু পৰিতাপৰ কথা এয়ে যে ভাৰতবৰ্ষৰ শতকৰা ৭০% লোকৰে আর্থিক অৱস্থা সংকটজনক। সেয়েহে পুষ্টিহীনতাত ভুগি সৰহসংখ্যক লোকেই নানান ৰোগত আক্রান্ত হ’ব লগা হয়। কিন্তু সুখৰ কথা এয়ে যে এতিয়াও কিন্তু কম খৰচতে জনসাধাৰণৰ বাবে পুষ্টিকৰ খাদ্যৰ সম্পূৰ্ণকৈ অভাৱ হোৱা নাই। অতি কম খৰচতেই, কম ঠাইতেই উৎপাদন কৰিব পৰা তেনে এবিধ খাদ্যই হৈছে কাঠফুলা। যাক ইংৰাজীত Mushroom বুলি কোৱা হয়।\nনিৰামিষভোজীৰ বাবেও অতি উত্তম এই কাঠফুলাত বহুলভাৱে প্ৰ’টিনৰ উপস্থিতি পোৱা যায়। সম্পূর্ণ ১০০% ই প্রাকৃতিকভাৱে উৎপাদিত এই কাঠফুলাত কোনো ধৰণৰ কৃত্রিম ৰাসায়নিক দ্রব্যৰ উপস্থিতি পোৱা নাযায়। মানৱ শৰীৰৰ বাবে অতিকে প্রয়োজনীয় ২০ বিধ এমাইন’ এচিডৰ প্রায় সংখ্যকেই কাঠফুলাত পোৱা যায়। ইয়াৰ উপৰি পটাচিয়াম, ছ’ডিয়াম, ফচফৰাচৰ দৰে মূল্যৱান খনিজ মৌল কাঠফুলাত পোৱা যায় যিসমূহ চকুৰ ৰোগ প্রতিৰোধ ক্ষমতা বৃদ্ধি কৰাত, স্মৃতিশক্তি বৃদ্ধি কৰাত, শাৰীৰিক শক্তি বৃদ্ধি কৰাত অতিকে প্রয়োজনীয়। ২৫০ গ্রাম কেঁচা কাঠফুলাত প্রায় ৮.১২৫ শতাংশ প্র’টিন থাকে। আৰু ২৫০ গ্রাম শুকান কাঠফুলাত প্রায় ১১২.৫ শতাংশমান প্র’টিন পোৱা যায়। এই সকলোবোৰ প্ৰ'টিনেই অতিকে উৎকৃষ্ট মানৰ৷ আমাৰ দেহৰ বাবে অতিকে প্রয়োজনীয় আইৰন তথা হিম'গ্লবিনৰ মাত্রা বজাই ৰখাতো কাঠফুলাই যথেষ্ট প্রয়োজনীয় ভূমিকা পালন কৰে। ইয়াৰ উপৰি উচ্চ ৰক্তচাপ, বহুমূত্ৰ, হৃদযন্ত্র ইত্যাদিৰ ৰোগত ভোগা ৰোগীৰ বাবেও মহৌষধসদৃশ এই কাঠফুলাত যথেষ্ট বেছি অনুপাতত ৰিব’ফ্লেভাইন। থাইএমাইন ইত্যাদি ভিটামিন বি মৌলৰ খাদ্যপ্রাণ পোৱা যায়। ফলিক এচিড, ভিটামিন বি১২, ভিটামিন ই আৰু এগ’ষ্ট্রেলে (egostral)ৰ উপস্থিতিও কাঠফুলাত দেখা যায়, যিসমূহ গৰ্ভৱতী মহিলা আৰু ছালৰ অসুখত ভোগা ৰোগীসকলৰ বাবে যথেষ্ট প্রয়োজনীয়।\nখাদ্য বিশেষজ্ঞসকলৰ মতে কাঠফুলাই হ’ল শাক-পাচলিৰ তালিকাত থকা আটাইতকৈ উৎকৃষ্ট খাদ্য। সমগ্র বিশ্বতে কাঠফুলা খোৱা হয়। কাঠফুলাত থকা খাদ্যৰ উপাদানসমূহৰ উপস্থিতি এনেধৰণৰ— (প্রতি ১০০ গ্রাম)\nপ্ৰ’টিন — ৩.৮ গ্রাম\nকার্বহাইড্রেট — ৫.১ গ্রাম\nচর্বি— ০.২ গ্রাম\nকেলচিয়াম — ১০ মিঃ গ্রাম\nফচফৰাচ — ১০০ মিঃ গ্রাম\nলো— ১.৫ মিঃগ্রাম\nভিটামিন— থাই এমিন, ৰিব’ফ্লেৰিন, নিয়াচিন, এচকর্বিক এচিড ইত্যাদি।\nইয়াৰ উপৰি কাঠফুলা যথেষ্ট সোৱাদযুক্ত আৰু সহজে হজমক্ষমে।\nবিষাক্ত কাঠফুলাৰ লক্ষণবোৰ\nযিবোৰ কাঠফুলা ভক্ষণযুক্ত নহয় বা বিষাক্ত সেইবোৰক টড’ষ্টল (Toadstool) বুলি কোৱা হয়। প্রায় ২০০ প্রজাতিৰ বিষাক্ত কাঠফুলা পোৱা যায়। খুব সহজতেই বিষাক্ত কাঠফুলাৰ চিনাক্তকৰণ সম্ভৱ নহয়, কাৰণ বিষাক্ত কাঠফুলা চিনাক্ত কৰিবলৈ অলপ মনোযোগৰ প্ৰয়োজন। তথাপি তলত দিয়া কথাকেইটাৰ পৰা বিষাক্ত কাঠফুলাবোৰ অলপ চিনি পাব পাৰি—\nযিবিলাক কাঠফুলাৰ গা-গছ সহজে ভাগি নাযায়, সেইবিলাক বিষাক্ত বুলি নিশ্চিন্ত হ’ব লাগে।\nখাব পৰা কাঠফুলাসমূহ সাধাৰণতে ৰ’দঘাই ঠাইত নাইবা মুকলি ঠাইত নগজে। যদিহে মুকলি বা ৰ’দ ঘাই ঠাইত গজা দেখা যায়, তেন্তে নিঃসন্দেহে তাক বিষাক্ত কাঠফুলা বুলি গণ্য কৰিব পাৰি।\nউৎকট গোন্ধযুক্ত নাইবা তীক্ষ্ণ সোৱাদযুক্ত যিকোনো কাঠফুলাই বিষাক্ত।\nযিবোৰ কাঠফুলাৰ গা-গছত আঙুঠি সদৃশ নাইবা কাপসদৃশ চিহ্ন থাকে সেইবোৰ বিষাক্ত কাঠফুলা বুলি জানিব লাগে।\nযিবোৰ কাঠফুলাৰ পাতল ৰং থাকে নাইবা গুলপীয়া যিকোনো চিহ্ন থাকে সেইবোৰো অধিক বিষাক্ত।\nপ্রায়ে দেখা যায় যে বিভিন্ন জনগোষ্ঠীয় লোক বিশেষকৈ চাহ জনগোষ্ঠীৰ লোকসকলে বিষাক্ত কাঠফুলা ভক্ষণ কৰি মৃত্যু মুখত পৰে। তেওঁলোকে মাথোঁ লক্ষ্য কৰে যে সহজে কাঠফুলাবোৰ ভাগিছে নে নতুবা কিবা উৎকট গোন্ধ আছে নেকি? কিন্তু এই দুটা লক্ষণ নাথাকিলেও কাঠফুলাজোপা যে বিষাক্ত হ’ব পাৰে তেওঁলোকে এই কথা বুজিব নোৱাৰে। গতিকে সমাজত এটা বিজ্ঞানসন্মত মানসিকতাৰ নিশ্চয়কৈ প্রয়োজন আছে যাতে পুষ্টিৰ বিকল্প হিচাপে আমাৰ জনসাধাৰণে কাঠফুলাৰ নিচিনা এটা প্রকৃতিৰ দান গ্রহণ কৰিব পাৰে। মিছা ভয় ভাব আঁতৰাই সজ্ঞানেৰে এই মহৌষধ যাতে গ্রহণ কৰিব পাৰে। এই কথাত মন দিব লাগিব সকলোৱে। আমি মনত ৰখা উচিত যে এই খেতিৰ বাবে কোনো ডাঙৰ খেতি পথাৰৰো প্রয়োজন নাই। নাই প্রয়োজন শকত পুঁজিৰো। ন্যূনতম ১০০ টকা খৰচ কৰিলেও ৫০০ টকা মান লাভ পাব পাৰি। গতিকে এনে অমূল্য খাদ্যবিধক দলিয়াই দিব পাৰি জানো ? আহক, আমি সকলোৱেই বিজ্ঞানসন্মতভাৱে কাঠফুলাক আদৰি এখন পুষ্টিকৰ সমাজ গঢ়াত আগভাগ লওঁ।\nলেখক: ভৃগুপতি হাজৰিকা, দৈনিক জনমভূমি।


কুকুৰে খোৱা কলিজাটো - দেৱ দাস\n"ঐ কি খালি? কি খালি?” বৰ্ণালীয়ে ধমক দি টিকুক সুধিলে।টিকুৱে সেমেনা সেমেনি কৰি অপৰাধীৰ দৰে নেগুৰপেলাই ডাইনিং টেবুলৰ তলত সুমাই ভয়ে ভয়ে পকাত পৰি চাই থাকিল। তাই আৰু দুবাৰ মান সুধিলে। মই আকৌ ওপৰলৈ গলোঁগৈ।\nদিৱালীৰ দিনা আবেলি ওপৰ মহলাৰ বেলকনীত বহি কিতাপ এখন চাই আছিলোঁ। পাতলকৈ দুটা এটা বʼম ফুটি আছে যদিও চাকি-বাতি জ্বলাবৰ হোৱা নাছিল। খকমক শব্দ এটা শুনি চাই দেখিলোঁ ঘৰখনৰ মোতকৈ গুৰুত্বপূৰ্ণ সদস্য টিকু মানে আমাৰ পোহনীয়া ককুৰটোৱে শকত ,চুতি, ৰঙামূলাৰ দৰে কিবা এটা বস্তু মুখৰ পৰা ওলিয়াই থৈ আকৌ খাবলৈ ধৰিছে। "এই কি খাইছ চাওঁ" বুলি ওচৰলৈ যাওঁতেই সি বস্তুটো লৈ দৌৰি তললৈ নামি গ'ল। পিছে পিছে মই। ডাইনিংৰ চকীত বহি টিভি চাই থকা বৰজীয়ৰী বৰ্ণালীক কোৱাত তাই তাক পুলিচৰ দৰে জেৰা কৰিছিল। মই চিন্তাত পৰিলোঁ,'ই কি খালে বাৰু?' জীয়ৰীয়ে তৰমুজ বা পকাঅমিতা কাটি থৈছিল নেকি সোধাত নাই বুলি ক'লে।মাংসৰ বাদে সেইবোৰ অৱশ্যে তাৰ অখাদ্যও। তেনেহলে সেইটো কি আছিল বাৰু? বহু দিনৰ আগতে এজন সাধুয়ে ক'ৰবাত কোৱা শুনিছিলোঁ, কুকুৰে হেনো দিৱালীৰ ব'মৰ শব্দতকৈ একোলৈকে ভয় নকৰে। কেতিয়াবা সিহঁতৰ কলিজাটো বোমাৰ শব্দত চিঙি ওলাই আহে আৰু তৎক্ষণাৎ খাই পেলায়। তেতিয়া বিশ্বাস নকৰিছিলোঁ। এইবাৰ ভাবিলোঁ ‘কথাটো সচাঁ আছিল নেকি বাৰু ?’\nদুবছৰ মানৰ মূৰত দিৱালীৰ আগদিনা গুৱাহাটীৰ বায়েকৰ ঘৰলৈ ফুৰিবলৈ যোৱা শ্ৰীমতী , দিৱালীৰ দুদিন পাছত পুত্ৰ আৰু সৰু জীয়ৰীসহ আজি অলপ আগতে ঘৰ পাইছিলহি।  ফ্ৰেছ হৈ শ্ৰী মতীয়ে বেগৰ পৰা জেবিজৰ মিঠাই আৰু লোকেল চিংৰা উলিয়াই মোক চাহ খাবলৈ মাতিলে। ডাইনিঙত বহি মাতৃ,কন্যা,পুত্ৰৰ পাকঘৰ উৰোৱা হাহিঁ শুনি উৰহী গছৰ ওৰ বিছাৰিলোঁ। শ্ৰী মতীয়ে হাহিঁ হাহিঁয়েই সুধিলে- “ টিকুৱে বোলে তাৰ নিজৰ কলিজাটোকে খালে হয় নে?"\n"আচৰিত কথা হে, মই এতিয়াও ভাবি নাপালোঁ আচলতে সি কি খালে!" মই চিন্তিত হৈয়ে কলোঁ। পাকঘৰত আকৌ হাহিঁৰ ৰুল । হাঁহি হাঁহি শ্ৰী মতীয়ে কলে -"আপুনি গালি পাৰে বুলি তাই ভয়তে কোৱা নাই। চাকি জ্বলাবলৈ মিঠাতেল আনিবলৈ তিনিআলিলৈ গৈ আপোনালোক দুজনে সন্ধিয়া খাবলৈ চিকেন কাটলেত দুটা আনি ডাইনিং টেবুলতে থৈছিল। কেনেবাকৈ তলত পৰাত কুকুৰৰ কলিজা হৈছিল।\nTags: অণুগল্প দেৱ দাস


Mahendra Singh Dhoni : ধোনীয়ে ভয় কৰে নেকি এইজন বলাৰলৈ ! অনুৰাগীৰ মাজত বহুল চৰ্চা– News18 Assam\n»Mahendra Singh Dhoni : ধোনীয়ে ভয় কৰে নেকি এইজন বলাৰলৈ ! অনুৰাগীৰ মাজত বহুল চৰ্চা\nUpdated:September 26, 2021, 11:52 PM IST\nMahendra Singh Dhoni : এসময়ৰ দুধৰ্ষ বেটছমেনজন বাৰে বাৰে ক্লিন ব'ল্ড হৈছে বৰুণ চক্ৰৱৰ্তী নামৰ নৱাগত স্পীনাৰজনৰ বলত ।\nLast Updated: September 26, 2021, 11:52 PM IST\nমহেন্দ্ৰ সিং ধোনী (Mahendra Singh Dhoni ) । ২২ গজৰ পিটছত বলাৰৰ বাবে সন্ত্ৰাসস্বৰূপ হৈ পৰা ধোনীৰ যেন পূৰ্বৰ সেই বেটিং বিক্ৰম হ্ৰাস পাইছে । কাৰণ এই কথা প্ৰমাণ হৈছে ২০২০ আৰু ২০২১ চনৰ আইপিএলৰ খেলসমূহত ।\nবিশেষকৈ কলকাতা নাইট ৰাইডাৰ্ছ KKR)ৰ এজন স্পীনাৰে বাৰুকৈয়ে বিপদত পেলাইছে চেন্নাই চুপাৰ কিংছৰ অধিনায়ক মহেন্দ্ৰ সিং ধোনীক । এসময়ৰ দুধৰ্ষ বেটছমেনজন বাৰে বাৰে ক্লিন ব'ল্ড হৈছে বৰুণ চক্ৰৱৰ্তী (arun Chakravarthy) নামৰ নৱাগত স্পীনাৰজনৰ বলত । যেন ধোনীক আগৰ সেই দুৰন্ত ফৰ্মত দেখা পোৱাৰ আশা ক্ষীণ হৈ পৰিছে অনুৰাগীসকলৰ বাবে ।\n২০২০ চনত ধোনীয়ে এইজন বলাৰৰ এটা অভাৰত বাউণ্ডেৰী সহ ৯ ৰাণ সংগ্ৰহ কৰাৰ পিছতে ধোনীক ক্লিন ব'ল্ড কৰি পেভিলিয়নৰ বাট দেখুৱাইছিল বৰুণ চক্ৰৱৰ্তী নামৰ এই যুৱ খেলুৱৈজনে । সেয়াই যেন আছিল আৰম্ভণি। এতিয়ালৈকে তিনিবাৰ ধোনীক আউট কৰিছে এইজন যুৱ স্পীনাৰে । চলিত চিজনত মাথো ১ ৰাণতে বৰুণ চক্ৰৱৰ্তীৰ বলত আউট হৈছে ধোনী । বহু বিশ্বত্ৰাস বলাৰক ত্ৰাহি মধূসুধন সুৱৰিবলৈ বাধ্য কৰা ধোনীয়ে এইগৰাকী যুৱ বলাৰৰ ওচৰত কিয় বাৰে বাৰে হাৰ মানিছে ক্ৰিকেট অনুৰাগীৰ বাবে সেয়া হৈ পৰিছে চৰ্চাৰ বিষয় ।\nFirst published: September 26, 2021, 11:52 PM IST


ফিলিপাইন - অসমীয়া ৱিকিপিডিয়া\n(ফিলিপাইনচৰ পৰা পুনঃনিৰ্দেশিত)\n"মাকা-ডাঅছ, মাকা-টাও, মাকাকালিকাছান এট মাকাবাঞ্চা"\n"ভগৱান, জনতা, প্ৰকৃতি, আৰু দেশৰ বাবে"\nASEAN (ডাঠ সেউজীয়া) আৰু এছিয়াত (পাতল সেউজীয়া) ফিলিপাইনৰ অৱস্থান।\nস্বীকৃত আঞ্চলিক ভাষাসমূহ\n- ৰাষ্ট্ৰপতি Rodrigo Duterte\n- উপ ৰাষ্ট্ৰপতি Leni Robredo\n- চিনেট ৰাষ্ট্ৰপতি Franklin Drilon\n- মুখ্য ন্যায়াধীশ Maria Lourdes Sereno\nস্পেইনb আৰু যুক্ট ৰাষ্ট্ৰৰ পৰা\n- স্থাপিত ২৭ এপ্ৰিল, ১৫৬৫\n- স্পেইনৰ পৰা স্বাধীন হয় ১২ জুন, ১৮৯৮\n- যুক্ট ৰাষ্ট্ৰৰ নিয়ন্ত্ৰণ ৪ জুলাই, ১৯০২\n- নিজা-চৰকাৰ ২৪ মাৰ্চ, ১৯৩৪\n- যুক্ট ৰাষ্ট্ৰৰ পৰা স্বাধীন হয় ৪ জুলাই, ১৯৪৬\n- বৰ্তমানৰ সংবিধান ২ ফ্ৰেব্ৰুৱাৰী, ১৯৮৭\n- মাটি ৩,০০,০০০ বৰ্গ কিমি (৭৩তম)\n১,১৫,৮৩১ বৰ্গ মাইল\n- জলভাগ (%) ০.৬১'"`UNIQ--ref-০০০০০০১B-QINU`"'&n ( বৰ্গ কিমি)\n- ২৭ জুলাই, ২০১৪ আনুমানিক ১০,০৬,১৭,৬৩০'"`UNIQ--ref-০০০০০০১C-QINU`"' (১২)\nজিডিপি (পিপিপি) ২০১৫ আনুমানিক\n- মুঠ $৭৫১.৭৭০ নিযুত (৩০তম)\n- জনমুৰি $৭,৪১২.২৩৬ (১১৮তম)\nজিডিপি (নামমাত্ৰ) ৩০১৫ আনুমানিক\n- মুঠ $৩৩০.২৫৯ নিযুত (৩৯তম)\n- জনমুৰি $৩,২৫৬.২৬০ (১২৪তম)\nজিনি সহগ? (২০০৯) ৪৩.০ (৪৪তম)\nমানৱ উন্নয়ন সূচক (২০১৩) ০.৬৬০ (১১৭তম)\nপেছ' (ফিলিপিন': piso) (₱) (PHP)\n- গ্ৰীষ্মকালীন (ডিএছটি) নিৰ্ণয় কৰা হোৱা নাই (ইউটিচি+৮)\nফিলিপাইন ( i/ˈfɪlɨpiːnz/), চৰকাৰী ভাৱে ফিলিপাইন গণৰাজ্য বোলা হয়, হ'ল পশ্চিম প্ৰসান্ত মহাসাগৰত অৱস্থিত দক্ষিণপূৱ এচিয়াৰ এখন দ্বীপৰাষ্ট্ৰ। ৰাষ্ট্ৰখন ৭,১০৭টা দ্বীপেৰে গঠিত, লুজম, ৱিছায়াছ, আৰু মিন্দানাও নামেৰে তিনিটা প্ৰধান ভৌগোলিক অঞ্চলত ভাগ কৰা হৈছে।. ৰাজধানী হ'ল মনিলা আৰু সৰ্বাধিক জনবহুল নগৰ হ'ল কুৱেজন; দুয়োখন মেট্ৰ' মনিলাৰ অন্তৰ্গত।\n1.1 পূৰ্ব-স্পেনিছ কাল\n1.2 স্পেনিছ কাল\n1.3 আমেৰিকান কাল\nপূৰ্ব-স্পেনিছ কাল[সম্পাদনা কৰক]\nফিলিপাইনৰ আদি অধিবাসী নেগ্ৰিত জাতিৰ লোকসকল প্ৰায় ৩০ হাজাৰ বছৰ পূৰ্বে বোৰ্নিঅ আৰু সুমাত্ৰা দ্বীপৰ পৰা আহিছিল। দক্ষিণৰ পৰা মালয় জাতিৰ লোক ইয়ালৈ আহিছিল। ৯ম শতিকাত চীনা ব্যৱসায়ী সকলো ইয়ালৈ আহে আৰু বসতি স্থাপন কৰে। স্পেনিছসকল অহাৰ আগলৈকে মালয়সকলেই ইয়াৰ প্ৰধান জাতি আছিল।\nস্পেনিছ কাল[সম্পাদনা কৰক]\n১৫২১ চনত পৰ্তুগীজ অভিযাত্ৰী ফেৰ্দিনান্দ মাগেলান ফিলিপাইনলৈ আহে আৰু স্পেইনৰ হৈ দ্বীপটো দাবী কৰে। কিন্তু তেওঁ ইয়াত বেছিদিন নাথাকে। পৰবৰ্তী কালত স্পেনীয় শক্তিয়ে লাহে লাহে প্ৰভাৱ বিস্তাৰ কৰে আৰু খ্ৰীষ্টধৰ্মৰ পতন ঘটায়।\n১৮১০ চনত মেক্সিকোে স্পেইনৰ পৰা স্বাধীনতা ঘোষণা কৰাৰ আগলৈকে ফিলিপাইনৰ দ্বীপ সমূহ স্পেনিছ উত্তৰ আমেৰিকাৰ অধীনত আছিল আৰু ফিলিপাইন আৰু উত্তৰ আমেৰিকাৰ মাজত উল্লেখযোগ্য ভাবে যাতায়াত আছিল। লুসন দ্বীপৰ মনিলা নগৰক কেন্দ্ৰ কৰি স্পেনিছ ঔপনিৱেশিক ব্যবস্থা গঢ়ি উঠিছিল আৰু ইয়াৰ লোকসকল লাহে লাহে ৰোমান ক্যাথলিক ধৰ্মলৈ ধৰ্মান্তৰিত হবলৈ আৰম্ভ কৰিছিল। কেন্দ্ৰীয় ফিলিপাইন আৰু লুসন দ্বীপৰ বাদে অন্য অঞ্চল, যেনে মিন্দানাও দ্বীপত স্পেনিছ প্ৰভাব কম আছিল।\nদীৰ্ঘ স্পেনিছ শাসনৰ সময়ত বহু বিপ্লব ঘটে। ১৯শ শতিকাৰ শেষৰ ফালে ইউৰোপত শিক্ষিত ফিলিপিনোসকলে স্পেনিছ শাসনৰ বিৰুদ্ধে প্ৰতিবাদ গঢ়ি উঠে আৰু ফিলিপিনো সকলৰ মাজত জাতীয়তাবাদৰ উন্মেষ ঘটে। ১৮৯৮ চনত স্পেনিছ-আমেৰিকান যুদ্ধত আমেৰিকান বাহিনীয়ে মনিলা উপসাগৰত স্পেনিছ নৌবাহিনীক পৰাজিত কৰে। চীনা-শব্দোদ্ভভ ফিলিপিনো নেতা এমিলিও আগিনালদোএ সেই বছৰৰ ১২ই জুনত ফিলিপাইনক স্পেইনৰ পৰা স্বাধীন বুলি ঘোষণা কৰে।\nআমেৰিকান কাল[সম্পাদনা কৰক]\n[[স্পেনিছসকলক]] পৰাজিত কৰি আমেৰিকান সকলে ফিলিপাইনক নিজৰ দখললৈ নিয়ে। স্পেইনে পেৰিছ শান্তি চুক্তিমতে ফিলিপাইনক আমেৰিকা যুক্তৰাষ্ট্ৰৰ হাতত অৰ্পণ কৰে। কিন্তু ১৮৯৯ চনত আমেৰিকান শাসনৰ বিৰুদ্ধেও ফিলিপিনোসকলে বিদ্ৰোহ আৰম্ভ কৰে। সেই বছৰত বিক্ষিপ্ত আমেৰিকান-ফিলিপিনো যুদ্ধত বহু হাজাৰ ফিলিপিনো আৰু আমেৰিকান সেনা নিহত হয়। ১৯০২ চনত ফিলিপাইনত শান্তি প্ৰতিষ্ঠিত হয়।\n↑ "Republic act no. 8491". Republic of the Philippines. http://www.gov.ph/1998/02/12/republic-act-no-8491/। আহৰণ কৰা হৈছে: March 8, 2014.\n↑ "Philippines in Figures 2014". National Statistics Office. http://web0.psa.gov.ph/sites/default/files/2014%20PIF.pdf। আহৰণ কৰা হৈছে: November 16, 2014.\n↑ "Based on the official mapping authority of the Philippines (as of 201)". Namria.gov.ph. http://www.namria.gov.ph/philGeo.aspx। আহৰণ কৰা হৈছে: 2013-05-04.\n↑ "East & Southeast Asia :: Philippines". The World Factbook. প্ৰকাশক Washington, D.C.: Author: Central Intelligence Agency. October 28, 2009. https://www.cia.gov/library/publications/the-world-factbook/geos/rp.html। আহৰণ কৰা হৈছে: November 7, 2009.\n↑ Philippine population officially hits 100 million\n↑ 6.0 6.1 6.2 6.3 "Philippines". International Monetary Fund. http://www.imf.org/external/pubs/ft/weo/2014/02/weodata/weorept.aspx?pr.x=54&pr.y=9&sy=2012&ey=2019&scsm=1&ssd=1&sort=country&ds=.&br=1&c=566&s=NGDPD%2CNGDPDPC%2CPPPGDP%2CPPPPC&grp=0&a=। আহৰণ কৰা হৈছে: October 2014.\n↑ Lucas, Brian (August 2005). "Which side of the road do they drive on?". http://www.brianlucas.ca/roadside/। আহৰণ কৰা হৈছে: February 22, 2009.\n"https://as.wikipedia.org/w/index.php?title=ফিলিপাইন&oldid=229413"ৰ পৰা সংকলিত\nএই পৃষ্ঠাখন ২১ মে’, ২০২০ তাৰিখে ১৭:৩৯ বজাত অন্তিম সংশোধন কৰা হৈছিল।


শিক্ষানীতি ২০২০: তথ্যসমৃদ্ধ সমালোচনাৰে বিশদ অবলোকন - Prangon\nশিক্ষানীতি ২০২০: তথ্যসমৃদ্ধ সমালোচনাৰে বিশদ অবলোকন\nসুদৰ্শন কৌশিক শৰ্মা\nএবাৰ এগৰাকী নিয়োগ-প্ৰাৰ্থীক এটা দ্বীপলৈ পাদুকা (চেণ্ডেল)ৰ ব্যৱসায়িক সম্ভাৱনা নিৰীক্ষণ কৰিবলৈ পঠোৱা হ’ল। প্ৰায় ১ লাখ জনসংখ্যা থকা দ্বীপটোত এজনেও পাদুকাৰ ব্যৱহাৰ নকৰা দেখি তেওঁ ঘূৰি আহি নিযুক্তি প্ৰদান কৰোঁতাক আশাহত হোৱাৰ কথা জনালে। দ্বিতীয়জনে কিন্তু ঘূৰি আহি ক’লে যে যিহেতু এজনেও পাদুকা নিপিন্ধে গতিকে আমাৰ ব্যৱসায় ৰমৰমীয়া হ’ব। বিনাদ্বিধাই তেওঁৰ কপালৰ পৰা নিবনুৱাৰ মোহৰ আতঁৰিল। নতুন ৰাষ্ট্ৰীয় শিক্ষানীতি ২০২০ৰ ক্ষেত্ৰতো কথাটো সদৃশাত্মক। ধনাত্মক দৃষ্টিভঙ্গীৰে দৃষ্টিপাত কৰিলে সংশয়ৰ মাজত সম্ভাৱনা আৰু ঋণাত্মক দৃষ্টিভঙ্গীৰে আলোকপাত কৰিলে অনতিবিলম্বে তাত নিৰাশা দেখিব! যি নহওক সংশয়ৰ সময়তে আশাৰ বতৰা লৈ কেন্দ্ৰীয় কেবিনেটে গৃহীত কৰিলে নতুন ৰাষ্ট্ৰীয় শিক্ষানীতি ২০২০।\nসৰ্বপ্ৰথমে প্ৰণিধানযোগ্য কথাটো হৈছে শিক্ষাগ্ৰহণৰ স্তৰবিন্যাস পূৰ্বৰ ১০+২ৰ সলনি এতিয়াৰ পৰা ৫+৩+৩+৪ আৰ্হিত হ’ব। তাৰেও আকৌ প্ৰথম ভাগটো ৩+২ত ভাগ কৰিছে। অৰ্থাৎ শিশুক ৩ৰ পৰা ৬ বছৰলৈ প্ৰাক-প্ৰাথমিক শিক্ষা আৰু ৬ৰ পৰা ৮ বছৰলৈ প্ৰাথমিক শিক্ষা প্ৰদান কৰা হ’ব। শিক্ষা প্ৰদানৰ মাধ্যম পঞ্চম শ্ৰেণীপৰ্যন্ত মাতৃভাষা/স্থানীয় ভাষাত হ’ব। ষষ্ঠ শ্ৰেণীৰ পৰা বৃত্তিমূলক শিক্ষা, শিশুৰ বাবে ৩৬০° সামগ্ৰিক বিকাশ কাৰ্ডৰ ব্যৱস্থা, ৮ম শ্ৰেণীলৈ বিকল্প ভাষা হিচাপে ইংৰাজীৰ উপলব্ধতা, প্ৰাথমিক সাক্ষৰতা আৰু গাণিতিক শিক্ষাৰ ব্যৱস্থা, শিক্ষকৰ বাবেও ৰাষ্ট্ৰীয় পেশাগত মানদণ্ডৰ ব্যৱস্থা; লগতে বিজ্ঞান, কলা আৰু বাণিজ্য শাখাৰ, পাঠ্যক্ৰম আৰু সহ-পাঠ্যক্ৰম, একাডেমিক আৰু বৃত্তিমূলক শিক্ষাৰ অনমনীয় পাৰ্থক্য প্ৰত্যাহাৰ, ষষ্ঠ শ্ৰেণীৰ পৰাই কোডিঙ তথা বৃত্তিমূলক শিক্ষাৰ দিহা, প্ৰতীকী ভাষা(দিব্যাঙ্গসকলৰ ভাষা) মানসম্পন্ন(standardizasion) কৰাৰ সিদ্ধান্ত, ১০০খন বিদেশী শ্ৰেষ্ঠ বিশ্ববিদ্যালয়ৰ ভাৰতত কেম্পাছ স্থাপন কৰাৰ অনুমতি, আদিবোৰ হ’ল শিক্ষানীতিত সন্নিবিষ্ট কেতবোৰ বৃহৎ পৰিবৰ্তন। লগতে সাম্প্ৰতিক সময়ৰ অনলাইন শিক্ষাব্যৱস্থাৰ অভূতপূৰ্ব উত্থানৰ প্ৰতি লক্ষ্য ৰাখি অনলাইন শিক্ষাৰ বিশেষ ব্যৱস্থা গ্ৰহণৰ সমান্তৰালকৈ অনলাইন পাঠ্যক্ৰম ৮টা স্থানীয় ভাষাত উপলব্ধ কৰোৱাৰ সিদ্ধান্তও লোৱা হৈছে। গৱেষণাত যথেষ্ট গুৰুত্ব আৰোপ কৰাৰ লগতে ১৯৬৪ চনৰ কোঠাৰী আয়োগৰ পৰামৰ্শ গ্ৰহণ কৰি মুঠ ঘৰুৱা উৎপাদনৰ ৬% শিক্ষাখণ্ডত বিনিয়োগৰ সিদ্ধান্ত গ্ৰহণ কৰা হৈছে। উক্ত শিক্ষানীতিৰ কিন্তু কিছু সিদ্ধান্তৰ অন্তৰ্নিহিত তাৎপৰ্য যথেষ্ট গুৰু-গম্ভীৰ।\nএতিয়াপৰ্যন্ত পৰিচালিত পৰীক্ষা-নিৰ্ভৰ শিক্ষাব্যৱস্থাটোৰ যৎপৰোনাস্তি সংস্কাৰ সাধনৰ প্ৰয়াস উক্ত শিক্ষানীতিত দৃশ্যমান।এতিয়ালৈকে আমাৰ হোৱা অভিজ্ঞতাই আনুষ্ঠানিক শিক্ষা আৰু জীৱিকাৰ সম্পৰ্কহীনতাকে প্ৰমাণ কৰি আহিছে। হাতৰ কাম শিকোৱাত ই ব্যৰ্থ প্রমাণিত হৈ আহিছে। উদাহৰণস্বৰূপে ভাৰতত অজস্ৰ বৈদ্যুতিক অভিযন্তা আছে কিন্তু ইলেক্ট্রিশ্যান তেনেই নগণ্য। পঞ্চম শ্ৰেণীপৰ্যন্ত বহু শিশুৱে প্ৰাথমিক যোগ-বিয়োগপৰ্যন্ত কৰিবলৈকে সক্ষম নহয়। সেয়ে এই আটাইবোৰ সমস্যাৰ পৰিপ্ৰেক্ষিতত কিছুমান বিশেষ কাৰ্যপন্থা অৱলম্বনৰ দিহা কৰা হৈছে। ‘শিক্ষাৰ অধিকাৰ আইন’ ৩ বছৰৰ পৰা ১৮ বছৰ পৰ্যন্ত বলৱৎ কৰাৰ কথা ভবা হৈছে। মধ্যাহ্ন ভোজনৰ লগতে প্ৰাত-আহাৰৰ ব্যৱস্থা থাকিব। কোনো শিক্ষাৰ্থীয়ে যাতে বিদ্যাৰ নামত কেৱল ‘চাৰ্টিফিকেট’ এখন নলৈ বৰং সঁচা অৰ্থত কোনো বিদ্যা লৈ বিদ্যালয়ৰ দেওনা পাৰ হয় তাৰ বাবে ষষ্ঠ শ্ৰেণীৰ পৰাই বৃত্তিমূলক শিক্ষাৰ প্ৰচলনৰ কথা উল্লেখিত হৈছে। যুগৰ সৈতে ফেৰ মাৰিব পৰাকৈ ষষ্ঠ শ্ৰেণীৰ পৰাই কোডিঙৰ শিক্ষা প্ৰদান কৰা হ’ব। যিহেতু শিশুৰ শিক্ষা গ্ৰহণৰ বাবে মাতৃভাষাই শ্ৰেষ্ঠ মাধ্যম গতিকে পঞ্চম শ্ৰেণীপৰ্যন্ত তথা পাৰ্যমানে অষ্টম শ্ৰেণী আৰু পাছতো মাতৃভাষা বা স্থানীয়ভাষা অথবা আঞ্চলিক ভাষাত শিক্ষাদান কৰাৰ পোষকতা কৰিছে (ই বাধ্যতামূলক নহয়)। নৱম শ্ৰেণীৰ পৰা দ্বাদশ শ্ৰেণীলৈ ষান্মাসিক ব্যৱস্থা প্ৰৱর্তিত হ’ব। মূল বা গুৰুত্বপূৰ্ণ বাৰ্ষিক পৰীক্ষা ক্ৰমে তৃতীয়, পঞ্চম, অষ্টম আৰু দ্বাদশ শ্ৰেণীত অনুষ্ঠিত কৰা হ’ব। পাঠ্যপুথিৰ তথ্য মুখস্থ কৰি পৰীক্ষাৰ দেওনা পাৰ হোৱাৰ বিপৰীতে শিখ্যাৰ্থীৰ ‘holistic growth’ অৰ্থাৎ সামগ্ৰিক বিকাশত গুৰুত্ব প্ৰদান কৰা হ’ব। কেৱল পৰীক্ষাৰ দিনা শিক্ষাৰ্থীৰ জ্ঞান পৰিমাপন কৰাৰ সলনি ‘robust internal assessment’ৰে শিক্ষাৰ্থীজনক জুখি চোৱা হ’ব। শিক্ষাৰ্থী বিকাশ কাৰ্ডৰ জৰিয়তে স্ব মূল্যাংকন ব্যৱস্থাৰো দিহা কৰা হৈছে।\nউচ্চ শিক্ষাৰ ক্ষেত্ৰতো ব্যাপক সংস্কাৰ সাধন কৰা হ’ব। মহাবিদ্যালয়সমূহত স্নাতক পাঠ্যক্ৰম তিনিৰ লগতে চাৰি বছৰীয়া কৰা হ’ব। এই চাৰি বছৰীয়া স্নাতক পাঠ্যক্ৰমৰ ব্যৱস্থাৰ কথা পোনতে আজিৰ পৰা সাত বছৰ আগতে দিল্লী বিশ্ববিদ্যালয়ৰ প্ৰাক্তন উপাচাৰ্য দীনেশ সিঙে উনুকিয়াইছিল। চাৰি বছৰীয়া পাঠ্যক্ৰমত একাধিক প্ৰৱেশ-প্ৰস্থানৰ ব্যৱস্থা থাকিব। এবছৰ পঢ়িলে প্ৰমাণপত্ৰ, দুবছৰ পঢ়িলে ডিপ্ল’মা, তিনি বছৰ পঢ়িলে সাধাৰণ স্নাতক ডিগ্ৰী আৰু চাৰিবছৰ পঢ়িলে গৱেষণাপ্ৰভূত সন্মানসহ স্নাতক অর্জনৰ পথ প্ৰশস্ত হ’ব। এইধৰণে ডিগ্ৰী অর্জন কৰা শিক্ষাৰ্থীয়ে এবছৰীয়া স্নাতকোত্তৰ পাঠ্যক্ৰম অধ্যয়ন কৰি গৱেষণাৰ দিশত আগবাঢ়িব পাৰিব। অতদিনে বিদেশী ৰাষ্ট্ৰৰ উচ্চ শিক্ষানুষ্ঠানত আমাৰ তিনিবছৰীয়া ডিগ্ৰী পাঠ্যক্ৰমক স্বীকৃতি দিয়া নহৈছিল, এতিয়াৰ পৰা এই সমস্যাৰ অৱসান হ’ব। লগতে সততে দেখিব পোৱা এটি ঘটনা হৈছে যে কোনো শিক্ষাৰ্থীয়ে যদি সময়মতে স্নাতক পৰ্যায়ৰ চূড়ান্ত পৰীক্ষা দিবলৈ অপাৰগ হয় তেন্তে তেওঁ ডিগ্ৰী লাভৰ পৰা বঞ্চিত হয়। কিন্তু যিহেতু এতিয়াৰ পৰা একাধিক প্ৰৱেশ-প্ৰস্থানৰ ব্যৱস্থা উপলব্ধ হ’ব গতিকে কোনো শিক্ষাৰ্থীয়ে অনিবাৰ্য কাৰণত স্নাতক শিক্ষা নিৰ্দিষ্ট সময়ৰ ভিতৰত সাং কৰিব নোৱাৰিলেও পাছত আকৌ তাক সম্পূৰ্ণ কৰিব পাৰিব। লগতে ‘credit transfer’ ব্যৱস্থাৰ ফলত নিৰ্দিষ্ট বিষয় এবছৰ পঢ়ি অসন্তুষ্ট হ’লে শিক্ষাৰ্থীয়ে পাছৰ বছৰ স্নাতক দ্বিতীয় বৰ্ষত পোনে পোনে আন বিষয়ত প্ৰৱেশ কৰিব পাৰিব। বিজ্ঞান/কলা/বাণিজ্য শাখাৰ অনমনীয় পাৰ্থক্য বিলুপ্তিৰ ফলত শিক্ষাৰ্থীৰ বিষয় নিৰ্বাচনৰ স্বতন্ত্ৰতা বৃদ্ধি অনিবাৰ্য। ভাৰতীয় প্ৰশাসনিক পৰীক্ষাৰ ক্ষেত্ৰত আমি দেখিবলৈ পাও যে কোনো অভিযন্তাইও নৃ:তত্ত্ব বিষয় অধ্যয়ন কৰি প্ৰশাসনিক বিষয়া হ’ব পাৰিছে। সেইফালৰ পৰাও শাখাগত সীমালঙ্ঘন এক অতি যোগাত্মক চিন্তাৰ ফচল। যিহেতু ১০০খন শ্ৰেষ্ঠ বিদেশী বিশ্ববিদ্যালয়ক ভাৰতত চৌহদ স্থাপন কৰাৰ অনুমতি প্ৰদান কৰা হ’ব গতিকে প্ৰতিযোগিতাৰ দ্ৰুত বৃদ্ধিৰ ফলশ্ৰুতিত গুণগত মান বৃদ্ধিৰ সম্ভাৱনা আছে।\nনতুন শিক্ষানীতিৰ সম্ভাৱ্য আসোঁৱাহসমূহো কিন্তু যুক্তিৰে ফঁহিয়াই চোৱাৰ প্ৰয়োজনীয়তা আছে। ভাৰতত অতীজৰে পৰা চলি অহা এটা গুজৱ হৈছে কথা আৰু কামৰ সাদৃশ্যহীনতা। গতিকে শিক্ষানীতিৰ ঋণাত্মক দিশসমূহ, বৰ্তমানৰ আন্তঃগাঁথনিত তাৰ ব্যৱহাৰিক সম্ভাৱনা তথা সুন্দৰ কল্পনা আৰু ৰূঢ় বাস্তৱৰ পাৰ্থক্য তন্ন-তন্নকৈ বিশ্লেষণ কৰাৰ খুবেই প্ৰয়োজন।\nধৰা হ’ল আপুনি এখন অত্যাধুনিক বিলাসী গাড়ী কিনিছে। উদাহৰণস্বৰূপে ফেৰাৰী। গাড়ী চলোৱাৰ বিদ্যা অবিহনে কিন্তু আপুনি সেয়া চলাব নোৱাৰিব, চলালেও দুৰ্ঘটনা সংঘটিত হোৱাৰ সম্ভাৱিতা ১০০%। তদুপৰি উজনিৰ নামবৰ হাবিৰ মধ্যাংশৰে ধাবিত গাঁতেৰে মানে বাটেৰে অথবা নামনি অসমৰ ট্ৰেক্টৰে নেফানেফ কৰা কোনো পথত উক্ত বাহনখন ফোঁ-ফোঁৱাই চলাই নিম বুলি ভবা কথাটো বৃথাস্বপ্ন হে হ’ব মাথোঁ! একেধৰণে নতুন শিক্ষানীতিখনক অত্যাধুনিক গাড়ীৰ সৈতে ৰিজাই চালে বিষয় সম্পৰ্কিত জটিলতাসমূহ অধিক বোধগম্য হ’ব। এয়া তিক্ত সত্য যে ভাৰতৰ শিক্ষাখণ্ডৰ অৱস্থা পুতৌজনক, পয়ালগা। কেইখনমান মহানগৰৰ কৌটিটকীয়া ব্যক্তিগত শিক্ষানুষ্ঠানক বাদ দি যেতিয়াই আপুনি চৌপাশৰ শিক্ষানুষ্ঠানসমূহৰ বিশেষকৈ চৰকাৰী শিক্ষানুষ্ঠানসমূহৰ ভগ্নপ্ৰায় আন্তঃগাঁথনি লক্ষ্য কৰিব তেতিয়াই উক্ত শিক্ষানীতি অতিমাত্ৰা কাল্পনিক বুলিও ভাব হ’ব পাৰে! বাস্তৱ ক্ষেত্ৰত তাৰ প্ৰয়োগ এতিয়াও বহুদূৰ বুলি সংশয় উপজিব পাৰে! উক্ত শিক্ষানীতি সফল হ’বলৈ হ’লে আন্তঃগাঁথনিৰ উন্নয়ন এক কথাত পূৰ্বচৰ্ত। লগতে অতীব প্ৰাসংগিক বিষয়টোৱেই হৈছে তাৰ কাৰ্যকৰীকৰণ। সেয়া বহুলাংশে নিৰ্ভৰ কৰিব দায়িত্ব-ন্যস্ত বিষয়ববীয়াৰ ওপৰত। দুৰ্নীতি-অনিয়মৰ এটা মাত্ৰ ঘটনাতে শিক্ষাখণ্ডত চিৰাল ফাঁট মেলি ধ্বংসমুখী বান অহাৰ দুৰ্ভাৱনাও নাকচ কৰিব নোৱাৰি। গতিকে আঁচনি কাৰ্যকৰীকৰণৰ দিশত প্ৰতিটো খোজতেই হ’ব লাগিব অত্যধিক সচেতন আৰু সতৰ্ক।\nশিক্ষানীতিৰ ওপৰত আৰোপিত প্ৰথম অভিযোগ হৈছে তাত কি হ’ব সেয়া স্পষ্ট কিন্তু কেনেকৈ হ’ব সেয়া ধূসৰ! কেইটামান জাকত জিলিকা শব্দৰ ব্যৱহাৰে সেই কৰ্মৰ কৃতকাৰ্যতা নিৰূপণ নকৰে। যদি ষষ্ঠ শ্ৰেণীৰ পৰা কোডিং শিক্ষা দিয়া হ’ব তেন্তে তাৰ আগতেই ইংৰাজী ভাষাৰ প্ৰাথমিক জ্ঞান থকাটো অপৰিহাৰ্য। কিন্তু সেয়া জানো শিক্ষানীতিয়ে নিশ্চিত কৰে?বৰ্তমান কালত ইংৰাজীত শিক্ষাদান নকৰিলেও ইংৰাজীৰ শিক্ষা দিয়াটো প্ৰয়োজনীয়। উদাহৰণস্বৰূপে অসম জাতীয় বিদ্যালয়ৰ শিক্ষণৰ মাধ্যম অসমীয়া। কিন্তু তৃতীয় শ্ৰেণীৰ পৰা (এতিয়া দ্বিতীয়ৰ পৰাই) ইংৰাজী ভাষাৰ শিক্ষা দিয়া হয় তথা পঞ্চমৰ পৰা অষ্টম শ্ৰেণীলৈ হিন্দী ভাষাৰ জ্ঞান দিয়া হয়। অৰ্থাৎ ত্ৰি-ভাষা সূত্ৰ ইতিমধ্যে তাত সুন্দৰকৈ কাৰ্যক্ষম হৈ আছে। শিক্ষানীতিৰ ত্ৰি-ভাষাৰ নিয়মমতে কিন্তু দুটা ভাষা ভাৰতীয় হ’ব লাগিব আৰু সংস্কৃত ভাষা প্ৰত্যেক শ্ৰেণীতে উপলব্ধ হ’ব। ই বক্রপথেৰে সংস্কৃত অথবা হিন্দী জাপি দিয়াৰ চেষ্টা নহয় নে? স্মৰণযোগ্য যে শিক্ষা বিষয়টো ভাৰতৰ সংবিধানৰ সমৱৰ্তী সূচীৰ অন্তৰ্গত। সংগবিধান প্ৰণয়নৰ সময়ত কিন্তু ই ৰাজ্যিক সূচীৰ অধীনত হে আছিল। এইবাৰ শিক্ষা সম্পূৰ্ণৰূপে কেন্দ্ৰীয় চৰকাৰৰ হাতলৈ নিয়াৰ কুচকাৱাজ চলিছে নেকি? আমি যদি কানাডা দেশলৈ মন কৰো তেন্তে দেখিম যে তাত কোনো কেন্দ্ৰীয় শিক্ষামন্ত্ৰীয়েই নাই। ৰাজ্য অনুযায়ী শিক্ষা মন্ত্ৰণালয় পৃথক। যিখন ভাৰতবৰ্ষৰ বিবিধতা সকলো ক্ষেত্ৰতে পৰিদৃশ্যমান সেইখন ভাৰতবৰ্ষত অত্যধিক কেন্দ্ৰীয়কৰণ এটি আত্মঘাতী গ’ল। নতুন শিক্ষানীতি মতে উচ্চ শিক্ষাৰ বাবে এখনেই নিয়ন্ত্ৰক কমিটি থাকিব আৰু সমগ্ৰ ভাৰতত এটাই উচ্চ শিক্ষাৰ নিমিত্তে প্ৰৱেশিকা পৰীক্ষা অনুষ্ঠিত হ’ব। ‘Uniformity can beacause of disruption’। এইক্ষেত্ৰত আপ্ত বাক্যষাৰী শুদ্ধ প্ৰমাণিত হ’লে অথন্তৰ অনিবাৰ্য। কলেজসমূহৰ ক্ষেত্ৰত বিত্তীয় স্বতন্ত্ৰতাৰ কথা লিখা আছে। কিন্তু ইয়াৰ অত্যন্ত বিৰূপ প্ৰভাৱ পৰিব পাৰে। যদি এখন কলেজৰ সমস্ত খৰছৰ ভাৰ শিক্ষাৰ্থীৰ মাচুলৰ ওপৰত প্ৰতিষ্ঠিত হয় তেন্তে শিক্ষা এক বিলাসী পণ্য হৈ উঠিব যাক দৰিদ্ৰজনে গ্ৰহণ কৰাৰ পৰা বিৰত থাকিবলগীয়া হ’ব। তদুপৰি কলেজ/বিশ্ববিদ্যালয়ৰ প্ৰদৰ্শনৰ ওপৰত ভিত্তি কৰিহে যিহেতু চৰকাৰী অনুদান দিয়া হ’ব গতিকে চৰকাৰ বিতুষ্ট হোৱা মাত্ৰকে অনুদান প্ৰদানত বিলম্বকে আদি কৰি বিভিন্ন সমস্যাই গা কৰি উঠিব পাৰে। ধৰি অনা বনৰীয়া পক্ষী এটাক বৃহৎ সজাত ৰাখিলে বুলিয়েই যদি ‘autonomy’ দিয়া বুলি সদম্ভে ঘোষণা কৰা হয় সেয়া হ’ব কেৱল মিথ্যা। ইয়াৰোপৰি এটা বিশেষ দফাত গৱেষণাৰ বিষয় নিৰ্বাচনৰ ক্ষেত্ৰত প্ৰধানমন্ত্ৰীৰ নেতৃত্বত গঠিত কেন্দ্ৰীয় কমিটিয়ে গৱেষণাৰ বিষয়টো গ্ৰাহ্য কৰিব বুলি লিখা আছে। ই এক ভয়ংকৰ কথা।\nবিষয়টো অসমৰ পৰিপ্ৰেক্ষিতত চালে আমি অধিক সচেতন হোৱাটো যুগুত। কিয়নো অসমৰ শিক্ষাৰ পৰিবেশ ধূসৰিত। মাত্ৰ এগৰাকী শিক্ষকেৰে পৰিচালিত শিক্ষানুষ্ঠান হাজাৰৰ ঘৰত। ইয়াত প্ৰতিটো বিষয়ৰে বিষয় শিক্ষক পোৱাটোৱেই এক দুৰূহ কাৰ্য। তেনেস্থলত ইচ্ছানুসৰি বিষয় নিৰ্বাচনৰ স্বাধীনতা তথা কোডিং, বৃত্তিমূলক শিক্ষা আদিবোৰ কথা আঁচনিৰ পাততেই সীমাবদ্ধ হ’ব বুলি ভয় হয়। অসম চৰকাৰে ইতিমধ্যে অৱশ্যে এখন কমিটি গঠন কৰি দিছে যিয়ে শিক্ষানীতি কাৰ্যকৰীকৰণ সন্দৰ্ভত নীতি প্ৰস্তুত কৰিব। এইক্ষেত্ৰত অসমৰ বৰেণ্য শিক্ষাবিদসকলে উচিত মতামত আগবঢ়াই শিক্ষাৰ পোহৰেৰে সমগ্ৰ অসম আলোকিত কৰাৰ সম্পূৰ্ণ প্ৰয়াস কৰিব বুলি আশাবাদী।\nঅসমৰ বাসিন্দা হিচাপে “বিশ্বমানৰ ২০খন প্ৰসিদ্ধ শিক্ষানুষ্ঠান” স্থাপন কার্যসূচীত যাতে অসমৰো দুই-এক শিক্ষানুষ্ঠান সামৰি লোৱা হয় সেয়াই আশা কৰিছোঁ।\nএতিয়া কথা হ’ল চৰকাৰখনক সাউতকৈ বিশ্বাস কৰিবলৈ টান যদিও নতুন শিক্ষানীতি খুব ধনাত্মক প্ৰতীয়মান হৈছে। তথাপি আন্ত:গাথঁনি নির্মাণ আৰু আঁচনি কাৰ্যকৰীকৰণৰ ওপৰত হে ইয়াৰ সফলতা নিৰ্ভৰ কৰিব। আমি পাহৰি যাব নালাগিব সৌৰভ কুমাৰ চলিহাৰ কথা, ‘এয়া একবিংশ শতিকা, ধেমালি নহয়’।\nঅৰুণাভ হাজৰিকা September 1, 2020 At 1:42 pm\nসুন্দৰ সুদৰ্শন দা…তথ্যপূৰ্ণ ভাল লাগিল পঢ়ি✨\nসুদৰ্শন কৌশিক শৰ্মা September 2, 2020 At 8:57 pm\nবহুত বহুত ধন্যবাদ অৰুণাভ…\nঅপৰ্ণা September 1, 2020 At 2:21 pm\nDolly Das September 1, 2020 At 8:31 pm\nপঢ়ি ভাল লাগিল সুদৰ্শন ????\nসুদৰ্শন কৌশিক শৰ্মা September 2, 2020 At 8:59 pm\nআন্তৰিক কৃতজ্ঞতা জ্ঞাপন কৰিলোঁ…\nBarnil Medhi September 2, 2020 At 10:44 am\nনতুন শিক্ষা নীতিৰ ওপৰত এক সুন্দৰ বিশ্লেষণ। লেখাটোৱে চিন্তাৰ এক সুন্দৰ তথা গুৰুত্বপূৰ্ণ খোৰাক দিলে।\nসুদৰ্শন কৌশিক শৰ্মা September 2, 2020 At 9:00 pm\nবহুত বহুত ধন্যবাদ বৰ্ণিল। তোমাৰ মন্তব্যত আপ্লুত হৈছোঁ।\nRiki ahmed September 2, 2020 At 11:38 pm\nসুন্দৰকৈ বিশ্লেষণ কৰিছা সুদৰ্শন দা। প্ৰৱন্ধটোত ধনাত্মক আৰু ঋণাত্মক দুয়োটা দিশেই সুন্দৰ ভাৱে ফুটাই তুলিছা।\nসুদৰ্শন কৌশিক শৰ্মা September 5, 2020 At 6:53 pm\nবহুত ধন্যবাদ। সাধ্যনুসৰি সামান্য চেষ্টা হে মাথোঁ।\nপ্ৰাসংগিক জ্ঞানদীপ শইকীয়া - August 2, 2021 0\nস্পেনিচ টুৰিজিম প্ৰম'চন এজেঞ্চিৰ সহ- প্ৰজোজনাত ২০১১ বৰ্ষত বলিউদত মুক্তি পাইছিল স্পেইনৰ পটভূমিত নিৰ্মিত চলচ্চিত্ৰ "জিন্দেগী না মিলেগী দোবাৰা"।বাণিজ্য সফল এই...


পৃষ্ঠা:ফকৰাৰ থুন্‌পাক.pdf/৩৫ - ৱিকিউৎস\nসেওঁতা ফালি ফালি মৰ’। আমি গোটেই জীৱনটোত সেওঁতা ফালিয়েই আছোঁ। আনক সন্তুষ্ট কৰিবলৈকে নহয় জানো? বুজিছা, আমি ক’ত লাগিব নালাগে কোৱাচোন। “নাখাওঁ তাইৰ হাতে ভাত, ঘুৰি ঘুৰি তাইতেহে হাত’। তথাপি পুৰুষসকল ওপৰত। —“এই আজলীজনীৰ খবৰ পোৱানে? মই অৱশ্যে খবৰ লোৱা নাই দেই।”\n—“ব’লা ব’লা। মৃণালিনী আৰু মাখনী মাহীকো পাৰিলে লৈ যাম।”\nতেওঁলোক ওলাই গ'ল। অলপ দূৰ গৈয়ে নিৰলাক দেখিলে। তায়ে মাতিলে—\n"https://as.wikisource.org/w/index.php?title=পৃষ্ঠা:ফকৰাৰ_থুন্‌পাক.pdf/৩৫&oldid=123157"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ১৯ জুলাই ২০২১ তাৰিখে ২৩:১৬ বজাত সলনি কৰা হৈছিল।


এপ'ল iPhone 8 Specifications in India - 28th September 2021 | Digit\nএপ'ল iPhone 8 Price in India: ₹ 40,000 (onwards) Available at2Store\nCurrent Best Price of এপ'ল iPhone 8 is ₹ 40000\nএপ'ল iPhone 8 Specs\nম'ডেল : iPhone 8\nৰঙসমূহ : Silver, Space Gray, Gold\nপ্ৰডাক্টৰ নাম : Apple iPhone 8\nস্ক্ৰেট্চ প্ৰতিৰোধক গ্লাছ : Ion-strengthened glass, oleophobic coating\nএপ'ল iPhone 8 Brief Description\nএপ'ল iPhone 8 Smartphone প্ৰতি ইঞ্চি 326 -ৰ এটা পিক্সেল ঘনত্বত 750 x 1334 পিক্সেল ৰিজ’লিউশ্বনৰ সৈতে 4.7 -ইঞ্চি LED-backlit IPS LCD -ৰ সৈতে আহে৷ এপ'ল iPhone 8 iOS 11 OS-ত চলে৷\nএপ'ল iPhone 8 Smartphone September 2017 -ত মুকলি কৰা হৈছে৷\nস্ক্ৰীণখন Ion-strengthened glass, oleophobic coating স্ক্ৰেটচ প্ৰতিৰোধক প্ৰদৰ্শনৰ দ্বাৰা সুৰক্ষিত৷\nফোনটো A11 প্ৰচেশ্বৰৰ দ্বাৰা সক্ষমিত৷\nফোনটো 1821 mAh বেটাৰীৰ দ্বাৰা সক্ষমিত৷\nএপ'ল iPhone 8 -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,Wifi,HotSpot,NFC,Bluetooth,\nএপ'ল iPhone 8 -ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording\nএপ'ল iPhone 8 Price in India updated on 9th Apr 2019\nএপ'ল iPhone 8 Price In India Starts From Rs. 40000 The best price of এপ'ল iPhone 8 is Rs. 40000 on Amazon, which is 9% less than the cost of এপ'ল iPhone 8 on Amazon Rs.43785.This Mobile Phones is expected to be available in 64GB,256GB variant(s).


Veenat in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nVeenat in Assamese\nVeenat ৰ লাভ আৰু ব্যৱহাৰসমূহ - Veenat Benefits & Uses in Assamese- Veenat ar laabh aaru byavaharsamuh\nVeenat ৰ পালি আৰু সেয়া কেনেদৰে ল'ব - Veenat Dosage & How to Take in Assamese - Veenat ar paali aaru xeya kenedore lobo\nVeenat ৰ পাৰ্শ্চক্ৰিয়াসমূহ - Veenat Side Effects in Assamese- Veenat ar parshwakriyasamuh\nVeenat সংক্ৰান্ত সতৰ্কতাবাণীসমূহ - Veenat Related Warnings in Assamese- Veenat xonkranta xatarkatabanisamuh\nঅইন দৰৱৰ সৈতে Veenatৰ গুৰুতৰ ক্ৰিয়া-প্ৰতিক্ৰিয়া - Severe Interaction of Veenat with Other Drugs in Assamese- Oinor xoite Veenat ar gurutor kriya-pratikriya\nVeenat মতভেদসমূহ - Veenat Contraindications in Assamese- Veenat nishedhsamuh\nVeenat ৰ বিষয়ে সততে সোধা প্ৰশ্নসমূহ - Frequently asked Questions about Veenat in Assamese- Veenat ar bikhoye satate xodha prashnasamuh\nখাদ্য আৰু মদৰ সৈতে Veenat ক্ৰিয়া-প্ৰতিক্ৰিয়া - Veenat Interactions with Food and Alcohol in Assamese- khadya aaru modor xoite Veenat kriya-pratikriya\nVeenat ৰ লাভ আৰু ব্যৱহাৰসমূহ - Veenat Benefits & Uses in Assamese - Veenat ar laabh aaru byavaharsamuh\nVeenat তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nVeenat-ৰ উপাদানসমূহ - Veenat Active Ingredients in Assamese - Veenat-ar upadaansamuh\nVeenat ৰ পাৰ্শ্চক্ৰিয়াসমূহ - Veenat Side Effects in Assamese - Veenat ar parshwakriyasamuh\nগৱেষণাৰ ভিত্তিত, Veenat ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nVeenat সংক্ৰান্ত সতৰ্কতাবাণীসমূহ - Veenat Related Warnings in Assamese - Veenat xonkranta xatarkatabanisamuh\nVeenat-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Veenat লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nVeenat-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Veenat ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Veenat কি প্ৰভাৱ দেখা গৈছে?\nবৃক্ক can be affected by Veenatৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nযকৃতত Veenat কি প্ৰভাৱ দেখা গৈছে?\nVeenatৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Veenat ৰ কি প্ৰভাৱ দেখা গৈছে?\nVeenatৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Veenatৰ গুৰুতৰ ক্ৰিয়া-প্ৰতিক্ৰিয়া - Severe Interaction of Veenat with Other Drugs in Assamese - Oinor xoite Veenat ar gurutor kriya-pratikriya\nVeenat তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nVeenat মতভেদসমূহ - Veenat Contraindications in Assamese - Veenat nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Veenat লোৱা অনুচিত যাতে -\nVeenat ৰ বিষয়ে সততে সোধা প্ৰশ্নসমূহ - Frequently asked Questions about Veenat in Assamese - Veenat ar bikhoye satate xodha prashnasamuh\nএই Veenat-এ অভ্য়াস বা নিচাৰ সৃষ্টি কৰে নেকি?\nনহয়, Veenat আসক্তি সৃষ্টি কাৰক বুলি কোনো সাক্ষ্য নাই।\nনহয়, Veenat লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, আপুনি ডাক্তৰৰ পৰামৰ্শৰ পিছতহ Veenat লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Veenat ব্যৱহৃত নহয়।\nখাদ্য আৰু মদৰ সৈতে Veenat ক্ৰিয়া-প্ৰতিক্ৰিয়া - Veenat Interactions with Food and Alcohol in Assamese - khadya aaru modor xoite Veenat kriya-pratikriya\nখাদ্য আৰু Veenatৰ ক্ৰিয়া-প্ৰতিক্ৰিয়া\nখাদ্যৰ সৈতে Veenat লোৱাটোৱে একো সমস্যাৰ সৃষ্টি নকৰে।\nমদ আৰু Veenatৰ মাজৰ প্ৰতিক্ৰিয়া\nগৱেষণাৰ অভাৱ হেতুকে, মদৰ সৈতে Veenat লোৱাৰ পাৰ্শ্চক্ৰিয়াৰ বিষয়ে তথ্য নাই।\nVeenat ৰ মূল্য আৰু পেকৰ চাইজ - Veenat Price and Pack Size in Assamese - Veenat ar mulya aaru pakor size


ৱেব ডিজাইনত কেৰিয়াৰ গঢ়ক - Gorajan Goodluck Tutor Centre\nHome কেৰিয়াৰ গঢ়ক ৱেব ডিজাইনত কেৰিয়াৰ গঢ়ক\nডেভলপ কৰক এই Skills , ঘৰত বহিযেই ৱেব ডিজাইন কৰিব পাৰিব\nযদি আপুনি কম্পিউটাৰ চলায় ভাল পায় আৰু নিজকে Creative বুলি ভাবে তেন্তে ৱেব ডিজাইনৰ ক্ষেত্ৰখন আপোনাৰ বাবে উপযুক্ত হব ৷ কেৱল ছমাহ কোৰ্চ কৰিয়েই আপুনি ঘৰৰ পৰাই ৱেব ডিজাইনৰ কাম আৰম্ভ কৰিব পাৰিব ৷ পাৰ্ট টাইম জব কৰাৰ লগতে ইয়াক ফুল টাইমও কৰি লব পাৰি ৷ SEO (Mumbai) ৰ CEO মহম্মদ শাবিৰে কয় যে কেনেকৈ ৱেব ডিজাইনাৰ হৈ ইয়াক ভাল কেৰিয়াৰলৈ পৰিবৰ্তন কৰিব পাৰি ৷\nএইক্ষেত্ৰখনত যদি আহিব বিছাৰিছে তেন্তে নিজকে জুখি লওক :\nআপুনি Creativity হয়নেকি ? মানে আপুনি ভাল Painting কৰিব জানে ? ৰং মিহলোৱাৰ বিষয়ে আপোনাৰ ভাল জ্ঞান আছে ? আপুনি কম্পিউটাৰ লগত সময় অতিবাহিত কৰি ভাল পায়নে ?\nএইক্ষেত্ৰখনত আহিবলৈ কিহৰ প্ৰয়োজন :\nৱেব ডিজাইনাৰ হবলৈ হলে কোনো বিশেষ শৈক্ষিক যোগ্যতাৰ প্ৰয়োজন নহয় ৷ কিন্তু ৱেব ডজাইনৰ লগত জড়িত Skills ৰ জ্ঞান থকাটো দৰকাৰ ৷ H.S (class 12) ৰ পাছতো যদি Student এ বিছাৰে ৱেব ডিজাইনত নিজৰ কেৰিয়াৰ বানব পাৰে ৷\nআপুনি এই Skills বোৰ ডেভলপ কৰিব লাগিব :\nৱেব ডিজাইনৰ বাবে আপুনি HTML , ADOBE PHOTOSHOP , C-SS2, WEB HOSTING , SEO ধৰণৰ দিশসমূহ আয়ত্ব কৰিব লাগিব ৷\nকোনবোৰ কোৰ্চ কৰিলে লাভ হ’ব:\nচাৰ্টিফিকেট লেভেলত থকা কোৰ্চসমূহ হ’ল –\n· Certificate Course In Web Designing .\n· Certificate Course In Internet And Web Designing.\n· Certificate Course In Multimedia and Web Designing.\n· Certificate Course In Office Automation And Web Designing.\n· Certificate In Application Software And Web Designing .\nডিপ্লমা বা Advance লেভেলত থকা কোৰ্চসমূহ –\n· Diploma Course In Multimedia And Web Designing.\n· Diploma In Web Designing .\n· Diploma In Web Designing And Software Development.\n· Advanced Diploma Course in Multimedia And Web Designing\nP.G. Level ৰ Course সমূহ হল –\n* Post Graduate Diploma In Web Designing .\nএইবোৰ Institute ত এই কোৰ্চসমূহ লব পাৰিব :\n· Image Institute Of Digital University, Mumbai\n· Institute Of Computer Animation And Design , Mumbai\n· G Institute Of Creative Arts , Mumbai\n· Elan Institute Of Information Technology , Pune\n· Astha Institute Of Management And Technology , Jaipur\n· Academy Of Career Solution , Jaipur\n· Gurunanak Dev University , Punjab\n· Windsoft Computer Centre , Punjab\nFree কৈ অনলাইন Course কৰিব পাৰে :\nইত্যাদি ধৰণৰ ৱেবছাইটত অনলাইন কোৰ্চ কৰিব পাৰে ৷ বিভিন্ন ৱেবছাইটে বিনামূল্য ৱেব ডিজাইনৰ কোৰ্চ অফাৰ কৰি আছে ৷ ডিজাইনৰ টুলসমূহ নেটত ভৰপূৰ হৈ আছে ৷ আপুনি কেৱল মন দি শিকাৰ প্ৰয়োজন আছে ৷\nকত জব পাব আৰু আয় কিমান হ’ব :\n· ৱেবছাইট ডিজাইনাৰ হোৱাৰ পাছত আপুনি ঘৰৰ পৰাই Freelance হিচাপে কাম কৰিব পাৰিব ৷ Freelance Website ত Project সমূহ আহি থাকে ৷ ইয়াৰ পৰা Project সমূহ লৈ ইয়াৰ পৰা আপুনি কাম আৰম্ভ কৰিব পাৰিব ৷\n· Freelance হিচাপে IT Company আৰু Agency সমূহৰ লগত জড়িত হৈ কাম কৰিব পাৰিব ৷\n· নিজৰ ৱেবছাইট আৰম্ভ কৰিও কাম পাব পাৰে ৷ Starting ত মাহেকত আয় 10 ৰ পৰা 12 হাজাৰলৈকে হব পাৰে ৷\n· ভাল অভিজ্ঞতা অৰ্জন কৰাৰ পিছত মাহেকত আয় 50 হাজাৰৰ পৰা 1 লাখ টকালৈকে হব পাৰে ৷